Príloha č. 1 rozhodnutia o schválení žiadosti o poskytnutí nenávratného finančného príspevku

**PRÁVA A POVINNOSTI POSKYTAVATEĽA A PRIJÍMATEĽA V SÚVISLOSTI S REALIZÁCIOU PROJEKTU**

# ČLÁNOK 1 VŠEOBECNÉ USTANOVENIA

1. Stanovenie práv a povinností poskytovateľa a prijímateľa v súvislosti s realizáciou projektu tvorí neoddeliteľnú súčasť rozhodnutia o schválení žiadosti o poskytnutie nenávratného finančného príspevku (ďalej len „rozhodnutie o schválení žiadosti o NFP) a súčasne predstavuje všeobecné podmienky k rozhodnutiu o schválení žiadosti o NFP (ďalej len „VP“) v zmysle § 16 odsek 2 posledná veta zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF). Ak by niektoré ustanovenia VP boli v rozpore s ustanoveniami rozhodnutia o schválení žiadosti o NFP, platia ustanovenia rozhodnutia o schválení žiadosti o NFP.
2. Poskytovateľ a prijímateľ sú ďalej označovaní aj ako „strany rozhodnutia“.
3. Vzájomné práva a povinnosti poskytovateľa a prijímateľa v súvislosti s realizáciou projektu sa riadia rozhodnutím o schválení žiadosti o NFP, všetkými dokumentmi, na ktoré sa v rozhodnutí o schválení žiadosti o NFP a jeho prílohách odkazuje, zákonom o príspevku z EŠIF, právnymi predpismi SR a právnymi aktmi EÚ a súčasne dokumentmi, ktoré sú uvedené v článku 3 odsek 3 VP.
4. Pojmy použité v týchto VP sú záväzné pre rozhodnutie o schválení žiadosti o NFP, pre celé VP a ostatné prílohy rozhodnutia o schválení žiadosti o NFP, ak nie je v rozhodnutí o schválení žiadosti o NFP výslovne stanovené inak. Povinnosti vyplývajúce pre poskytovateľa alebo prijímateľa z definície pojmov podľa tohto odseku sú rovnako záväzné, akoby boli obsiahnuté v iných ustanoveniach VP.

**Aktivita –** súhrn činností realizovaných prijímateľom v rámci projektu na to vyčlenenými finančnými zdrojmi počas oprávneného obdobia stanoveného vo vyzvaní. Aktivity sa členia na hlavné aktivity a podporné aktivity. Hlavná aktivita je vymedzená časom, t. j. musí byť realizovaná v rámci doby realizácie hlavných aktivít projektu, je vymedzená vecne a finančne. Podporné aktivity sú vymedzené vecne, t. j. vecne musia súvisieť s hlavnými aktivitami a podporovať ich realizáciu v zmysle rozhodnutia o schválení žiadosti o NFP, a finančne. Hlavnou aktivitou sa prispieva k dosiahnutiu konkrétneho výsledku a má definovaný výstup, ktorý predstavuje pridanú hodnotu pre prijímateľa a/alebo cieľovú skupinu/užívateľov výsledkov projektu nezávisle na realizácii ostatných aktivít, ak z právnych dokumentov nevyplýva osobitná úprava v špecifických prípadoch. Ak sa osobitne vo VP a ostatných prílohách rozhodnutia o schválení žiadosti o NFP neuvádza inak, všeobecný pojem aktivita bez prívlastku „hlavná“ alebo „podporná“, zahŕňa hlavné aj podporné aktivity;

**ARACHNE -** je špecifický nástroj na hĺbkovú analýzu údajov s cieľom určiť projekty v rámci EŠIF náchylné na riziká podvodu, konflikt záujmov a nezrovnalosti a ktorý môže zvýšiť efektívnosť výberu a riadenia projektov, auditu a ďalej posilniť zisťovanie a odhaľovanie podvodov a predchádzanie podvodom; systém ARACHNE vytvorila Európska komisia a členským štátom umožnila jeho využívanie;

**Bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení VP stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii pojmu lehoty;

**Celkové oprávnené výdavky** – výdavky, ktorých maximálna výška vyplýva z rozhodnutia poskytovateľa, ktorým bola schválená žiadosť o NFP a ktoré predstavujú vecný aj finančný rámec pre vznik oprávnených výdavkov, ak budú vynaložené v súvislosti s projektom na realizáciu aktivít projektu. Vecný rámec celkových oprávnených výdavkov rešpektuje pravidlá vyplývajúce z nariadení k jednotlivým EŠIF, z minimálnych štandardov oprávnenosti uvedených v Systéme riadenia EŠIF, z vyzvania a z prípadnej schémy pomoci. Pre účely týchto VP je používaná terminológia „výdavky“, a to aj pre „náklady“ v zmysle zákona o účtovníctve;

**Centrálny koordinačný orgán** alebo **CKO** – v podmienkach Slovenskej republiky (ďalej len „SR“ )plní úlohy centrálneho koordinačného orgánu Ministerstvo investícií, regionálneho rozvoja a informatizácie SR, ktoré je ústredným orgánom štátnej správy určeným § 6 odsek 1 zákona o príspevku z EŠIF a je zodpovedné za efektívnu a účinnú koordináciu riadenia poskytovania príspevku z EŠIF v rámci Partnerskej dohody;

**Certifikácia** – potvrdenie správnosti, zákonnosti, oprávnenosti a overiteľnosti výdavkov vo vzťahu k systému riadenia a kontroly pri realizácii príspevku zo štrukturálnych fondov, Kohézneho fondu a Európskeho námorného a rybárskeho fondu;

**Certifikačný orgán** – národný, regionálny alebo miestny verejný orgán alebo subjekt verejnej správy určený členským štátom na účely certifikácie. Certifikačný orgán plní úlohy orgánu zodpovedného za koordináciu a usmerňovanie subjektov zapojených do systému finančného riadenia, vypracovanie účtov, vypracovanie žiadostí o platbu (ďalej len “ŽoP”) a ich predkladanie Európskej komisii, príjem platieb z Európskej komisie, vysporiadanie finančných vzťahov (najmä z titulu nezrovnalostí a finančných opráv) s Európskou komisiou a na národnej úrovni ako aj realizáciu platieb pre jednotlivé programy. V podmienkach SR plní úlohy certifikačného orgánu Ministerstvo financií SR;

**Deň** – dňom sa rozumie pracovný deň, ak v rozhodnutí o schválení žiadosti o NFP (a/alebo v jeho prílohách) nie je výslovne uvedené že ide o kalendárny deň;

**Dokumentácia –** akákoľvek informácia alebo súbor informácií zachytené na hmotnom substráte, vrátane elektronických dokumentov vo formáte počítačového súboru týkajúce sa a/alebo súvisiace s projektom;

**Dodávateľ** – subjekt, ktorý zabezpečuje pre prijímateľa dodávku tovarov, poskytnutie služieb alebo uskutočnenie stavebných prác ako súčasť realizácie aktivít projektu na základe výsledkov VO, ktoré bolo v rámci projektu vykonané v súlade s rozhodnutím o schválení žiadosti o NFP;

**Doplňujúce údaje k preukázaniu dodania predmetu plnenia** – doklad alebo viacero dokladov v listinnej podobe, v ktorých sa uvádzajú doplňujúce údaje k preukázaniu dodania predmetu plnenia, vrátane príloh. Prijímateľ nimi preukazuje dodanie tovarov, poskytnutie služieb alebo vykonanie stavebných prác, ktorých realizácia bola uhradená na základe preddavkovej platby uhradenej zo strany prijímateľa dodávateľovi a ktorá bola zo strany poskytovateľa uhradená prijímateľovi z prostriedkov EŠIF a štátneho rozpočtu na spolufinancovanie v príslušnom pomere;

**EKS** - elektronický kontraktačný systém, ktorý sa využíva na podlimitné postupy zadávania zákaziek s využitím elektronického trhoviska;

**EÚ -** znamená Európska únia, ktorá bola formálne konštituovaná na základe Zmluvy o Európskej únii;

**Európske štrukturálne a investičné fondy** alebo **EŠIF** – spoločné označenie pre Európsky fond regionálneho rozvoja, Európsky sociálny fond, Kohézny fond, Európsky poľnohospodársky fond pre rozvoj vidieka a Európsky námorný a rybársky fond;

**Európsky úrad pre boj proti podvodom** alebo **OLAF EK** – je úrad, ktorého cieľom je chrániť finančné záujmy EÚ, bojovať proti podvodom, korupcii a všetkým ďalším nezákonným aktivitám, vrátane zneužitia úradnej moci v rámci európskych inštitúcií, prostredníctvom výkonu interných a externých administratívnych vyšetrovaní;

**Ex ante finančná oprava** - zníženie hodnoty deklarovaných výdavkov z dôvodu zistení porušenia právnych predpisov SR alebo právnych aktov EÚ, najmä v oblasti VO. **Nepotvrdená ex ante finančná oprava** – poskytovateľ identifikuje porušenie právnych predpisov SR alebo právnych aktov EÚ, ale výška navrhovanej finančnej opravy môže byť upravená v nadväznosti na výsledok prebiehajúceho konania iného orgánu (napr. kontrola ÚVO). **Potvrdená finančná oprava** – poskytovateľ identifikuje porušenie právnych predpisov SR alebo právnych aktov EÚ, uplatní finančnú opravu a k tomuto momentu sa neviaže prebiehajúce konanie iného orgánu, ktoré by mohlo mať vplyv na výšku uplatnenej finančnej opravy, resp. konanie bolo ukončené a finančná oprava bola uplatnená aj v nadväznosti na ukončené konanie iného orgánu (napr. kontrola ÚVO);

**Finančné ukončenie projektu** (zodpovedá pojmu ukončenie realizácie projektu, ako tento pojem (ukončenie realizácie projektu) používa Systém riadenia EŠIF a súčasne v zmysle Systému finančného riadenia sa projekt po ukončení realizácie projektu označuje ako „ukončená operácia“) **–** nastane dňom, kedy po zrealizovaní všetkých aktivít v rámci realizácie aktivít projektu došlo k splneniu oboch nasledovných podmienok:

* 1. prijímateľ uhradil všetky oprávnené výdavky a tieto sú premietnuté do účtovníctva prijímateľa v zmysle príslušných právnych predpisov SR a podmienok stanovených v rozhodnutí o schválení žiadosti o NFP a
	2. prijímateľovi bol uhradený/zúčtovaný zodpovedajúci NFP;

**Implementačné nariadenia** – nariadenia, ktoré vydáva Komisia ako vykonávacie nariadenia alebo delegované nariadenia, ktorými sa stanovujú podrobnejšie pravidlá a podmienky uplatniteľné na vykonanie rôznych oblastí úpravy podľa všeobecného nariadenia;

**IT monitorovací systém 2014+** alebo **ITMS2014+** – informačný systém, ktorý zahŕňa štandardizované procesy programového a projektového riadenia. Obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom ITMS2014+ sa elektronicky vymieňajú údaje s údajmi v informačných systémoch Európskej komisie určených pre správu európskych štrukturálnych a investičných fondov a s inými vnútroštátnymi informačnými systémami vrátane ISUF, pre ktorý je zdrojovým systémom v rámci integračného rozhrania;

**Jednotná príručka pre žiadateľov/prijímateľov upravujúca kontrolu VO a obstarávania –** je v zmysle Systému riadenia EŠIF záväzným riadiacim dokumentom vydaným v záujme zavedenia jednotných pravidiel a bezvýhradného zosúladenia pravidiel určených pre žiadateľov/prijímateľov s pravidlami určenými Systémom riadenia EŠIF a metodickými pokynmi a vzormi CKO za oblasť VO a obstarávania (ďalej len „jednotná príručka k procesu VO“);

**Komisia** alebo **EK**– znamená Európsku komisiu;

1. **Kontrolovaná osoba -** osoba, u ktorej sa vykonáva kontrola overovaných skutočností podľa zákona o príspevku z EŠIF a finančná kontrola alebo audit podľa zákona o finančnej kontrole a audite, pričom vo vzťahu k zákonu o finančnej kontrole a audite ide o povinnú osobu tak, ako je v tomto zákone definovaná;

**Lehota** – lehoty určené podľa dní začínajú plynúť prvým pracovným dňom nasledujúcim po kalendárnom dni, v ktorom došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho kalendárneho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty. Ak taký kalendárny deň v mesiaci nie je, lehota sa končí posledným dňom mesiaca. Ak koniec lehoty pripadne na sobotu, nedeľu alebo na deň pracovného pokoja, je posledným dňom lehoty nasledujúci pracovný deň. V prípade elektronického predkladania dokumentácie sa za moment, od ktorého začína plynúť lehota, považuje deň nasledujúci po dni doručenia dokumentu (v prípade doručenia cez ITMS2014 je to nasledujúci deň po odoslaní dokumentu v ITMS2014+, alebo v prípade doručenia cez ústredný portál verejnej správy lehota začína plynúť nasledujúci deň po dni doručenia dokumentu cez ústredný portál verejnej správy), ktorý je rozhodný pre začatie plynutia lehoty, ak nie je stanovené inak;

**Merateľné ukazovatele projektu –** záväzná kvantifikácia výstupov a cieľov, ktoré majú byť dosiahnuté realizáciou hlavných aktivít projektu, ich sledovanie na úrovni projektu je dôležité z pohľadu riadenia projektu a sledovania jeho výkonnosti a ktorými sa zabezpečí dosahovanie cieľov na úrovni OP. Poskytovateľ zahrnie do vyzvania návrh merateľných ukazovateľov, z ktorých prijímateľ zahrnie do žiadosti o NFP všetky alebo niektoré merateľné ukazovatele, za ktorých plnenie a vyhodnotenie následne prijímateľ zodpovedá v rámci realizácie hlavných aktivít projektu a súčasne zodpovedá za ich plnenie, resp. udržanie v rámci obdobia udržateľnosti projektu. Merateľné ukazovatele odzrkadľujú skutočné dosahovanie pokroku na úrovni projektu, priradzujú sa k hlavným aktivitám projektu a v zásade zodpovedajú výstupu projektu. Merateľné ukazovatele projektu sú uvedené v prílohe č. 2 rozhodnutia o schválení žiadosti o NFP v rozsahu, v akom boli súčasťou schválenej žiadosti o NFP. V prípade, ak sa vo VP uvádza pojem merateľný ukazovateľ projektu vo všeobecnosti, bez označenia „s príznakom“ alebo „bez príznaku“, zahŕňa takýto pojem aj merateľný ukazovateľ projektu s príznakom aj merateľný ukazovateľ projektu bez príznaku;

**Merateľný ukazovateľ projektu s príznakom –** merateľný ukazovateľ projektu, ktorého dosiahnutie je objektívne ovplyvniteľné externými faktormi a ktorých dosahovanie nie je plne v kompetencii prijímateľa. Nedosiahnutie plánovanej hodnoty merateľných ukazovateľov projektu s príznakom v rámci akceptovateľnej miery odchýlky pri preukázaní daného externého vplyvu nemusí byť spojené s finančnou sankciou vo vzťahu k prijímateľovi pri splnení podmienok podľa článku 6 odsek 5 VP;

**Merateľný ukazovateľ projektu bez príznaku –** merateľný ukazovateľ projektu, ktorého dosiahnutie je záväzné z hľadiska dosiahnutia jeho plánovanej hodnoty, pričom akceptovateľná miera odchýlky, ktorá nebude mať za následok vznik finančnej zodpovednosti, vyplýva z článku 16 VP;

**Monitorovací výbor** – orgán zriadený riadiacim orgánom pre program v súlade s článkom 47 a nasledujúcich všeobecného nariadenia, ktorý skúma všetky otázky ovplyvňujúce výkonnosť programu vrátane záverov z preskúmania výkonnosti. Monitorovací výbor poskytuje konzultácie, skúma a schvaľuje všetky návrhy riadiaceho orgánu na zmenu programu;

**Nariadenie 1301/2013** - nariadenie Európskeho parlamentu a Rady (EÚ) č. 1301/2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006;

**Nariadenie 1303/2013** alebo **všeobecné nariadenie** - nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006;

**Nariadenie 1304/2013** - nariadenie Európskeho parlamentu a Rady (EÚ) č. 1304/2013 o Európskom sociálnom fonde a o zrušení nariadenia Rady (ES) č. 1081/2006;

**Nariadenia k jednotlivým EŠIF** – zahŕňajú pre účely týchto VP nariadenie 1300/2013, nariadenie 1301/2013, nariadenie 1302/2013, nariadenie 1304/2013 a nariadenie 508/2014;

**Nariadenie 2018/1046 –** n**ariadenie Európskeho parlamentu a Rady (EÚ, Euratom) č.**2018/1046 **z  18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012;**

**Nenávratný finančný príspevok** alebo **NFP** -suma finančných prostriedkov poskytnutá prijímateľovi na realizáciu aktivít projektu, vychádzajúca zo schválenej žiadosti o NFP, v súlade s týmito VP, z verejných prostriedkov v súlade s platnou právnou úpravou (najmä zákonom o príspevku z EŠIF, zákonom o finančnej kontrole a audite a zákonom o rozpočtových pravidlách). Maximálna výška NFP vyplýva z rozhodnutia o schválení žiadosti o NFP a predstavuje určité % z celkových oprávnených výdavkov vzhľadom na intenzitu pomoci pre projekt v súlade s podmienkami vyzvania. Skutočne vyplatený NFP predstavuje určité % zo schválených oprávnených výdavkov vzhľadom na intenzitu pomoci pre projekt v súlade s podmienkami vyzvania a po zohľadnení ďalších skutočností vyplývajúcich z rozhodnutia o schválení žiadosti o NFP a týchto VP; výška skutočne vyplateného NFP môže byť rovná alebo nižšia ako výška maximálnej výšky NFP;

**Neoprávnené výdavky** – výdavky projektu, ktoré nie sú oprávnenými výdavkami; ide najmä o výdavky, ktoré nespĺňajú podmienky oprávnenosti výdavkov uvedené v týchto VP alebo v nariadeniach k jednotlivým EŠIF alebo v písomnom vyzvaní, alebo sú v rozpore s VP, s podmienkami príslušného vyzvania, s právnymi predpismi SR a právnymi aktmi EÚ;

1. **Nezrovnalosť** - akékoľvek porušenie práva Európskej únie alebo vnútroštátneho práva týkajúceho sa jeho uplatňovania, bez ohľadu na to, či právna povinnosť bola premietnutá do VP, pričom uvedené porušenie vyplýva z konania alebo opomenutia hospodárskeho subjektu zúčastňujúceho sa na vykonávaní EŠIF, dôsledkom čoho je alebo by bol negatívny dopad na rozpočet Európskej únie zaťažením všeobecného rozpočtu neoprávneným výdavkom. Na účely správnej aplikácie podmienok definície nezrovnalosti stanovenej všeobecným nariadením sa pri posudzovaní skutočností a zistených nedostatkov pod pojmom nezrovnalosť rozumie aj podozrenie z nezrovnalosti;

**Občiansky zákonník** – zákon č. 40/1964 Zb. Občiansky zákonník v znení neskorších predpisov;

1. **Opakovaný** – výskyt určitej identickej skutočnosti najmenej dvakrát;

**Oprávnené výdavky -** výdavky, ktoré skutočne vznikli a boli uhradené prijímateľom v súvislosti s realizáciou aktivít projektu, v súlade s pravidlami oprávnenosti výdavkov uvedených v článku 12 VP; s ohľadom na definíciu celkových oprávnených výdavkov, výška oprávnených výdavkov môže byť rovná alebo nižšia ako výška celkových oprávnených výdavkov a súčasne rovná alebo vyššia ako výška schválených oprávnených výdavkov;

1. **Orgán auditu -** národný, regionálny alebo miestny orgán verejnej moci alebo subjekt verejnej správy, ktorý je funkčne nezávislý od riadiaceho orgánu a certifikačného orgánu. V podmienkach Slovenskej republiky plní úlohy orgánu auditu Ministerstvo financií SR, okrem orgánu auditu určeného vládou;

**Orgán zapojený do riadenia, auditu a kontroly EŠIF vrátane finančného riadenia** – je v súlade so všeobecným nariadením a nariadeniami k jednotlivým EŠIF, príslušnými uzneseniami vlády SR, najmä:

* 1. Komisia,
	2. vláda SR,
	3. CKO,
	4. certifikačný orgán,
	5. monitorovací výbor,
	6. orgán auditu a spolupracujúce orgány,
	7. orgán zabezpečujúci ochranu finančných záujmov EÚ,
	8. gestori horizontálnych princípov,
	9. riadiaci orgán,
	10. sprostredkovateľský orgán;
	11. **Platba** – finančný prevod prostriedkov, príspevku alebo jeho časti;
	12. **Podozrenie z podvodu** – nezrovnalosť, ktorá vyvolá začatie správneho alebo súdneho konania na vnútroštátnej úrovni s cieľom zistiť existenciu úmyselného správania, najmä podvodu podľa článku 1 odsek 1 písmeno a) Dohovoru o ochrane finančných záujmov Európskych spoločenstiev. Podozrenie z podvodu nie je totožné s trestným činom podvodu podľa zákona č. 300/2005 Z. z. trestný zákon v znení neskorších predpisov. Podvod v zmysle Dohovoru o ochrane finančných záujmov Európskych spoločenstiev je subsumovaný pod trestný čin poškodzovania finančných záujmov Európskej únie.
1. **Podstatná zmena projektu -** má význam uvedený v článku 71 všeobecného nariadenia, ktorý je ďalej precizovaný týmito VP a ktorý môže byť predmetom výkladu alebo usmernení uvedených v právnych dokumentoch vydaných Komisiou, CKO, riadiacim orgánom, sprostredkovateľským orgánom alebo iným, na to oprávneným subjektom, ak bol príslušný predpis alebo právny dokument zverejnený.
2. Podstatná zmena projektu nastane, ak dôjde k zmene projektu, ktorá ovplyvňuje povahu alebo ciele projektu alebo podmienky jeho realizácie, v porovnaní so stavom, v akom bol projekt schválený. V prípade projektu, ktorého súčasťou je investícia do infraštruktúry podstatná zmena nastane, ak v období realizácie aktivít projektu do uplynutia piatich rokov od finančného ukončenia projektu dôjde v projekte alebo v súvislosti s ním k niektorej z nasledujúcich skutočností:
	1. skončenie alebo premiestnenie výrobnej činnosti mimo oblasti programu,
	2. zmena vlastníctva položky infraštruktúry, ktorá poskytuje prijímateľovi alebo tretej osobe neoprávnené zvýhodnenie, bez ohľadu na to, či ide o súkromnoprávny subjekt alebo orgán verejnej moci,
	3. podstatná zmena projektu, ktorá ovplyvňuje povahu alebo ciele projektu alebo podmienky jeho realizácie, v porovnaní so stavom, v akom bol projekt schválený;

**Pracovný deň** - deň, ktorým nie je sobota, nedeľa alebo deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov;

**Právny dokument, z ktorého pre prijímateľa vyplývajú práva a povinnosti alebo ich zmena** alebo tiež **právny dokument** -predpis, opatrenie, usmernenie, rozhodnutie alebo akýkoľvek iný právny dokument bez ohľadu na jeho názov, právnu formu a procedúru (postup) jeho vydania alebo schválenia, ktorý bol vydaný akýmkoľvek orgánom zapojeným do riadenia, auditu a kontroly EŠIF vrátane finančného riadenia a/alebo ktorý bol vydaný na základe a v súvislosti so všeobecným nariadením alebo nariadeniami k jednotlivým EŠIF, to všetko vždy za podmienky, že bol zverejnený;

**Právne predpisy alebo právne akty EÚ** - zahŕňajú primárne pramene práva EÚ (najmä zakladajúce zmluvy; doplnky, protokoly a deklarácie, pripojené k zmluvám; dohody o pristúpení k EÚ; ale aj akty, ktoré prijíma Európska rada s cieľom zabezpečiť hladké fungovanie EÚ); sekundárne pramene práva EÚ (nariadenia, smernice, rozhodnutia, odporúčania a stanoviská)  a ostatné dokumenty, z ktorých vyplývajú práva a povinnosti, ak boli zverejnené v Úradnom vestníku EÚ;

**Právne predpisy SR** – všeobecne záväzné právne predpisy Slovenskej republiky;

**Prebiehajúce skúmanie –** prebiehajúce posudzovanie súladu poskytovania príspevku s právnymi predpismi SR a EÚ a inými príslušnými podzákonnými predpismi, resp. zmluvami, vykonávané riadiacim orgánom, certifikačným orgánom, orgánom auditu alebo inými vecne príslušnými orgánmi SR a EÚ z dôvodu vzniku pochybností o správnosti, oprávnenosti a zákonnosti výdavkov. Samotný výkon kontroly (finančnej kontroly), overovania (certifikačného overovania) alebo auditu sa nepovažuje za prebiehajúce skúmanie, a to až do momentu, pokiaľ neexistuje pochybnosť o správnosti, oprávnenosti alebo zákonnosti výdavkov; táto pochybnosť sa preukazuje vypracovaným návrhom správy alebo návrhom zistení;

**Preddavková platba** - úhrada finančných prostriedkov zo strany prijímateľa v prospech dodávateľa vopred, t. j. pred dodaním dohodnutých tovarov, poskytnutím služieb alebo vykonaním stavebných prác;  v bežnej obchodnej praxi sa používa aj pojem ,,záloha alebo preddavok“ a pre doklad, na základe ktorého sa úhrada realizuje sa používa aj pojem „zálohová faktúra alebo preddavková faktúra“;

**Predmet projektu** – hmotne zachytiteľná (zaznamenateľná) podstata projektu (po ukončení realizácie hlavných aktivít projektu sa označuje aj ako hmotný výstup realizácie projektu), ktorej nadobudnutie, realizácia, rekonštrukcia, poskytnutie alebo iné aktivity opísané v projekte boli spolufinancované z NFP; môže ísť napríklad o stavbu, zariadenie, dokumentáciu, inú vec, majetkovú hodnotu alebo právo, pričom jeden projekt môže zahŕňať aj viacero predmetov projektu;

**Prioritná os** - jedna z priorít stratégie v OP, ktorá sa skladá zo skupiny navzájom súvisiacich operácií (aktivít) s konkrétnymi, merateľnými cieľmi;

**Príručka pre prijímateľa** - je v zmysle Systému riadenia EŠIF záväzným riadiacim dokumentom, ktorý vydáva poskytovateľ a ktorý predstavuje procesný nástroj popisujúci jednotlivé fázy implementácie projektov;

1. **Realizácia projektu -** obdobie od začatia realizácie hlavných aktivít projektu až po finančné ukončenie projektu;
2. **Realizácia aktivít projektu –**  realizácia všetkých hlavných ako aj podporných aktivít projektu v súlade s VP; uvedená definícia sa používa vtedy, ak je potrebné vyjadriť vecnú stránku realizácie aktivít projektu bez ohľadu na časový faktor;
3. **Realizácia hlavných aktivít projektu** – zodpovedá obdobiu tzv. fyzickej realizácie projektu, t. j. obdobiu, v rámci ktorého prijímateľ realizuje jednotlivé hlavné aktivity projektu od začatia realizácie hlavných aktivít projektu, najskôr však od 01. 02. 2020, do ukončenia realizácie hlavných aktivít projektu. Maximálna doba realizácie hlavných aktivít projektu zodpovedá oprávnenému obdobiu stanovenému vo vyzvaní, v dôsledku čoho nesmie byť dlhšia ako do 30. 06. 2023 s možnosťou predĺženia o 6 mesiacov. Predĺženie konečného termínu na ukončenie realizácie hlavných aktivít projektu uvedených v rámci prílohy č. 2 rozhodnutia o schválení žiadosti o NFP, je možné na základe žiadosti o zmenu v súlade s podmienkami uvedenými v odseku 10 rozhodnutia o schválení žiadosti o NFP, pričom za žiadnych okolností nemožno dobu realizácie hlavných aktivít projektu predĺžiť nad rámec konečného termínu v zmysle nariadenia 1303/2013 stanoveného na 31. 12. 2023;
4. **Riadiaci orgán** alebo **RO –** orgán štátnej správy, ktorý je určený vládou Slovenskej republiky na realizáciu OP a zodpovedá za riadenie OP v súlade so zásadou riadneho finančného hospodárenia podľa článku 125 všeobecného nariadenia. Riadiaci orgán môže konať aj prostredníctvom sprostredkovateľského orgánu. Celková zodpovednosť za riadenie OP, ako aj za plnenie úloh vykonávaných sprostredkovateľským orgánom zostáva riadiacemu orgánu;

**Riadne –** uskutočnenie (právneho) úkonu v súlade s VP, právnymi predpismi SR a právnymi aktmi EÚ a s  príručkou pre žiadateľa v rámci vyzvania a jej príloh, príručkou pre prijímateľa, príslušnou schémou pomoci, ak je súčasťou projektu poskytnutie pomoci, Systémom finančného riadenia, Systémom riadenia EŠIF a právnymi dokumentmi;

* 1. **Schémy štátnej pomoci a schémy pomoci "de minimis",** spoločne aj ako **„schémy pomoci“** – záväzné dokumenty, ktoré komplexne upravujú poskytovanie pomoci jednotlivým príjemcom podľa podmienok stanovených v zákone o štátnej pomoci;
1. **Schválená žiadosť o NFP –** žiadosť o NFP, v rozsahu a obsahu ako bola schválená poskytovateľom v rámci konania o žiadosti v zmysle § 19 odsek 8 zákona o príspevku z EŠIF a ktorá je uložená u poskytovateľa;
2. **Schválené oprávnené výdavky** – skutočne vynaložené, odôvodnené a riadne preukázané oprávnené výdavky prijímateľa schválené poskytovateľom v rámci predložených ŽoP; s ohľadom na definíciu oprávnených výdavkov, výška schválených oprávnených výdavkov môže byť rovná alebo nižšia ako výška oprávnených výdavkov
3. **Skupina výdavkov –** výdavky rovnakého charakteru zoskupené na základe opatrení Ministerstva financií SR, ktorými sa ustanovujú podrobnosti o postupoch účtovania. Skupiny oprávnených výdavkov sú definované prostredníctvom číselníka oprávnených výdavkov, ktorý tvorí prílohu č. 1 Metodického pokynu CKO na programové obdobie 2014 – 2020 č. 4 k číselníku oprávnených výdavkov;
4. **Správa o zistenej nezrovnalosti** – dokument, na základe ktorého je zdokumentované podozrenie z nezrovnalosti alebo zistenie nezrovnalosti v jednotlivých štádiách vývoja nezrovnalosti v ITMS2014+;
5. **Sprostredkovateľský orgán** alebo **SO -** v súlade s uznesením vlády č. 232 zo dňa 14. mája 2014 v súlade s § 4 písmeno a) bod 2 zákona o príspevku z EŠIF je Ministerstvo zdravotníctva SR určené ako SO pre Integrovaný regionálny operačný program, ktorý vykonáva úlohy v mene a na účet RO. V prípade, ak poskytnutý príspevok zahŕňa poskytnutie pomoci, SO koná ako vykonávateľ pomoci poskytovanej prostredníctvom EŠIF. Rozsah a definovanie úloh SO je predmetom zmluvy o vykonávaní časti úloh riadiaceho orgánu sprostredkovateľským orgánom a v nej obsiahnutom plnomocenstve, udelenom zo strany RO na SO oprávňujúceho SO na konanie voči tretím osobám;

**Systém riadenia EŠIF** **-** dokument vydaný CKO, ktorý predstavuje súhrn pravidiel postupov a činností, ktoré sa uplatňujú pri poskytovaní NFP a ktoré sú záväzné pre všetky zúčastnené subjekty; pre účely VP je záväzná vždy aktuálna zverejnená verzia uvedeného dokumentu na webovom sídle CKO; rovnako uvedené platí aj pre dokumenty vydávané na základe Systému riadenia EŠIF v súlade s kapitolou 1.2 odsek 3 písmeno a) až c) Základné ustanovenia a rozsah aplikácie;

**Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020** alebo **Systém finančného riadenia -** dokument vydaný certifikačným orgánom, ktorý predstavuje súhrn pravidiel, postupov a činností financovania príspevku. Systém finančného riadenia zahŕňa finančné plánovanie a rozpočtovanie, riadenie a realizáciu toku finančných prostriedkov, účtovanie, výkazníctvo a monitorovanie finančných tokov, certifikáciu a vysporiadanie finančných vzťahov voči Slovenskej republike a voči Európskej komisii; pre účely VP je záväzná vždy aktuálna zverejnená verzia uvedeného dokumentu na webovom sídle Ministerstva financií SR;

1. **Štátna pomoc** alebo **pomoc** – akákoľvek pomoc poskytovaná z prostriedkov štátneho rozpočtu SR alebo akoukoľvek formou z verejných zdrojov podniku podľa článku 107 odsek 1 Zmluvy o fungovaní EÚ, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov a môže nepriaznivo ovplyvniť obchod medzi členskými štátmi Európskej únie. Pomocou sa vo význame uvádzanom v tomto rozhodnutí o schválení žiadosti o NFP rozumie pomoc de minimis ako aj štátna pomoc. Povinnosti strán rozhodnutia, ktoré pre nevyplývajú z právneho poriadku SR alebo z právnych aktov EÚ ohľadom štátnej pomoci, zostávajú plnohodnotne aplikovateľné bez ohľadu na to, či ich rozhodnutie o schválení žiadosti o NFP uvádza vo vzťahu ku konkrétnemu projektu prijímateľa, zahŕňajúcom poskytnutie pomoci, ako aj bez ohľadu na to, či sa prijímateľ považuje podľa právnych predpisov Slovenskej republiky za verejnoprávny subjekt alebo subjekt súkromného práva;
	1. **Účtovný doklad -** doklad definovaný v § 10 odsek 1 zákona o účtovníctve. Na účely predkladania ŽoP sa vyžaduje splnenie náležitostí definovaných v § 10 odsek 1 písmeno a) až f) predmetného zákona, pričom za dostatočné splnenie náležitosti podľa písmena f) sa považuje vyhlásenie prijímateľa v ŽoP v časti “Čestné vyhlásenie” v znení podľa prílohy č. 1a) Systému finančného riadenia. V súvislosti s postúpením pohľadávky sa z pohľadu splnenia požiadaviek všeobecného nariadenia za účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku; rozdielne od prvej vety tejto definície sa na účely predkladania ŽoP v prípade využívania preddavkových platieb za účtovný doklad považuje doklad (tzv. zálohová alebo preddavková faktúra), na základe ktorého je uhrádzaná preddavková platba zo strany prijímateľa dodávateľovi;

**Udržateľnosť projektu** (alebo **obdobie udržateľnosti projektu**) - udržanie (zachovanie) výsledkov realizovaného projektu definovaných prostredníctvom merateľných ukazovateľov projektu počas stanoveného obdobia (obdobia udržateľnosti projektu) ako aj dodržanie ostatných podmienok vyplývajúcich z článku 71 všeobecného nariadenia. Obdobie udržateľnosti projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu projektu; obdobie udržateľnosti projektu trvá 5 rokov;

**Ukončenie realizácie hlavných aktivít projektu** – predstavuje ukončenie tzv. fyzickej realizácie projektu. Realizácia hlavných aktivít projektu sa považuje za ukončenú v kalendárny deň, kedy prijímateľ kumulatívne splní nižšie uvedené podmienky:

1. fyzicky sa zrealizovali všetky hlavné aktivity projektu,
2. predmet projektu bol riadne ukončený/dodaný prijímateľovi, prijímateľ ho prevzal a ak to vyplýva z charakteru plnenia, aj ho uviedol do užívania. Pri predmete projektu, ktorý je hmotne zachytiteľný sa splnenie tejto podmienky preukazuje najmä:
	* + 1. predložením kolaudačného rozhodnutia bez vád a nedorobkov, ktoré majú alebo môžu mať vplyv na funkčnosť, ak je predmetom projektu stavba; právoplatnosť kolaudačného rozhodnutia je prijímateľ povinný preukázať poskytovateľovi bezodkladne po nadobudnutí jeho právoplatnosti, najneskôr do predloženia prvej následnej monitorovacej správy projektu, alebo
			2. preberacím/odovzdávacím protokolom/dodacím listom/iným vhodným dokumentom, ktoré sú podpísané, ak je predmetom projektu zariadenie, dokumentácia, iná hnuteľnú vec, právo alebo iná majetková hodnota, pričom z dokumentu alebo doložky k nemu (ak je vydaný treťou osobou) musí vyplývať prijatie predmetu projektu prijímateľom a uvedenie predmetu projektu do užívania (ak je to s ohľadom na predmet projektu relevantné), alebo
			3. predložením rozhodnutia o predčasnom užívaní stavby alebo rozhodnutia do dočasného užívania stavby, pričom vady a nedorobky v nich uvedené nemajú alebo nemôžu mať vplyv na funkčnosť stavby, ktorá je predmetom projektu; prijímateľ je povinný do skončenia doby udržateľnosti uviesť stavbu do riadneho užívania, čo preukáže príslušným právoplatným rozhodnutím, alebo
			4. iným obdobným dokumentom, z ktorého nepochybným, určitým a zrozumiteľným spôsobom vyplýva, že predmet projektu bol odovzdaný prijímateľovi, alebo bol so súhlasom prijímateľa sfunkčnený, alebo aplikovaný tak, ako sa to predpokladalo v schválenej žiadosti o NFP, alebo, že k ukončeniu poslednej hlavnej aktivity projektu došlo iným spôsobom, ktorý nie je uvedený v tejto definícii.

Ak predmet projektu nie je hmotne zachytiteľný (zaznamenateľný), splnenie podmienky prijímateľ preukazuje podľa článku 9 odsek 6 VP alebo iným vhodným spôsobom, ktorý nie je osobitne formalizovaný s uvedením dňa, ku ktorému došlo k ukončeniu poslednej hlavnej aktivity projektu, súčasťou uvedeného úkonu prijímateľa je dokument odôvodňujúci ukončenie poslednej hlavnej aktivity projektu v deň, ktorý je v ňom uvedený.

Ak má projekt viacero predmetov projektu, podmienka sa pre účely ukončenia realizácie hlavných aktivít projektu považuje za splnenú jej splnením pre najneskôr ukončovaný čiastkový predmet projektu, pričom musí byť súčasne splnená aj pre skôr ukončené predmety projektu. Tým nie je dotknutá možnosť skoršieho ukončenia jednotlivých aktivít projektu za účelom dodržania lehôt uvedených v prílohe č. 2 k rozhodnutiu o schválení žiadosti o NFP;

**Včas –** konanie v súlade s časom plnenia určenom v rozhodnutí o schválení žiadosti o NFP, v právnych predpisoch SR a právnych aktoch EÚ,  v príručke pre žiadateľa, vo vyzvaní, v príručke pre prijímateľa, v príručke k procesu VO, v Systéme finančného riadenia, v Systéme riadenia EŠIF a v ostatných právnych dokumentoch;

1. **Verejné obstarávanie** alebo **VO –** postupy obstarávania tovarov, služieb a stavebných prác v zmysle zákona o VO, v súvislosti s výberom dodávateľa; ak sa v rozhodnutí o schválení žiadosti o NFP uvádza pojem verejné obstarávanie vo všeobecnom význame obstarávania tovarov, služieb a stavebných prác, t. j. bez ohľadu na konkrétne postupy obstarávania podľa zákona o VO, zahŕňa aj iné druhy obstarávania (výberu dodávateľa) nespadajúce pod zákon o VO, ak ich právny poriadok SR pre konkrétny prípad pripúšťa (napr. zákazky vyhlásené osobou, ktorej verejný obstarávateľ poskytne 50% a menej finančných prostriedkov na dodanie tovaru, poskytnutie služieb a uskutočnenie stavebných prác z NFP);
2. **Verejnoprávny subjekt** – každý subjekt, ktorý sa riadi verejným právom v zmysle článku 2 odsek 1 bod 4 smernice Európskeho parlamentu a Rady (EÚ) č. 2014/24/EÚ z 26. februára 2014 o verejnom obstarávaní a o zrušení smernice č. 2004/18/ES v platnom znení a každé európske zoskupenie územnej spolupráce zriadené v súlade s nariadením Európskeho parlamentu a Rady (EÚ) č. 1302/2013 zo 17. decembra 2013 v platnom znení alebo vzniknuté podľa zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov, bez ohľadu na to, či sa európske zoskupenie územnej spolupráce považuje podľa právnych predpisov SR za verejnoprávny subjekt alebo subjekt súkromného práva;
3. **Vládny audit** –súhrn nezávislých, objektívnych, overovacích, hodnotiacich, uisťovacích a konzultačných činností zameraných na zdokonaľovanie riadiacich a kontrolných procesov vykonávaných podľa zákona o finančnej kontrole a audite a iných aplikovateľných právnych prepisov so zohľadnením medzinárodne uznávaných audítorských štandardov;

**Vyššia moc -** prekážka, ktorá nastala nezávisle od vôle, konania alebo opomenutia strany rozhodnutia a bráni jej v splnení jej povinnosti, ak nemožno rozumne predpokladať, že by strana rozhodnutia túto prekážku alebo jej následky odvrátila alebo prekonala a ďalej, že by v čase vzniku povinnosti túto prekážku predvídala. Účinky vyššej moci sú obmedzené iba na dobu, pokiaľ trvá prekážka, s ktorou sú tieto účinky spojené. Za vyššiu moc sa nepovažuje, ak prekážka, ktorá bráni strane rozhodnutia plniť jej povinnosť, vznikla z jej hospodárskych pomerov;

* 1. **Vyzvanie -** východiskový metodický a odborný podklad zo strany poskytovateľa, na základe ktorého prijímateľ v postavení žiadateľa vypracoval a predložil žiadosť o NFP poskytovateľovi, určujúcim vyzvaním pre strany rozhodnutia je vyzvanie uvedené v úvodnej tabuľke obsiahnutej v texte rozhodnutia o schválení žiadosti o NFP;
	2. **Začatie realizácie hlavných aktivít projektu** - nastane v kalendárny deň, kedy došlo k začatiu realizácie prvej hlavnej aktivity projektu uvedenej v prílohe č. 2 rozhodnutia o schválení žiadosti o NFP.
	3. Začatie realizácie hlavných aktivít projektu je rozhodujúce pre určenie obdobia pre vznik oprávnených výdavkov, s výnimkou podporných aktivít, ktoré sa vecne viažu k hlavným aktivitám a ktoré boli vykonávané pred, resp. po realizácii hlavných aktivít projektu v zmysle definície oprávnených výdavkov a časových podmienok oprávnenosti výdavkov na podporné aktivity projektu uvedených v článku 12 odsek 1 písmeno b) VP;
	4. **Začatie verejného obstarávania/obstarávania** alebo **začatie VO –** nastane vo vzťahu ku konkrétnemu VO uskutočnením prvého z nasledovných úkonov:
1. predloženie dokumentácie k VO na výkon prvej ex ante kontroly, alebo
2. pri VO, kde nebola vykonaná prvá ex ante kontrola sa za začatie VO považuje:
	* + 1. odoslanie oznámenia o vyhlásení VO, alebo
			2. odoslanie oznámenia použitého ako výzva na súťaž alebo výzvy na predkladanie ponúk na zverejnenie, alebo
			3. spustenie procesu zadávania zákazky v rámci elektronického trhoviska, alebo
			4. odoslanie výzvy na predkladanie ponúk vybraným záujemcom;

**Zákon o finančnej kontrole a  audite** - zákon č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov;

**Zákon o príspevku z EŠIF –** zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov;

**Zákon o rozpočtových pravidlách** – zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;

* 1. **Zákon o účtovníctve -** zákon č. 431/2002 Z. z. o účtovníctve v znení neskorších predpisov;

**Zákon o verejnom obstarávaní** alebo **zákon o VO** – zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;

**Zverejnenie** – je vykonané vo vzťahu k akémukoľvek právnemu dokumentu, ktorým je prijímateľ viazaný podľa rozhodnutia o schválení žiadosti o NFP, ak je uskutočnené na webovom sídle orgánu zapojeného do riadenia, auditu a kontroly EŠIF vrátane finančného riadenia alebo akékoľvek iné zverejnenie tak, aby prijímateľ mal možnosť sa s takýmto právnym dokumentom, z ktorého pre neho vyplývajú alebo môžu vyplývať práva a povinnosti, oboznámiť a zosúladiť s jeho obsahom svoje činnosti a postavenie, a to od okamihu zverejnenia alebo od neskoršieho okamihu, od ktorého zverejnený právny dokument nadobúda účinnosť, ak pre zverejnenie konkrétneho právneho dokumentu nie sú stanovené osobitné podmienky, ktoré sú záväzné. Poskytovateľ nie je v žiadnom prípade povinný prijímateľa na takéto právne dokumenty osobitne a jednotlivo upozorňovať. Povinnosti poskytovateľa vyplývajúce pre neho zo všeobecného nariadenia a implementačných nariadení týkajúce sa informovania a publicity týmto zostávajú nedotknuté. Pojem zverejnenie sa vzhľadom na kontext môže v  rozhodnutí o schválení žiadosti o NFP používať vo forme podstatného mena, prídavného mena, slovesa alebo príčastia v príslušnom gramatickom tvare, pričom má vždy vyššie uvedený význam;

**Žiadosť o platbu** alebo **ŽoP -** dokument, ktorý pozostáva z formuláru žiadosti a povinných príloh, na základe ktorého je prijímateľovi možné poskytnúť príspevok, t. j. prostriedky EÚ a štátneho rozpočtu na spolufinancovanie v príslušnom pomere. ŽoP vypracováva a elektronicky odosiela prostredníctvom elektronického formulára v ITMS2014+ vždy prijímateľ;

**Žiadosť o vrátenie finančných prostriedkov** alebo **ŽoV** –doklad, ktorý pozostáva z formuláru žiadosti o vrátenie finančných prostriedkov a príloh, na základe ktorých má prijímateľ povinnosť vrátiť finančné prostriedky v príslušnom pomere na stanovené bankové účty.

## Ak sa akékoľvek ustanovenie VP alebo ostatných príloh rozhodnutia o schválení žiadosti o NFP stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celých VP alebo iných príloh rozhodnutia o schválení žiadosti o NFP, ale iba dotknutého ustanovenia. Poskytovateľ bezodkladne nahradí neplatné ustanovenie novým platným ustanovením, prípadne vypustením takéhoto ustanovenia tak, aby zostal zachovaný účel a obsah VP alebo dotknutej prílohy rozhodnutia o schválení žiadosti o NFP postupom podľa článku 6 odsek 2 písmeno a) VP a o tejto zmene informuje prijímateľa.

ČLÁNOK 2 PREDMET VP

* 1. Predmetom VP je úprava práv a povinností poskytovateľa a prijímateľa v súvislosti s poskytnutím NFP zo strany poskytovateľa prijímateľovi na realizáciu aktivít projektu, ktorý je predmetom schválenej žiadosti o NFP:

Operačný program: Integrovaný regionálny operačný program

Spolufinancovaný fondom: Európsky fond regionálneho rozvoja – EFRR

Prioritná os: 2 – Ľahší prístup k efektívnym a kvalitnejším verejným službám

Investičná priorita: 2.1 – Investície do zdravotníckej a sociálnej infraštruktúry, ktoré prispievajú k celoštátnemu, regionálnemu a miestnemu rozvoju, znižujú nerovnosť z hľadiska zdravotného postavenia, podporujú sociálne začleňovanie prostredníctvom lepšieho prístupu k sociálnym, kultúrnym a rekreačným službám a prechod z inštitucionálnych služieb na komunitné

Špecifický cieľ: 2.1.4 – Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19

Schéma pomoci: Schéma minimálnej pomoci na posilnenie kapacít zdravotníckeho systému v SR a ochrana verejného zdravia v súvislosti s pandémiou spôsobenou vírusom SARS-COV-2 a ochorením COVID-19, DM – 16/2020 (ďalej len schéma pomoci de minimis SVHZ“)

Názov projektu: Zvýšenie prevencie a preventívnych opatrení na ochranu zdravotníckych pracovníkov a obyvateľstva SR pred šírením koronavírusovej pandémie a ochorením COVID-19 – II

Kód projektu v ITMS2014+: ...............................................

Miesto realizácie projektu: ...............................................

Organizačná zložka zodpovedná za realizáciu projektu (ak je táto informácia relevantná)[[1]](#footnote-2): ..............................................

Partner: ...............................................

Užívateľ[[2]](#footnote-3): ...............................................

Použitý systém financovania: .................................................

na dosiahnutie cieľa projektu: .................................................

* 1. Poskytovateľ na základe VP poskytne NFP prijímateľovi na realizáciu aktivít projektu a na dosiahnutie cieľa projektu, a to spôsobom a v súlade s rozhodnutím o schválení žiadosti o NFP, v súlade so schválenou žiadosťou o NFP, v súlade so Systémom riadenia EŠIF, Systémom finančného riadenia, v súlade so všetkými dokumentmi, na ktoré sa v rozhodnutí o schválení žiadosti o NFP odkazuje, ak boli zverejnené, vrátane právnych dokumentov a v súlade s platnými a účinnými všeobecne záväznými právnymi predpismi SR a právnymi aktmi EÚ.
	2. Prijímateľ je povinný prijať poskytnutý NFP, použiť ho v súlade s podmienkami stanovenými v rozhodnutí o schválení žiadosti o NFP a podľa podmienok vyplývajúcich z príslušného vyzvania, v súlade so schválenou žiadosťou o NFP a súčasne je povinný  realizovať všetky aktivity projektu s odbornou starostlivosťou tak, aby bol dosiahnutý cieľ projektu a aby boli hlavné aktivity projektu zrealizované riadne a včas, a to najneskôr do uplynutia doby realizácie hlavných aktivít projektu. Na preukázanie plnenia cieľa projektu podľa odseku 1 tohto článku VP je prijímateľ povinný udeliť alebo zabezpečiť udelenie všetkých potrebných súhlasov, ak plnenie jedného alebo viacerých merateľných ukazovateľov projektu sa preukazuje spôsobom, ktorý udelenie súhlasu vyžaduje. Súhlasom podľa tohto odseku sa rozumie napríklad súhlas s poskytovaním údajov z informačného systému tretej osoby.
	3. Podmienky poskytnutia príspevku, ktoré poskytovateľ uviedol vo vyzvaní, musia byť splnené aj počas doby platnosti rozhodnutia o schválení žiadosti o NFP. Porušenie podmienok poskytnutia príspevku podľa prvej vety je dôvodom na uplatnenie práva poskytovateľa mimoriadne ukončiť projekt v súlade s článkom 15 odsek 3 a 4 písmeno b) VP, v dôsledku čoho  by prijímateľovi vznikla povinnosť vrátiť NFP alebo jeho časť v súlade s článkom 16 VP.
	4. NFP poskytnutý v zmysle rozhodnutia o schválení žiadosti o NFP je tvorený prostriedkami EÚ a štátneho rozpočtu SR, v dôsledku čoho musia byť finančné prostriedky tvoriace NFP vynaložené:
	5. v súlade so zásadou riadneho finančného hospodárenia v zmysle článku 33 nariadenia 2018/1046,
	6. hospodárne, efektívne, účinne a účelne,
	7. v súlade s ostatnými pravidlami rozpočtového hospodárenia s verejnými prostriedkami vyplývajúcimi z § 19 zákona o rozpočtových pravidlách.

Poskytovateľ je oprávnený prijať osobitné pravidlá a postupy na preverovanie splnenia podmienok podľa písmena. a) až c) tohto odseku vo vzťahu k výdavkom v rámci projektu a včleniť ich do jednotlivých úkonov, ktoré poskytovateľ vykonáva v súvislosti s projektom od vydania rozhodnutia o schválení žiadosti o NFP (napríklad v súvislosti s kontrolou VO, s kontrolou ŽoP vykonávanou formou administratívnej finančnej kontroly), ako aj v rámci výkonu inej kontroly, až do skončenia udržateľnosti projektu. Ak prijímateľ poruší zásadu alebo pravidlá podľa písmena a) až c) tohto odseku, je povinný vrátiť NFP alebo jeho časť v súlade s článkom 16 VP.

* 1. Prijímateľ je povinný zdržať sa vykonania akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článkom 107 Zmluvy o fungovaní EÚ v súvislosti s projektom s ohľadom na skutočnosť, že poskytnuté NFP je príspevkom z verejných zdrojov.
	2. Prijímateľ bude plniť povinnosti podľa týchto VP voči poskytovateľovi, ktorý vydal rozhodnutie o schválení žiadosti o NFP, s výnimkou prípadu, ak z písomného oznámenia poskytovateľa bude prijímateľovi vyplývať iná inštrukcia.

ČLÁNOK 3 VÝDAVKY PROJEKTU A NFP

* + 1. V nadväznosti na odsek 3 rozhodnutia o schválení žiadosti o NFP, v ktorom sa určuje celková výška schváleného NFP a schválené celkové oprávnené výdavky pre prijímateľa a partnerov, sa ďalej určuje že:
1. poskytovateľ poskytne prijímateľovi NFP maximálne do výšky ............ eur (slovom: ..................................... eur), čo predstavuje ..... % z  celkových oprávnených výdavkov na realizáciu aktivít projektu podľa odseku 3. písmeno a) rozhodnutia o schválení ŽoNFP,
2. poskytovateľ poskytne partnerovi 1 NFP maximálne do výšky ............ eur (slovom: ..................................... eur), čo predstavuje ..... % z celkových oprávnených výdavkov na realizáciu aktivít projektu podľa odseku 3. písmeno b) rozhodnutia o schválení ŽoNFP,
3. poskytovateľ poskytne partnerovi 2 NFP maximálne do výšky ............ eur (slovom: ..................................... eur), čo predstavuje ..... % z celkových oprávnených výdavkov na realizáciu aktivít projektu podľa odseku 3. písmeno c) rozhodnutia o schválení ŽoNFP,
4. poskytovateľ poskytne partnerovi 3 NFP maximálne do výšky ............ eur (slovom: ..................................... eur), čo predstavuje ..... % z celkových oprávnených výdavkov na realizáciu aktivít projektu podľa odseku 3. písmeno d) rozhodnutia o schválení ŽoNFP,
5. Prijímateľ a partneri vyhlasujú, že zabezpečia zdroje financovania na úhradu všetkých neoprávnených výdavkov na realizáciu aktivít projektu, ktoré vzniknú v priebehu realizácie aktivít projektu a budú nevyhnutné na dosiahnutie cieľa projektu v zmysle rozhodnutia o schválení žiadosti o NFP.
6. Maximálna výška NFP uvedená v odseku 1. písmeno b) a c) tohto článku VP nesmie byť prekročená. Výnimkou je, ak k prekročeniu dôjde z technických dôvodov na strane poskytovateľa, v dôsledku ktorých môže byť odchýlka vo výške NFP maximálne 0,01% z maximálnej výšky NFP uvedenej v odseku 1 písmeno b) a c) tohto článku. Prijímateľ súčasne berie na vedomie, že výška NFP na úhradu časti oprávnených výdavkov, ktorá bude skutočne uhradená prijímateľovi, závisí od výsledkov prijímateľom vykonaného obstarávania tovarov, služieb a stavebných prác a z neho vyplývajúcej úpravy rozpočtu projektu, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účinnosti a účelnosti výdavkov, ako aj od splnenia ostatných podmienok uvedených v týchto VP, vrátane podmienok oprávnenosti výdavkov podľa článku 12 VP.
7. Poskytovateľ poskytuje NFP prijímateľovi výlučne v súvislosti s realizáciou aktivít projektu za splnenia podmienok stanovených:
	1. rozhodnutím o schválení žiadosti o NFP vrátane jeho príloh,
	2. všeobecne záväznými právnymi predpismi SR,
	3. priamo aplikovateľnými (majúcimi priamu účinnosť) právnymi predpismi a aktmi EÚ zverejnenými v Úradnom vestníku EÚ,
	4. Systémom riadenia EŠIF a Systémom finančného riadenia a dokumentmi vydanými na ich základe, ak boli zverejnené,
	5. schváleným Integrovaným regionálnym operačným programom, príslušnou schémou pomoci, vyzvaním a jeho prílohami, vrátane podkladov pre vypracovanie a predkladanie žiadostí o NFP, ak boli tieto podklady zverejnené,
	6. právnymi dokumentmi vydanými oprávnenými osobami, z ktorých pre prijímateľa vyplývajú práva a povinnosti v súvislosti s projektom, ak boli tieto dokumenty zverejnené.
8. Prijímateľ nie je oprávnený požadovať dotáciu, príspevok, grant alebo inú formu pomoci na realizáciu aktivít projektu, na ktorú je poskytovaný NFP v zmysle tohto rozhodnutia o schválení žiadosti o NFP a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. Prijímateľ je povinný dodržať pravidlá týkajúce sa zákazu kumulácie pomoci uvedené vo vyzvaní a v právnych aktoch EÚ. V prípade porušenia uvedených povinností ide o porušenie povinností, za ktorých bol NFP poskytnutý a prijímateľ je povinný vrátiť NFP alebo jeho časť v súlade s článkom 16 VP.
9. V nadväznosti na ustanovenia schémy pomoci sú si prijímateľ a partner ....., na ktorého sa táto schéma pomoci vzťahuje, vedomí, že NFP im bude poskytnutý iba vtedy, ak bude preukázaná jeho potreba pre dosiahnutie cieľov stanovených v projekte, čo znamená, že musí byť zjavná spojitosť medzi poskytovaným NFP a oprávnenými výdavkami projektu.
10. „Neuplatňuje sa.“
11. Ustanovením odseku 1 tohto článku nie je dotknuté právo poskytovateľa alebo iného oprávneného orgánu (certifikačný orgán, orgán auditu) vykonať finančnú opravu v zmysle článkom 143 všeobecného nariadenia.

ČLÁNOK 4 VŠEOBECNÉ POVINNOSTI PRIJÍMATEĽA

1. Prijímateľ zodpovedá poskytovateľovi za realizáciu aktivít projektu a udržateľnosť projektu v celom rozsahu za podmienok uvedených vo VP. Ak prijímateľ realizuje projekt pomocou dodávateľov alebo iných zmluvne alebo inak spolupracujúcich osôb, zodpovedá za realizáciu aktivít projektu, akoby ich vykonával sám. Poskytovateľ nie je v žiadnej fáze realizácie aktivít projektu zodpovedný za akékoľvek porušenie povinnosti prijímateľa voči jeho dodávateľovi alebo akejkoľvek tretej osobe podieľajúcej sa na projekte.
2. Prijímateľ je povinný zabezpečiť, aby počas doby realizácie projektu a obdobia udržateľnosti projektu nedošlo k podstatnej zmene projektu. Porušenie uvedenej povinnosti prijímateľom je porušením podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP a v súlade s článkom 71 odsek 1 všeobecného nariadenia vo výške, ktorá je úmerná obdobiu, počas ktorého došlo k porušeniu podmienok v dôsledku vzniku podstatnej zmeny projektu.
3. Podstatnou zmenou projektu je aj prevod alebo prechod vlastníctva majetku obstarávaného alebo zhodnoteného v rámci projektu, ktorý tvorí súčasť infraštruktúry, ak k nemu dôjde v období piatich rokov od finančného ukončenia projektu a budú naplnené aj ďalšie podmienky pre podstatnú zmenu projektu vyplývajúce z definície podstatnej zmeny projektu uvedenej v článku 1 odsek 4 VP alebo z článku 6 odsek 4 VP. Ak dôjde k vzniku podstatnej zmeny projektu v zmysle predchádzajúcej vety, ide o porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP a v súlade s článkom 71 odsek 1 všeobecného nariadenia vo výške, ktorá je úmerná obdobiu, počas ktorého došlo k porušeniu podmienok v dôsledku vzniku podstatnej zmeny projektu.
4. Poskytovateľ a prijímateľ sú povinní vzájomne si poskytovať všetku potrebnú súčinnosť na plnenie povinností z tohto rozhodnutia o schválení žiadosti o NFP.
5. Prijímateľ je povinný uzatvárať zmluvné vzťahy v súvislosti s realizáciou aktivít projektu s tretími stranami výhradne v písomnej forme, ak poskytovateľ neurčí inak.
6. Prijímateľ vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť projektu na poskytnutie NFP v zmysle podmienok, ktoré viedli k schváleniu žiadosti o NFP pre projekt. V prípade nepravdivosti tohto vyhlásenia prijímateľa ide o porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP.
7. Prijímateľ vyhlasuje, že všetky vyhlásenia pripojené k žiadosti o NFP ako aj zaslané poskytovateľovi pred vydaním rozhodnutia o schválení žiadosti o NFP sú pravdivé a zostávajú účinné pri vydaní rozhodnutia o schválení žiadosti o NFP v nezmenenej forme. V prípade nepravdivosti tohto vyhlásenia prijímateľa ide o porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP.

ČLÁNOK 5 OSOBITNÉ DOJEDNANIA

1. Prijímateľ je povinný predkladať ŽoP najmenej jedenkrát za šesť kalendárnych mesiacov počas realizácie hlavných aktivít projektu. ŽoP s príznakom záverečná prijímateľ predloží najneskôr do troch mesiacov po ukončení realizácie hlavných aktivít projektu, a to aj za všetky zrealizované podporné aktivity.
2. Poskytovateľ nebude povinný poskytovať NFP dovtedy, kým mu prijímateľ nepreukáže spôsobom požadovaným poskytovateľom, splnenie všetkých nasledovných skutočností:
3. zrealizovanie VO podľa zákona o VO alebo obstarávania tovarov, služieb a stavebných prác podľa podmienok určených poskytovateľom a stanovených v právnych dokumentoch v prípadoch, ak sa na obstarávanie tovarov, služieb a stavebných prác nevzťahuje zákon o VO, pričom prijímateľ je povinný postupovať spôsobom stanoveným zákonom o VO, inými uplatniteľnými právnymi predpismi SR/právnymi aktmi EÚ a právnymi dokumentmi, ktoré na jeho vykonanie môže vydať poskytovateľ,
4. poistenie pokrývajúce poistenie majetku obstaraného alebo zhodnoteného v súvislosti s realizáciou hlavných aktivít projektu, ktorý je zahrnutý v ŽoP, a to za podmienok a spôsobom stanoveným v článku 11 odsek 7 VP, ak poskytovateľ nestanovil vo vyzvaní alebo v inom právnom dokumente, že poistenie sa nevyžaduje.
5. Ak v rámci projektu dochádza k dodaniu tovarov, poskytnutiu služieb alebo vykonaniu stavebných prác po uhradení preddavkovej platby prijímateľom dodávateľovi, spôsob a lehoty dodania/poskytnutia alebo vykonania plnenia vyplývajú zo zmluvy uzavretej medzi prijímateľom a jeho dodávateľom, pričom tieto nesmú byť v rozpore s pravidlami stanovenými poskytovateľom v právnych dokumentoch (napr. v príručke pre prijímateľa).

ČLÁNOK 6 ZMENA PRÁV A POVINNOSTÍ STRÁN

1. Prijímateľ je povinný oznámiť poskytovateľovi všetky zmeny alebo skutočnosti, ktoré majú negatívny vplyv  na plnenie povinností vyplývajúcich z týchto VP alebo na dosiahnutie/udržanie cieľa projektu v zmysle článku 2 odsek 1 VP, alebo sa akýmkoľvek spôsobom týkajú alebo môžu týkať neplnenia povinností prijímateľa vyplývajúcich pre neho z týchto VP alebo vo vzťahu k cieľu projektu v zmysle článku 2 odsek 1 VP. Uvedenú oznamovaciu povinnosť je prijímateľ povinný plniť bezodkladne potom, ako sa dozvedel, že došlo k vzniku zmeny alebo skutočností podľa prvej vety tohto odseku.

Súčasne je poskytovateľ oprávnený požadovať od prijímateľa poskytnutie vysvetlení, informácií, dokumentácie alebo iného druhu súčinnosti, ktoré odôvodnene považuje za potrebné pre preskúmanie akejkoľvek záležitosti súvisiacej s projektom.

1. Práva a povinnosti vyplývajúce z týchto VP alebo z ďalších príloh rozhodnutia o schválení žiadosti o NFP je možné meniť z vlastného podnetu poskytovateľa alebo na základe podnetu na zmenu, ktorý predloží prijímateľ poskytovateľovi. Vzhľadom na to, že ide o zmenu práv a povinností prijímateľa a poskytovateľa v súvislosti s realizáciou projektu, zmenami podľa tohto článku 6 nie je v nadväznosti na bod 6 rozhodnutia dotknuté samotné rozhodnutie o schválení žiadosti o NFP, ale iba jeho prílohy, ktoré obsahujú práva a povinnosti strán rozhodnutia. Právo posúdiť zmenu v právach a povinnostiach strán rozhodnutia vyplývajúcich z VP a následne, v prípade jej akceptácie, povinnosť premietnuť túto zmenu do VP alebo do ďalších príloh rozhodnutia o schválení žiadosti o NFP, patrí poskytovateľovi. Uvedené právo a povinnosť poskytovateľa sa realizuje spôsobom a za podmienok uvedených v tomto článku 6 pri rôznych druhoch zmien nasledovne:
	* 1. **Zmena VP a ostatných príloh rozhodnutia o schválení žiadosti o NFP z dôvodu ich aktualizácie**  a zosúladenia  s platným znením všeobecného nariadenia, implementačných nariadení, nariadení pre jednotlivé EŠIF,  právnych predpisov SR a právnych aktov EÚ, Systému riadenia EŠIF a Systému finančného riadenia po vykonaní ich zmien len v rozsahu vyplývajúcom z uvedených dokumentov sa vykoná písomným oznámením aktualizovaného a zosúladeného obsahu VP a ostatných príloh rozhodnutia o schválení žiadosti o NFP prijímateľovi v zmysle článku 7 VP. Aktualizované znenie VP a ostatných príloh rozhodnutia o schválení žiadosti o NFP sa pre prijímateľa stáva záväzným jeho doručením. Do zaslania aktualizovaného znenia VP sa vykonávajú práva a povinnosti súvisiace s realizáciou projektu, ktoré sú ovplyvnené zmenou právnych dokumentov podľa prvej vety, v rozsahu ich zverejnených zmien v súlade s odsekom 13 tohto článku. Podľa rozsahu vykonaných zmien je poskytovateľ oprávnený zaslať prijímateľovi úplné znenie aktualizovaných VP alebo písomné oznámenie, ktoré bude obsahovať iba zoznam aktualizovaných ustanovení.
		2. **Formálna zmena** spočívajúca v údajoch týkajúcich sa strán rozhodnutia (názov, sídlo, štatutárny orgán, zmena v kontaktných údajoch, zmena čísla účtu určeného na úhradu NFP alebo iná zmena, ktorá má vo vzťahu k projektu iba deklaratórny účinok) alebo zmena v subjekte poskytovateľa, ku ktorej dôjde na základe všeobecne záväzného právneho predpisu, sa vykoná oznámením jednej strany rozhodnutia druhej strane rozhodnutia v zmysle článku 7 VP. Táto zmena sa premietne do VP alebo do ostatných príloh rozhodnutia o schválení žiadosti o NFP pri ich najbližšej aktualizácii, ak ide o také údaje, ktoré sa vo VP alebo ostatných prílohách rozhodnutia o schválení žiadosti o NFP nachádzajú; ak sa nenachádzajú, prijatím oznámenia zmeny je zmenový proces ukončený. Súčasťou oznámenia sú doklady, z ktorých zmena vyplýva.
		3. V prípade **menej významných zmien** projektu, ktoré sú vymedzené v tomto článku VP, alebo ich poskytovateľ pre zjednodušenie zahrnul do právnych dokumentov týkajúcich sa zmien projektov, prijímateľ je povinný bezodkladne oznámiť poskytovateľovi spôsobom dohodnutým v článku 7 VP, že nastala takáto zmena, avšak nie je povinný požiadať o zmenu VP na formulári, ktorý pre tento účel vydal poskytovateľ a ktorý sa využije pre významnejšie zmeny podľa písmena d) tohto odseku; povinnosť oznámenia sa nevzťahuje na zmeny vykonané zo strany poskytovateľa. Podľa tohto písmena c) sa postupuje aj v prípade zmien v rozpočte projektu, ktoré boli identifikované poskytovateľom v rámci ním vykonávaných kontrol a overovaní v projekte, a to za podmienok vzťahujúcich sa k príslušnej zmene podľa tohto písmemna c). V prípade takýchto zmien sa strany rozhodnutia dohodli, že postup dohodnutý pre riešenie zmien iniciovaných poskytovateľom podľa odseku 12 sa nepoužije a k oznámeniu zmeny prijímateľom nedochádza.

V prípade, ak zmena, ktorú prijímateľ oznámil poskytovateľovi podľa tohto písmena c) ako menej významnú zmenu, nie je podľa stanoviska poskytovateľa menej významnou zmenou, alebo ju poskytovateľ nemôže akceptovať z iných riadne odôvodnených dôvodov, poskytovateľ je oprávnený neakceptovať oznámenie prijímateľa, ak toto svoje odôvodnené stanovisko prijímateľovi oznámi. Ak poskytovateľ neakceptuje oznámenie prijímateľa podľa predchádzajúcej vety, prijímateľ je oprávnený postupovať pri zmene VP iba podľa písmena d) tohto odseku, ak z oznámenia poskytovateľa nevyplýva, že ide o zmenu, pri ktorej sa podľa poskytovateľa má postupovať podľa iného príslušného písmena tohto odseku. V prípade, ak poskytovateľ neakceptuje oznámenie prijímateľa a má za to, že ide o zmenu, pri ktorej sa má postupovať inak, je poskytovateľ oprávnený zmenu posúdiť ako iný druh zmeny, resp. ako podstatnú zmenu projektu, a ďalej postupovať podľa príslušného ustanovenia VP a podľa príručky pre prijímateľa. V ostatných prípadoch poskytovateľ informuje prijímateľa o výsledku zmenového konania formou oznámenia, v ktorom konštatuje, že vzal zmenu projektu na vedomie, čím dochádza k akceptovaniu tejto menej významnej zmeny.

Zmena VP a ostatných príloh rozhodnutia o schválení žiadosti o NFP sa podľa tohto písmena c) vykoná najneskôr pri ich najbližšej aktualizácii, ak nie je pri jednotlivých konkrétnych zmenách určené inak. Na základe osobitnej žiadosti prijímateľa poskytovateľ vydá potvrdenie o akceptácii zmien podľa písmena b) a c). Aktualizácia sa nerealizuje v prípade, ak akceptovaná menej významná zmena nemá vplyv na znenie ustanovení VP a ostatných príloh rozhodnutia o schválení žiadosti o NFP.

Za menej významné zmeny VP sa považujú najmä:

* + - 1. zmena termínu začatia realizácie hlavných aktivít projektu v porovnaní s termínom uvedeným v prílohe č. 2 rozhodnutia o schválení žiadosti o NFP,
			2. „neuplatňuje sa“,
			3. ak prečerpanie v rámci jednej zo skupín výdavkov neprekročí 15 % kumulatívne na túto skupinu výdavkov za celú dobu realizácie projektu, za podmienky neprekročenia celkových oprávnených výdavkov Projektu. Táto odchýlka nesmie mať za následok zvýšenie výdavkov určených na podporné aktivity projektu,
			4. odchýlky v rozpočte projektu týkajúcej sa oprávnených výdavkov výlučne v prípade, ak ide o zníženie výšky oprávnených výdavkov a takéto zníženie nemá vplyv na dosiahnutie cieľa projektu definovaného v článku 2 odsek 1 VP,
			5. zmena v jednotlivých položkách rozpočtu projektu a/alebo ich bližšia špecifikácia, a to podľa výsledkov príslušnej finančnej kontroly VO vyjadrených v čiastkovej správe alebo správe z  finančnej kontroly VO,
			6. predĺženie lehoty na začatie VO na hlavné aktivity projektu v prípade, ak by s ním prijímateľ nezačal ani do 3 mesiacov od účinnosti rozhodnutia o schválení žiadosti o NFP,
			7. predĺženie doby realizácie hlavných aktivít projektu v rámci maximálnej dĺžky realizácie hlavných aktivít projektu stanovenej výzvaním,
			8. skrátenie doby realizácie hlavných aktivít projektu.

V prípade menej významnej zmeny podľa bodu (i) tohto písmena c) prijímateľ je oprávnený oznámiť posun termínu začatia realizácie hlavných aktivít projektu aj opakovane. Poskytovateľ je oprávnený pri akceptovaní tejto zmeny viazať svoju akceptáciu na iný termín, než aký vyplýva z oznámenia prijímateľa, pričom nový termín začatia realizácie hlavných aktivít projektu podľa akceptácie poskytovateľa nesmie byť skôr ako 20 dní odo dňa akceptácie poskytovateľa. Právne účinky menej významnej zmeny nastávajú podľa odseku 11 tohto článku. Pre túto zmenu sa samostatná aktualizácia VP alebo príloh rozhodnutia o schválení žiadosti o NFP nevyhotovuje, avšak uvedenú zmenu eviduje poskytovateľ do ITMS2014+.

Pri menej významnej zmene podľa bodu (v) tohto písmena c) sa postupuje tak, že poskytovateľ zapracuje zmeny v položkách rozpočtu, vrátane tých, ktoré súvisia s potvrdenou ex ante finančnou opravou podľa čiastkovej správy alebo správy z príslušnej finančnej kontroly VO do elektronickej verzie rozpočtu projektu (spolu so súvzťažne upravenou výškou výdavkov), takto aktualizovaný rozpočet projektu nahrá do ITMS2014+ k projektu, jeho konečnú upravenú podobu oznámi prijímateľovi. Vykonanie všetkých úkonov podľa predchádzajúcej vety predstavuje akceptáciu tejto menej významnej zmeny. Výsledkom akceptácie tejto menej významnej zmeny je aktualizovaný rozpočet projektu a zmena výdavkov. Aktualizácia VP sa pre túto zmenu vykoná najneskôr pred úhradou ŽoP s príznakom záverečná, ak ďalej nie je uvedené inak. Pre uplatnenie a následné preplatenie zmenou dotknutých celkových oprávnených výdavkov v ŽoP je podkladom aktualizovaný rozpočet projektu vykonaný opísaným spôsobom na podklade výsledkov príslušnej finančnej kontroly VO vyjadrených v čiastkovej správe alebo správe z tejto finančnej kontroly VO. Ak prijímateľ požiada poskytovateľa o vyhotovenie aktualizácie VP a/alebo ostatných príloh rozhodnutia o schválení žiadosti o NFP za účelom premietnutia zmeny v hodnote jednotlivých položiek rozpočtu projektu, aktualizácia rozpočtu projektu vyvoláva právne účinky podľa odseku 11 tohto článku iba v spojení s aktualizáciou VP a/alebo ostatných príloh rozhodnutia o schválení žiadosti o NFP.

V prípade menej významnej zmeny podľa bodu (vii) tohto písmena c) platí, že akceptáciou tejto menej významnej zmeny na základe oznámenia zo strany prijímateľa obsahujúceho predĺženie doby realizácie hlavných aktivít projektu oproti termínom vyplývajúcim z prílohy č. 2 rozhodnutia o schválení žiadosti o NFP alebo oproti neskôr zmeneným termínom, ak sa oznamuje predĺženie termínov opakovane, dochádza k predĺženiu doby realizácie hlavných aktivít projektu v rozsahu vyplývajúcom z akceptácie tejto menej významnej zmeny. Vo vzťahu k tejto zmene sa v plnej miere uplatní ustanovenie odsek 7 tohto článku. Právne účinky menej významnej zmeny nastávajú podľa odseku 11 tohto článku. Zmena VP a/alebo ostatných príloh rozhodnutia o schválení žiadosti o NFP vo forme aktualizácie sa môže vykonať najneskôr pred úhradou ŽoP s príznakom záverečná.

V prípade menej významnej zmeny podľa bodu (viii) tohto písmena c) platí, že akceptáciou tejto menej významnej zmeny na základe oznámenia zo strany prijímateľa obsahujúceho skrátenie doby realizácie hlavných aktivít projektu oproti termínom vyplývajúcim z prílohy č. 2 rozhodnutia o schválení žiadosti o NFP alebo oproti neskôr zmeneným termínom, dochádza ku skráteniu doby realizácie hlavných aktivít projektu v rozsahu vyplývajúcom z akceptácie tejto menej významnej zmeny. Zmena VP a/alebo ostatných príloh rozhodnutia o schválení žiadosti o NFP vo forme aktualizácie sa môže vykonať najneskôr pred úhradou ŽoP s príznakom záverečná.

Ak dôjde v projekte k zníženiu cieľovej hodnoty merateľného ukazovateľa projektu o 5% alebo menej oproti cieľovej hodnote merateľného ukazovateľa projektu, ktorá bola schválená v žiadosti o NFP, takáto zmena nie je predmetom postupov riešenia zmien podľa tohto článku VP. Ak poskytovateľ stanoví v právnych dokumentoch oznamovaciu povinnosť prijímateľa aj vo vzťahu k takejto skutočnosti, prijímateľ je povinný túto oznamovaciu povinnosť plniť spôsobom vyplývajúcim z právneho dokumentu poskytovateľa.

* + 1. Iné zmeny VP a ostatných príloh rozhodnutia o schválení žiadosti o NFP, ako sú zmeny opísané v písmene a) až c) a e) tohto odseku, sú **významnejšími zmenami** projektu. Tieto je možné vykonať len na základe ich akceptácie poskytovateľom, ktorej predchádza žiadosť prijímateľa o zmenu práv a povinností súvisiacich s projektom, ktorú podáva poskytovateľovi na formulári, ktorý pre tento účel vydal poskytovateľ. Výsledkom akceptácie významnejšej zmeny poskytovateľom je, v závislosti od rozsahu akceptovaných zmien, buď úplné znenie aktualizovaných VP alebo písomné oznámenie, ktoré bude obsahovať zoznam aktualizovaných ustanovení, pričom v oboch prípadoch sa v úvodných ustanoveniach uvedie, že k vydaniu aktualizovaného znenia alebo písomného oznámenia dochádza v dôsledku akceptácie významnejšej zmeny, o ktorú požiadal prijímateľ.

V tomto článku 6 VP sa stanovuje, kedy je prijímateľ oprávnený požiadať o zmenu aj po uskutočnení významnejšej zmeny (odsek 8 tohto článku) a v ktorých prípadoch je povinný tak urobiť pred vykonaním samotnej významnejšej zmeny (zmeny podľa odseku 3 tohto článku). Aktualizácia sa nerealizuje v prípade, ak akceptovaná významnejšia zmena nemá vplyv na znenie ustanovení VP a ostatných príloh rozhodnutia o schválení žiadosti o NFP.

* + 1. **Podstatnú zmenu projektu** tak, ako je definovaná v článku 1 odsek 4 a v článku 4 odsek 3 VP, prijímateľ oznamuje poskytovateľovi bezodkladne. Bez ohľadu na zaslanú informáciu vznik podstatnej zmeny projektu predstavuje porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP, a to vo výške, ktorá je úmerná obdobiu, počas ktorého došlo k porušeniu podmienok v dôsledku vzniku podstatnej zmeny projektu. Ak vzhľadom na charakter zmeny nie je možné určiť uvedené obdobie, počas ktorého došlo k porušeniu podmienok v dôsledku vzniku podstatnej zmeny projektu, úmernosť k časovému hľadisku sa neaplikuje.
1. V prípade významnejšej zmeny podľa odseku 2 písmeno d) tohto článku, na ktorý sa nevzťahuje postup uvedený v odseku 8 tohto článku, je prijímateľ povinný požiadať o zmenu VP alebo ostatných príloh rozhodnutia o schválení žiadosti o NFP pred vykonaním samotnej zmeny alebo pred uplynutím doby, ku ktorej sa požadovaná zmena viaže, alebo pred vznikom, prípadne zánikom skutočnosti, ktorá sa má prostredníctvom vykonania zmeny odvrátiť, to všetko, ak ide o významnejšiu zmenu spočívajúcu v zmene:
2. “neuplatňuje sa“,
3. miesta, kde sa nachádza predmet projektu,
4. merateľných ukazovateľov projektu, ak ide o zníženie cieľovej hodnoty o viac ako 5% oproti výške cieľovej hodnoty merateľného ukazovateľa, ktorá bola schválená v žiadosti o NFP,
5. počtu alebo charakteru/povahy hlavných aktivít projektu alebo podmienok realizácie aktivít projektu, vrátane zmeny, ktorou sa navrhuje rozšírenie rozsahu hlavných aktivít projektu a zvýšenie pôvodnej schválenej hodnoty merateľných ukazovateľov v dôsledku úspor v rámci pôvodne schváleného rozpočtu pri zachovaní podmienky neprekročenia maximálnej výšky schváleného NFP,
6. majetkovo-právnych pomerov týkajúcich sa predmetu projektu alebo súvisiacich s realizáciou hlavných aktivít projektu v zmysle článku 11 odsek 3 VP,
7. priamo sa týkajúcej podmienky poskytnutia príspevku, ktorá vyplýva z vyzvania a spôsobu jej splnenia prijímateľom,
8. používaného systému financovania,
9. týkajúcej sa doplnenia novej skupiny výdavkov a/alebo aktivity, ktorá je oprávnená v zmysle vyzvania,
10. v inej zmene, ktorá je ako významnejšia zmena označená v príručke pre prijímateľa, v usmernení poskytovateľa alebo v inom právnom dokumente;
11. predĺženie doby realizácie hlavných aktivít projektu nad rámec maximálnej dĺžky realizácie hlavných aktivít projektu stanovenej vyzvaním, ak to vyzvanie umožňuje a ak táto doba neprekročí termín stanovený v článku 65 odsek 2 všeobecného nariadenia, t. j. 31. 12. 2023.
12. Žiadnu zmenu týkajúcu sa projektu nemožno schváliť v prípade, ak predstavuje podstatnú zmenu projektu. V prípade, ak poskytovateľ zistí, že v rámci projektu nastala podstatná zmena projektu, táto skutočnosť vyvoláva právne následky uvedené v odseku 2 písmeno e) tohto článku.
13. V prípade zmeny podľa odseku 3 písmeno c) tohto článku sa samostatne posudzujú zmeny v cieľových hodnotách merateľných ukazovateľov projektu s príznakom v súvislosti s vplyvom navrhovanej zmeny na výšku poskytnutého NFP a v cieľových hodnotách merateľných ukazovateľoch projektu bez príznaku, a to nasledovne:
	* 1. V prípade merateľných ukazovateľov projektu s príznakom poskytovateľ pri posudzovaní požadovanej zmeny posúdi zdôvodnenie nedosiahnutia cieľových hodnôt týchto ukazovateľov z hľadiska identifikácie rizík, ktoré boli predmetom analýzy pri predkladaní žiadosti o NFP a predložených dokumentov preukazujúcich skutočnosť, že nedosiahnutie cieľových hodnôt merateľných ukazovateľov projektu s príznakom bolo spôsobené faktormi, ktoré prijímateľ objektívne nemohol ovplyvniť. Poskytovateľ je oprávnený v jednotlivom prípade tohto druhu merateľného ukazovateľa projektu s príznakom schváliť zníženie jeho cieľovej hodnoty v riadne odôvodnených prípadoch, pričom hodnota nesmie klesnúť pod hranicu 50 % oproti jeho výške, ktorá bola uvedená v schválenej žiadosti o NFP. V prípade, ak je možné akceptovať odôvodnenie prijímateľa o nedosiahnutí cieľovej hodnoty merateľného ukazovateľa projektu s príznakom a jeho navrhované zníženie neklesne pod minimálnu hranicu podľa písmena b) tohto odseku, poskytovateľ zmenu schváli, čím dochádza k akceptovaniu zníženej výšky cieľovej hodnoty merateľného ukazovateľa projektu s príznakom zo strany poskytovateľa bez vplyvu na zníženie výšky NFP.
		2. Zníženie cieľovej hodnoty jednotlivého merateľného ukazovateľa projektu s príznakom o viac ako 50 % oproti výške, ktorá bola uvedená v schválenej žiadosti o NFP, predstavuje nedosiahnutie cieľa projektu a tým podstatnú zmenu projektu z dôvodov uvedených v odseku 6 tohto článku a vyvoláva právne následky uvedené v odseku 2 písmeno e) tohto článku.
		3. Merateľné ukazovatele projektu bez príznaku sú záväzné z hľadiska dosiahnutia ich plánovanej hodnoty. Zníženie cieľovej hodnoty jednotlivého merateľného ukazovateľa projektu bez príznaku o viac ako 20 % oproti jeho výške, ktorá bola uvedená v schválenej žiadosti o NFP, predstavuje nedosiahnutie cieľa projektu a tým podstatnú zmenu projektu z dôvodov uvedených v odseku 6 tohto článku a vyvoláva právne následky uvedené v odseku 2 písmeno e) tohto článku. Schválenie žiadosti o zmenu, predmetom ktorej bolo zníženie cieľovej hodnoty merateľného ukazovateľa projektu bez príznaku, nemá žiadne účinky vo vzťahu k následnému uplatneniu sankčného mechanizmu podľa článku 16 odsek 1 VP a prijímateľ preto na základe schválenia takejto žiadosti o zmenu nenadobúda žiadne legitímne očakávanie týkajúce sa výšky NFP, ktorá mu bude vyplatená, a to z dôvodu rozdielov v podstate charakteru merateľného ukazovateľa Projektu bez príznaku oproti merateľnému ukazovateľu projektu s príznakom (podľa písmena a) tohto odseku). Vo vzťahu k finančnému plneniu poskytovateľ zníži výšku poskytovaného NFP s ohľadom na zníženie hodnoty merateľného ukazovateľa projektu bez príznaku nad rámec akceptovateľnej miery zníženia, vo vzťahu k tým aktivitám, v ktorých prichádza k dosiahnutiu znižovaného merateľného ukazovateľa projektu bez príznaku v zmysle článku 16 odsek 1 VP a vykoná zodpovedajúce zníženie výdavkov na podporné aktivity projektu.

V prípade, ak jednou aktivitou dochádza k naplneniu viac ako jedného merateľného ukazovateľa, výška NFP sa zníži priamo úmerne k zníženiu cieľovej hodnoty merateľného ukazovateľa projektu po započítaní úrovne plnenia ostatných merateľných ukazovateľov projektu, bez ohľadu na to, o ktorý druh merateľného ukazovateľa projektu ide.

1. V prípade zmeny podľa odseku 3 písmeno e) tohto článku pôjde o podstatnú zmenu projektu najmä v prípade, ak posudzovaná zmena viedla k tomu, že by sa činnosť, na ktorú sa má príspevok poskytnúť po vykonanej zmene, odchýlila od svojho cieľa v tom zmysle, že sa nedosiahne žiadny cieľ, alebo sa dosiahne iný cieľ ako ten, ktorý vyplýval z podmienok, za splnenia ktorých bol projekt schválený (rozdiel medzi obsahom projektu v čase schválenia žiadosti o NFP a v čase po uskutočnení zmeny), alebo sa dosiahne cieľ projektu len čiastočne. Na dosiahnutie cieľa projektu môže mať významný negatívny vplyv tak fyzická ako aj funkčná zmena. Zmena sa posudzuje aj z hľadiska porovnania rozdielov medzi stavom, v akom bol projekt schválený a v akom bol realizovaný. Zmena sa posudzuje z hľadiska zmien fungovania projektu v období udržateľnosti projektu. Ak zmena projektu, ktorá mení povahu činnosti alebo podmienky jej vykonávania, má určitý rozsah, ktorý možno považovať za významný a takýmto významným spôsobom negatívne vplýva na dosiahnutie cieľa projektu, je daný základ na to, aby takáto zmena bola považovaná za podstatnú zmenu.
2. Pri predlžovaní doby realizácie hlavných aktivít projektu (zmeny podľa odseku 2 písmeno c) bod (vii) tohto článku) platia nasledovné pravidlá, čím však nie sú dotknuté ostatné pravidlá vyplývajúce zo VP týkajúce sa časového aspektu realizácie hlavných aktivít projektu (napríklad pravidlá uvedené v článku 14 a 15 VP):
3. Dobu realizácie hlavných aktivít projektu nie je možné predĺžiť nad rámec maximálnej doby realizácie, ktorá pre realizáciu hlavných aktivít projektov vyplýva z vyzvania a ktorá je uvedená pri definícii realizácie hlavných aktivít projektu v článku 1 odsek 4 VP. V rámci tejto doby stanovenej vyzvaním pre realizáciu hlavných aktivít projektu je možné individuálne stanovenú dobu realizácie hlavných aktivít projektu predlžovať na základe oznámenia zmeny zo strany prijímateľa. Prijímateľ je oprávnený požiadať o posunutie termínu začatia realizácie hlavných aktivít projektu aj opakovane, pričom na všetky prípady sa vzťahujú rovnaké podmienky.
4. Ak prijímateľ neoznámi predĺženie doby realizácie hlavných aktivít projektu pred jej uplynutím, výdavky, ktoré realizoval v čase od uplynutia doby realizácie hlavných aktivít projektu do akceptácie predĺženia doby realizácie hlavných aktivít projektu, sú oprávnenými výdavkami iba v prípade, že poskytovateľ akceptuje alebo schváli predmetnú zmenu. Plynutie doby realizácie hlavných aktivít projektu sa neprerušuje počas obdobia medzi uplynutím pôvodne dohodnutého termínu ukončenia realizácie hlavných aktivít projektu a oznámením o predĺžení doby realizácie hlavných aktivít projektu.
5. V  prípade významnejších zmien, ktoré nie sú uvedené v odseku 3 tohto článku, je prijímateľ povinný požiadať o zmenu VP najneskôr 30 dní pred predložením ŽoP, ktorá ako prvá zahŕňa aspoň niektoré výdavky, ktoré sú požadovanou zmenou dotknuté. Tým nie sú dotknuté povinnosti prijímateľa vyplývajúce mu zo zákona o finančnej kontrole a  audite týkajúce sa vykonávania základnej finančnej kontroly. Oprávnenosť výdavkov podlieha kontrole podľa zákona o finančnej kontrole a  audite. Žiadosť o zmenu, podávaná v zmysle tohto odseku, sa vzťahuje na nasledovné významnejšie zmeny:
6. Akejkoľvek odchýlky v rozpočte projektu týkajúcej sa oprávnených výdavkov, okrem zníženia výšky oprávnených výdavkov a takéto zníženie nemá vplyv na dosiahnutie cieľa projektu definovaného v článku 2 odsek 1 VP a okrem menej významných zmien alebo ide o zmenu podľa odsek 2 písmena c) tohto článku. Súčasťou žiadosti o zmenu v tomto prípade sú, okrem vyplnenia štandardného formuláru týkajúceho sa žiadosti o zmenu, ktorý vydáva poskytovateľ, aj nasledovné informácie/údaje:
	* + 1. v prípade zmeny vecného plnenia, ktorého dôsledkom je navrhovaná zmena v rozpočte projektu, preukázanie súladu takejto zmeny s režimom zmien dohodnutých v zmluve medzi prijímateľom a jeho dodávateľom a s ustanovením § 18 zákona o VO,
			2. v prípade zmeny vecného plnenia, ktorého dôsledkom je navrhovaná zmena v rozpočte projektu, uvedenie dôvodu, pre ktorý k zmene došlo, osobitne v prípade, ak nepredstavuje prínos pre projekt, t. j. ak nepredstavuje zlepšenie oproti pôvodnému stavu projektu,
			3. v prípade vypustenia určitého vecného plnenia, v dôsledku čoho sa navrhuje znížiť rozpočet projektu, odôvodnenie, že nejde o podstatnú zmenu projektu, konkrétne s ohľadom na naplnenie podmienok podľa písmena c) z definície podstatnej zmeny projektu uvedenej v článku 1 odsek 4 VP (vplyv na povahu, ciele alebo podmienky realizácie projektu).
7. Inej zmeny projektu alebo zmeny súvisiacej s projektom, ktorú nie je možné podradiť pod skôr uvedený režim zmien, bez ohľadu na to, či svojím obsahom alebo charakterom predstavujú významnejšiu zmenu.
8. Žiadosť o  zmenu týkajúcu sa významnejšej zmeny podľa odseku 3 alebo 8 tohto článku musí byť riadne odôvodnená a musí obsahovať informácie/údaje, ktoré stanovujú tieto VP. Poskytovateľ nie je povinný navrhovanej žiadosti prijímateľa o zmenu vyhovieť, avšak rovnako nie je oprávnený súhlas so zmenou bezdôvodne odoprieť v prípade, ak žiadosť o zmenu spĺňa všetky podmienky stanovené v týchto VP a vyplývajúce z príslušného usmernenia k zmenám, ktoré môže vydať a zverejniť poskytovateľ na svojom webovom sídle.
9. Ak nie sú v jednotlivých odsekoch tohto článku 6 uvedené pre jednotlivé druhy zmien osobitné dojednania, schválená zmena VP sa premietne do písomnej, vzostupne číslovanej aktualizácie VP a ostatných príloh rozhodnutia o schválení žiadosti o NFP, ktorých návrh pripraví poskytovateľ v súlade so schválenou, resp. akceptovanou, resp. riadne oznámenou zmenou VP (v nadväznosti na jednotlivé druhy zmien a ich režim uvedený v odseku 2 tohto článku). Poskytovateľ zabezpečí, aby bolo zrejmé, od ktorého dátumu je určitá aktualizácia záväzná pre prijímateľa. V prípade, ak dôjde k neschváleniu žiadosti o zmenu, prijímateľ nie je oprávnený realizovať predmetnú zmenu v rámci realizácie aktivít projektu; ak by k realizácii zmeny došlo, budú výdavky súvisiace s takouto zmenou považované za neoprávnené výdavky. O výsledku posúdenia podanej žiadosti o zmenu informuje poskytovateľ prijímateľa písomne. V prípade schválenia významnejšej zmeny poskytovateľ zabezpečí vypracovanie aktualizácie VP alebo inej prílohy rozhodnutia o schválení žiadosti o NFP v rozsahu schválenej významnejšej zmeny, prípadne aj iných skôr akceptovaných alebo oznámených zmien, ku ktorým ešte aktualizácia nebola vydaná.
10. Právne účinky vo vzťahu k oprávnenosti výdavkov súvisiacich so zmenou projektu nastanú:
11. pri menej významnej zmene, ktorú poskytovateľ akceptuje podľa odseku 2 písmeno c) tohto článku, v kalendárny deň, kedy zmena skutočne vznikla,
12. pri menej významnej zmene, ktorú poskytovateľ neakceptuje podľa odseku 2 písmeno c) tohto článku, sú výdavky súvisiace s takouto zmenou neoprávnenými výdavkami, ibaže dôjde k jej neskoršiemu schváleniu poskytovateľom spôsobom pre významnejšiu zmenu; v takom prípade právne účinky zmeny nastanú podľa typu významnejšej zmeny buď podľa písmena c) alebo podľa písmena d) tohto odseku 11,
13. pri významnejšej zmene podliehajúcej zmenovému konaniu ex ante (významnejšie zmeny podľa odseku 3 tohto článku) v kalendárny deň odoslania žiadosti o zmenu zo strany prijímateľa poskytovateľovi, ak bola zmena schválená, alebo v neskorší kalendárny deň vyplývajúci zo schválenia žiadosti o zmenu,
14. pri významnejšej zmene podliehajúcej zmenovému konaniu ex post (významnejšie zmeny podľa odseku 8 tohto článku) v kalendárny deň, kedy významnejšia zmena nastala.
15. Zmeny VP a ostatných príloh rozhodnutia o schválení žiadosti o NFP, ktoré iniciuje poskytovateľ a ktoré nie sú osobitne riešené v iných ustanoveniach VP (napríklad v prípade zmien z dôvodu aktualizácie v zmysle odseku 2 tohto článku), sa vykonajú spôsobom uvedeným v odseku 2 písmena a) tohto článku VP.
16. Maximálna výška NFP uvedená v článku 3 odsek 1 VP nie je ustanoveniami tohto článku 6 dotknutá.
17. Všetky zmeny v Systéme riadenia EŠIF, Systéme finančného riadenia alebo v právnych dokumentoch, z ktorých pre prijímateľa vyplývajú práva a povinnosti alebo ich zmeny sú pre prijímateľa záväzné, a to dňom ich účinnosti za predpokladu ich zverejnenia, bez ohľadu na aktualizáciu VP alebo iných príloh rozhodnutia o schválení žiadosti o NFP.
18. Na schválenie zmeny projektu nie je právny nárok.

ČLÁNOK 7 KOMUNIKÁCIA STRÁN A DORUČOVANIE

1. Strany rozhodnutia sa dohodli, že ich komunikácia súvisiaca s projektom si pre svoju záväznosť vyžaduje písomnú formu, v rámci ktorej sú strany rozhodnutia povinné uvádzať ITMS2014+ kód projektu a názov projektu podľa článku 2 odsek 1 VP. Strany rozhodnutia sa zaväzujú, že budú prioritne využívať elektronickú formu písomnej komunikácie. V nevyhnutných prípadoch (napr. z dôvodov technických alebo prevádzkových obmedzení) môžu strany rozhodnutia využiť listinnú formu písomnej komunikácie. Strany rozhodnutia budú v tomto prípade pre vzájomnú písomnú komunikáciu v listinnej podobe používať poštové adresy uvedené na úvodnej strane rozhodnutia o schválení ŽoNFP, ak nedošlo k oznámeniu zmeny adresy spôsobom v súlade s článkom 6 VP. Strany rozhodnutia sa dohodli, že písomná forma komunikácie sa bude uskutočňovať v listinnej podobe prostredníctvom doporučeného doručovania zásielok alebo obyčajného doručovania poštou. Strany rozhodnutia si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie poskytovateľovi je možné výlučne v úradných hodinách podateľne poskytovateľa zverejnených verejne prístupným spôsobom.
2. Pod elektronickou podobou komunikácie v zmysle odseku 1 tohto článku sa rozumie najmä bežná komunikácia prostredníctvom ITMS2014+ (netýka sa elektronického podania v ITMS2014+, ktoré je považované za podanie prostredníctvom Ústredného portálu verejnej správy), v ostatných prípadoch komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (pričom zo strany poskytovateľa nejde o výkon verejnej moci, iba o využívanie existujúcich technických prostriedkov vhodných na komunikáciu). Písomnosť alebo zásielka doručovaná prostredníctvom evidencie Komunikácia v ITMS2014+ bude považovaná za doručenú momentom odoslania v ITMS2014+ stranou rozhodnutia.
3. V prípade oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia strane rozhodnutia do elektronickej schránky prostredníctvom Ústredného portálu verejnej správy podľa odseku 2 tohto článku VPpovažuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej strany rozhodnutia, a to aj vtedy, ak sa adresát o tom nedozvedel.
4. Písomnosť zasielaná druhej strane rozhodnutia v písomnej forme v listinnej podobe podľa rozhodnutia o schválení ŽoNFP s výnimkou návrhu čiastkovej správy z kontroly/návrhu správy z kontroly podľa článku 18 odsek 2 VP, sa považuje pre účely rozhodnutia o schválení ŽoNFP za doručenú, ak dôjde do dispozície druhej strany rozhodnutia na adrese uvedenej na úvodnej strane rozhodnutia o schválení ŽoNFP, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
	1. uplynutiu úložnej (odbernej) lehoty písomnosti zasielanej poštou druhou stranou rozhodnutia, ak nedôjde k jej vráteniu podľa písmena c),
	2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
	3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).
5. Návrh čiastkovej správy z kontroly/návrh správy z kontroly v zmysle článku 18 odsek 2 VP zasielaný v písomnej forme v listinnej podobe sa považuje pre účely rozhodnutia o schválení ŽoNFP za doručený dňom jeho prevzatia prijímateľom. Návrh čiastkovej správy z kontroly/návrh správy z kontroly v zmysle článku 18 odsek 2 VP sa považuje pre účely rozhodnutia o schválení ŽoNFP za doručený aj v prípade, ak ho prijímateľ odmietne prevziať, a to dňom odmietnutia jeho prevzatia. Ak návrh čiastkovej správy z kontroly/návrh správy kontroly nemožno doručiť na adresu prijímateľa uvedenú  na úvodnej strane rozhodnutia o schválení ŽoNFP podľa odseku 1 tohto článku, prípadne ak došlo k oznámeniu zmeny adresy v súlade s článkom 6 VP, na takto oznámenú adresu, považujú sa tieto návrhy za doručené dňom vrátenia nedoručeného návrhu čiastkovej správy alebo návrhu správy poskytovateľovi, aj keď sa o tom prijímateľ nedozvedel (fikcia doručenia). Návrh čiastkovej správy z kontroly/návrh správy z kontroly v zmysle článku 18 odsek 2 VP zasielaný v elektronickej podobe prostredníctvom Ústredného portálu verejnej správy podľa odseku 2 tohto článku zmluvy sa považuje za doručený najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky prijímateľa, a to aj vtedy, ak sa prijímateľ o tom nedozvedel.
6. V prípade doručovania správy o zistenej nezrovnalosti prijímateľovi prostredníctvom ITMS2014+, sa bude táto považovať za doručenú momentom zverejnenia nezrovnalosti vo verejnej časti ITMS2014+.
7. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty strany rozhodnutia, ktorá je adresátom, teda momentom, kedy strane rozhodnutia, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, ako vyplýva z písmena c) tohto odseku, strany rozhodnutia výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy stranou rozhodnutia, ak táto strana rozhodnutia nedostala automatickú informáciu o nedoručení elektronickej správy alebo momentom, ktorým sa za doručenú považuje zásielka doručovaná v listinnej podobe podľa rozhodnutia o schválení ŽoNFP, pokiaľ sa ju poskytovateľ pokúsi doručiť aj v listinnej podobe. Za účelom realizácie doručovania prostredníctvom e-mailu sa strany rozhodnutia zaväzujú:
8. vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú stranu rozhodnutia, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely rozhodnutia o ŽoNFP za riadne doručenú,
9. vzájomne si písomne oznámiť všetky údaje, ktoré budú potrebné pre tento spôsob doručovania,
10. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, strana rozhodnutia, ktorá má tento technický problém, jeho existenciu oznámi druhej strane rohodnutia, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v základnom texte tohto odseku 7.
11. Prijímateľ je zodpovedný za riadne označenie poštovej schránky na účely písomnej komunikácie strán rozhodnutia.
12. Strany rozhodnutia sa zaväzujú, že vzájomná komunikácia bude prebiehať v slovenskom jazyku. Všetka dokumentácia predkladaná prijímateľom v súvislosti s rozhodnutím o schválení ŽoNFP a/alebo s projektom bude predkladaná v slovenskom jazyku a v prípade, ak bola vyhotovená v inom ako slovenskom jazyku, pre jej použitie pre účely projektu a/alebo rozhodnutia o schválení ŽoNPF je potrebný úradný preklad do slovenského jazyka. Ak to poskytovateľ výslovne nevylúči vo výzve alebo v právnom dokumente, môže byť predkladaná aj v českom jazyku bez potreby úradného prekladu. Poskytovateľ môže vo výzve alebo v právnom dokumente umožniť predkladať uvedenú dokumentáciu aj v inom jazyku bez potreby úradného prekladu do slovenského jazyka.
13. Strany rozhodnutia sa dohodli, že doručenie/predloženie správy, resp. dokumentácie k projektu uvedenej v článku 9 VP je možné vykonať:
	1. vyplnením formulára a jeho odoslaním prostredníctvom ITMS2014+, bez podpisu štatutárneho orgánu prijímateľa alebo splnomocnenej osoby[[3]](#footnote-4) v prípade, ak formulár v ITMS2014+ odošle štatutárny orgán prijímateľa alebo splnomocnená osoba a súčasne je to v súlade  s rozhodnutím o schválení ŽoNFP. V tomto prípade prijímateľ potvrdzuje správnosť údajov v predkladanej správe, resp. v dokumentácii k projektu jej odoslaním; alebo
	2. vyplnením formulára a jeho odoslaním prostredníctvom ITMS2014+ a zároveň odoslaním skenu podpísanej predkladanej správy, resp. dokumentácie k projektu prostredníctvom evidencie Komunikácia v ITMS2014+ (bez potreby predloženia písomnej verzie predkladanej správy, resp. dokumentácie k projektu).

ČLÁNOK 8 VEREJNÉ OBSTARÁVANIE TOVAROV, SLUŽIEB, A STAVEBNÝCH PRÁC PRIJÍMATEĽOM

1. Prijímateľ má právo zabezpečiť od tretích osôb dodávku tovarov, služieb a stavebných prác potrebných pre realizáciu aktivít projektu a súčasne je povinný dodržiavať princípy nediskriminácie hospodárskych subjektov, rovnakého zaobchádzania, transparentnosti, hospodárnosti, efektívnosti, proporcionality, účinnosti a účelnosti.
2. Prijímateľ je povinný postupovať pri zadávaní zákaziek na dodanie tovarov, služieb a stavebných prác potrebných pre realizáciu aktivít projektu ako aj pri zmenách týchto zákaziek v súlade so zákonom o VO a jednotnou príručkou k procesu VO. Ak ide o obstarávanie, na ktoré sa ustanovenia zákona o VO nevzťahujú, je prijímateľ povinný postupovať pri zadávaní zákaziek podľa pravidiel upravených v Metodickom pokyne CKO č. 12. Prijímateľ je povinný pri zadávaní zákaziek podľa § 117 zákona o VO postupovať spôsobom upraveným v jednotnej príručke k procesu VO. Prijímateľ je povinný postupovať pri zadávaní zákaziek s nízkou hodnotou podľa pravidiel upravených v aktuálnom Metodickom pokyne CKO č. 14.
3. Prijímateľ je povinný zaslať poskytovateľovi kompletnú dokumentáciu z obstarávania tovarov, služieb, stavebných prác a súvisiacich postupov v plnom rozsahu cez ITMS2014+. Prijímateľ predkladá dokumentáciu podľa predchádzajúcej vety v lehotách a vo forme určenej v jednotnej príručke k procesu VO, ak poskytovateľ neurčí inak. Kompletnú dokumentáciu prijímateľ predkladá cez ITMS2014+, pričom je povinný evidovať jednotlivé časti dokumentácie samostatne, aby celkový objem dát za jednu prílohu neprekročil 100 MB. Poskytovateľ nie je oprávnený požadovať predloženie dokumentácie aj písomne a rovnako nie je oprávnený požadovať elektronické predkladanie dokumentácie, ak predmetná dokumentácia bola predložená, resp. sprístupnená cez ITMS2014+. Rozsah dokumentácie, ktorú prijímateľ povinne predkladá cez ITMS 2014+ je definovaný v jednotnej príručke k procesu VO v závislosti od hodnoty a typu zákazky, so zohľadnením ustanovenia § 49 odsek 1 v spojení s odsekom 3 zákona o príspevku z EŠIF, pričom stanovenie tejto povinnosti závisí najmä od povahy konkrétneho dokumentu, ako aj od skutočnosti, či je jeho elektronická podoba využívaná alebo zverejňovaná aj v iných informačných systémoch, napr. elektronických prostriedkoch určených na zadávanie zákaziek VO (poznámka: prijímatelia sú povinní využívať elektronický prostriedok po 18.10.2018 v prípade nadlimitných a podlimitných zákaziek VO). Prijímateľ je v každom prípade povinný v ITMS2014+ najprv založiť objekt VO. Je akceptovateľné, ak prijímateľ uvedie prostredníctvom hypertextového linku odkaz na dokumentáciu zverejnenú v elektronickom prostriedku použitom na účely zadávania zákazky (týka sa napr. zákaziek zadávaných s využitým elektronického trhoviska, kde systém EKS po uzavretí zmluvy automaticky vygeneruje súbor údajov zachytávajúcich priebeh zadávania zákazky, vrátane uzavretej zmluvy) alebo ak prijímateľ predloží cez ITMS2014+ prihlasovacie údaje, ktoré zabezpečia, že poskytovateľ bude mať prístup k dokumentácii k zákazke, ktorá je nahratá v elektronickom prostriedku (napr. v systéme EVO), a to pre účely výkonu finančnej kontroly/kontroly. Poskytovateľ je povinný s ohľadom na podmienky uvedené v predošlej vete vyžadovať predloženie dokumentácie cez ITMS 2014+ aj v prípade zákaziek s nízkou hodnotou, pričom rozsah takto predkladanej dokumentácie je uvedený v jednotnej príručke k procesu VO. Prijímateľ súčasne s dokumentáciou predkladá poskytovateľovi aj čestné vyhlásenie, v ktorom identifikuje projekt a kontrolované obstarávanie tovarov, služieb a stavebných prác. Súčasťou tohto čestného vyhlásenia je súpis všetkej predkladanej dokumentácie, vrátane dokumentácie predkladanej elektronicky, a vyhlásenie, že predkladaná dokumentácia je úplná, kompletná a je totožná s originálom dokumentácie obstarávania tovarov, služieb, stavebných prác alebo iných postupov. Súčasne prijímateľ vyhlási, že si je vedomý, že na základe predloženej dokumentácie vykoná poskytovateľ finančnú kontrolu a jej možné závery sú uvedené v odseku 13 tohto článku VP. V prípade, že dokumentácia predložená cez ITMS 2014+ nie je kompletná, prijímateľ je povinný predložiť aj chýbajúcu časť dokumentácie cez ITMS 2014+ na základe žiadosti poskytovateľa o doplnenie dokumentácie doručenej v listinnej podobe alebo elektronickej podobe. Uvedené sa týka aj prípadov, keď je dokumentácia predložená cez ITMS 2014+ nečitateľná alebo poškodená. V prípade, ak prijímateľ ktorékoľvek vyhlásenie podľa tohto odseku napriek výzve poskytovateľa nepredloží, môže byť uvedené kvalifikované ako podstatné porušenie povinnosti prijímateľom. Lehoty na výkon finančnej kontroly obstarávania tovarov, služieb, stavebných prác začínajú plynúť prvým pracovným dňom nasledujúcim po evidovaní prijatej žiadosti prijímateľa o vykonanie kontroly. Prijímateľ je zároveň v prípade nadlimitných a podlimitných zákaziek verejného obstarávania povinný sprístupniť elektronickú podobu kompletnej dokumentácie pre účely výkonu kontroly/finančnej kontroly poskytovateľa, a to zriadením prístupu do elektronického prostriedku použitého na elektronickú komunikáciu. Súčasťou elektronickej podoby dokumentácie sú aj auditné záznamy o všetkých úkonoch vykonaných v použitom elektronickom prostriedku.
4. Poskytovateľ vykoná finančnú kontrolu obstarávania tovarov, služieb, stavebných prác a súvisiacich postupov v zmysle zákona o finančnej kontrole a  audite a podľa postupov upravených v Systéme riadenia EŠIF v príslušnej verzii. Výkonom kontroly obstarávania tovarov, služieb, stavebných prác a súvisiacich postupov zo strany poskytovateľa nie je dotknutá výlučná a konečná zodpovednosť prijímateľa ako verejného obstarávateľa, obstarávateľa alebo osoby podľa § 8 zákona o VO za vykonanie VO pri dodržaní všeobecne záväzných právnych predpisov SR a EÚ, týchto VP, právnych dokumentov a základných princípov VO. Rovnako nie je výkonom finančnej kontroly poskytovateľom dotknutá výlučná a konečná zodpovednosť prijímateľa za obstarávanie v prípadoch, ak prijímateľ nie je povinný postupovať podľa zákona o VO. Prijímateľ berie na vedomie, že vykonaním finančnej kontroly poskytovateľa nie je dotknuté právo poskytovateľa alebo iného oprávneného orgánu na vykonanie opätovnej kontroly/novej kontroly/vládneho auditu/overovania počas celej doby účinnosti VP a/alebo po ukončení realizácie projektu so zisteniami, ktoré budú vyplývať z tejto opätovnej kontroly/novej kontroly/vládneho auditu/overovania a ktoré môžu byť odlišné od zistení predchádzajúcich kontrol. V prípade, že závery opätovnej kontroly/novej kontroly/auditu/overovania, a to napríklad v dôsledku aplikácie postupov vychádzajúcich z metodických usmernení, rozhodnutí a výkladových stanovísk ÚVO alebo právnych dokumentov alebo komunikácie s EK alebo inými orgánmi SR a EÚ, sú odlišné od záverov predchádzajúcej kontroly, poskytovateľ je oprávnený na základe záverov z novej kontroly uplatniť v plnej výške voči prijímateľovi prípadné sankcie za nedodržanie pravidiel a postupov stanovených v zákone o VO, resp. postupov pri obstaraní zákazky, na ktorú sa zákon o VO nevzťahuje. V prípade, ak kontrolný orgán/auditný orgán podľa článku 18 VP odlišný od poskytovateľa identifikuje nezrovnalosť vyplývajúcu z VO vo vzťahu k prijímateľovi, spočívajúcu v porušení právnych predpisov a/alebo pravidiel pre poskytovanie pomoci z EŠIF v súvislosti s VO, porušením princípov a postupu VO stanovených v zákone o VO alebo vyplývajúcich z legislatívy EÚ k problematike VO alebo z obvyklej praxe (best practice) aplikovanej kontrolnými alebo auditnými orgánmi EÚ, a to aj nad rámec zistení poskytovateľa a bez ohľadu na štádium, v ktorom sa proces VO nachádza a v dôsledku takejto nezrovnalosti vznikne povinnosť vrátiť NFP alebo jeho časť, prijímateľ je povinný takto vyčíslené NFP alebo jeho časť vrátiť v súlade s článkom 16 VP, pri dodržaní pravidiel vyplývajúcich z § 41 alebo § 41a zákona o príspevku z EŠIF.
5. Prijímateľ je povinný v závislosti od charakteru obstarávania tovarov, služieb a stavebných prác postupovať pri predkladaní dokumentácie obstarávania tovarov, služieb a stavebných prác na výkon kontroly podľa jednotnej príručky k procesu VO a v prípade postupov pri obstaraní zákazky, na ktorú sa zákon o VO nevzťahuje podľa metodického pokynu CKO č. 12 v príslušnej verzii. Minimálny rozsah dokumentácie, ktorú prijímateľ povinne predkladá cez ITMS 2014+ je definovaný v jednotnej príručke k procesu VO.
6. Kontrolu pravidiel a postupov stanovených zákonom o VO vykonáva poskytovateľ v závislosti od fázy/etapy časového procesu VO a typu zákazky ako:
7. prvú ex ante kontrolu pred vyhlásením VO (prvá ex ante kontrola nie je povinná a prijímateľ sa môže dobrovoľne rozhodnúť predložiť dokumentáciu na prvú ex ante kontrolu poskytovateľovi v prípade všetkých nadlimitných postupov zadávania zákaziek a podlimitných zákaziek na stavebné práce), prvá ex ante kontrola nie je vykonávaná podľa zákona o finančnej kontrole,
8. druhú ex ante kontrolu pred podpisom zmluvy s úspešným uchádzačom (druhá ex ante kontrola nie je povinná a prijímateľ sa môže dobrovoľne rozhodnúť predložiť dokumentáciu na druhú ex ante kontrolu, ak ide o nadlimitnú zákazku, ktorá nie je predmetnom povinnej kontroly ÚVO podľa § 169 odsek 2 zákona o VO), druhá ex ante kontrola je vykonávaná podľa zákona o finančnej kontrole,
9. štandardnú alebo následnú ex post kontrolu, ex post kontrola je vykonávaná podľa zákona o finančnej kontrole,
10. kontrolu dodatkov zmlúv s úspešným uchádzačom po ich podpise (kontrola dodatkov pred podpisom je predmetom kontroly poskytovateľom v prípade, ak prijímateľ návrh dodatku dobrovoľne predloží poskytovateľovi za účelom výkonu finančnej kontroly), kontrola dodatkov je vykonáva podľa zákona o finančnej kontrole.
11. Finančnú kontrolu postupov pri obstarávaní zákazky, na ktorú sa zákon o VO nevzťahuje, vykonáva poskytovateľ v závislosti od rozsahu a predmetu ako:
12. druhú ex ante kontrolu pred podpisom zmluvy s úspešným uchádzačom (druhá ex ante kontrola nie je povinná a prijímateľ sa môže dobrovoľne rozhodnúť predložiť dokumentáciu na druhú ex-ante kontrolu poskytovateľovi, ak ide o zákazku na ktorú sa zákon o VO nevzťahuje vo finančnom limite nadlimitnej zákazky alebo, ak ide o zákazku vo finančnom limite nadlimitnej zákazky zadávanú osobou, ktorej poskytne verejný obstarávateľ 50% a menej finančných prostriedkov na dodanie tovaru, poskytnutie služieb a uskutočnenie stavebných prác z NFP,
13. štandardnú alebo následnú ex post kontrolu (prijímateľ predkladá dokumentáciu na následnú ex-post kontrolu poskytovateľovi v prípade dobrovoľnej žiadosti prijímateľa o výkon druhej ex ante kontroly podľa písmena a),
14. kontrolu dodatkov zmlúv s úspešným uchádzačom.
15. V  nadväznosti na ustanovenie § 169 odsek 2 zákona o VO, ak prijímateľ podal proti rozhodnutiu ÚVO odvolanie, zasiela poskytovateľovi písomné vyhotovenie odvolania. Ak prijímateľ podpíše zmluvu s úspešným uchádzačom pred riadnym ukončením tejto kontroly a poskytovateľ identifikuje pri ex post kontrole VO nedostatky, ktoré mali alebo mohli mať vplyv na výsledok VO, určí zodpovedajúcu výšku ex ante finančnej opravy alebo nepripustí výdavky vyplývajúce z predmetnej zmluvy do financovania v plnom rozsahu.
16. Poskytovateľ je povinný vykonať finančnú kontrolu obstarávania tovarov, služieb, stavebných prác a súvisiacich postupov v maximálnych lehotách určených v Systéme riadenia EŠIF. Počas doby, kedy poskytovateľ vyzve prijímateľa na doplnenie chýbajúcich náležitostí alebo iných požadovaných dokladov alebo informácií sa lehota na výkon finančnej kontroly prerušuje. Prerušenie lehoty na výkon finančnej kontroly trvá, až kým nepominú prekážky, pre ktoré sa finančná kontrola prerušila. Lehota na výkon finančnej kontroly sa prerušuje dňom odoslania výzvy prijímateľovi. Dňom nasledujúcim po dni doručenia vysvetlenia alebo doplnenia dokumentácie alebo chýbajúcich náležitostí alebo iných požadovaných dokladov alebo informácií poskytovateľovi pokračuje plynutie lehoty na výkon finančnej kontroly VO. Ak nie je dodržaná lehota na kontrolu z dôvodov na strane poskytovateľa, je poskytovateľ povinný informovať prijímateľa o dôvodoch nedodržania termínu, ako aj o novom predpokladanom termíne vydania návrhu správy/správy z kontroly. Pri nedodržaní oznámeného predpokladaného termínu Poskytovateľ opakovane zabezpečí informovanosť prijímateľa za rovnakých podmienok.
17. Poskytovateľ je oprávnený v odôvodnených prípadoch lehotu na výkon finančnej kontroly predĺžiť. Poskytovateľ o predĺžení lehoty bezodkladne informuje prijímateľa spôsobom dohodnutým vo VP.
18. Poskytovateľ je oprávnený v odôvodnených prípadoch v rámci iných nevyhnutných úkonov (ide o prípady upravené v Systéme riadenia EŠIF – kapitola 3.3.7.2 ods.7 a to predovšetkým spolupráca pri kontrole VO s ÚVO, PMÚ, OČTK) súvisiacich s výkonom kontroly z vlastného podnetu prerušiť výkon finančnej kontroly podľa odseku 9 v spojení s odsekom 10, pričom od tohto momentu lehota na jej výkon prestane plynúť. Poskytovateľ o tejto skutočnosti bezodkladne informuje prijímateľa spôsobom stanoveným vo VP.
19. Poskytovateľ alebo ním určená osoba má právo zúčastniť sa na procese VO vo fáze otvárania ponúk a rovnako aj ako člen komisie bez práva vyhodnocovať ponuky.
Ak poskytovateľ oznámi prijímateľovi svoj záujem zúčastniť sa na otváraní ponúk alebo ako člen komisie bez práva vyhodnocovať ponuky, prijímateľ je povinný oznámiť poskytovateľovi termín a miesto konania otvárania ponúk/vyhodnotenia ponúk najmenej 5 dní vopred; strany rozhodnutia následne dohodnú súvisiace administratívne úkony spojené s účasťou poskytovateľa na otváraní ponúk, resp. v komisii na vyhodnotenie ponúk.
20. Poskytovateľ v závislosti od typu vykonávanej finančnej kontroly môže v rámci záverov:
21. udeliť prijímateľovi súhlas s vyhlásením VO, s podpisom zmluvy s dodávateľom, s podpisom dodatku k zmluve uzavretej s dodávateľom,
22. pripustiť výdavky vzniknuté z obstarávania tovarov, služieb a stavebných prác do financovania v plnej výške,
23. vyzvať prijímateľa na odstránenie identifikovaných nedostatkov,
24. nepripustiť výdavky vzniknuté z obstarávania tovarov, služieb a stavebných prác do financovania v celej výške, resp. vyzvať prijímateľa na opakovanie procesu obstarávania tovarov, služieb a stavebných prác,
25. udeliť finančnú opravu na výdavky vzniknuté z obstarávania tovarov, služieb a stavebných prác pred pripustením časti výdavkov do financovania (ex ante finančná oprava),
26. udeliť finančnú opravu na výdavky vzniknuté z obstarávania tovarov, služieb a stavebných prác po tom, ako boli tieto výdavky uhradené zo strany poskytovateľa prijímateľovi (ex post finančná oprava) postupom podľa § 41 a §41a zákona o príspevku z EŠIF v prípade VO; prijímateľ je povinný vrátiť NFP alebo jeho časť v súlade s článkom 16 VP,
27. udeliť finančnú opravu na výdavky vzniknuté z obstarávania tovarov, služieb a stavebných prác po tom, ako boli tieto výdavky uhradené zo strany poskytovateľa prijímateľovi (ex post finančná oprava) zaslaním žiadosti o vrátenie NFP alebo jeho časti v prípade, ak nejde o zákazku obstarávanú podľa zákona o VO.
28. V prípade, ak poskytovateľ neoboznámi prijímateľa (nezašle návrh čiastkovej správy z kontroly/návrh správy z kontroly, resp. čiastkovú správu z kontroly/správu z kontroly) v lehote určenej na výkon finančnej kontroly obstarávania tovarov, služieb, stavebných prác a súvisiacich postupov (a nedošlo k prerušeniu plynutia lehoty alebo k predĺženiu lehoty), prijímateľ nie je oprávnený uzatvoriť zmluvu s úspešným uchádzačom ani vykonať iný úkon, ktorého podmienkou je vykonanie a ukončenie finančnej kontroly (napr. vyhlásenie VO) poskytovateľom. Uzatvorenie zmluvy s úspešným uchádzačom, resp. vykonanie iného úkonu, ktorého podmienkou je vykonanie administratívnej kontroly (napr. vyhlásenie VO), je porušením povinností vyplývajúcich pre prijímateľa z týchto VP.
29. Prijímateľ si je vedomý, že porušenie pravidiel a povinností týkajúcich sa procesu prvej ex ante kontroly pred vyhlásením VO uvedené v jednotnej príručke k procesu VO ex ante kontrola po vydaní rozhodnutia o schválení žiadosti o NFP, môže ovplyvniť možnosť určenia ex ante finančnej opravy. Zároveň prijímateľ berie na vedomie, že potvrdenie ex ante finančnej opravy zo strany poskytovateľa je viazané na splnenie všetkých požiadaviek, ktoré sú poskytovateľom určené.
30. Prijímateľ je povinný zabezpečiť v rámci povinností uvedených v zmluve s každým dodávateľom projektu povinnosť dodávateľa projektu strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas účinnosti VP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Prijímateľ je povinný zabezpečiť v rámci povinností uvedených v zmluve s dodávateľom projektu právo prijímateľa bez akýchkoľvek sankcií odstúpiť od zmluvy s dodávateľom v prípade, kedy ešte nedošlo k plneniu zo zmluvy medzi prijímateľom a dodávateľom a výsledky kontroly VO neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
31. Prijímateľ akceptuje skutočnosť, že výdavky vzniknuté na základe VO nemôžu byť poskytovateľom vyplatené skôr ako bude ukončená finančná kontrola zo strany poskytovateľa, resp. skôr ako bude potvrdená ex ante finančná oprava.
32. Ak prijímateľ realizuje VO postupom zadávania zákazky s využitím elektronického trhoviska podľa § 109 až § 111 zákona o VO, tak zmluva medzi prijímateľom a dodávateľom nadobúda účinnosť v súlade s článkom IV. 2. časti obchodných podmienok elektronického trhoviska. Prijímateľ berie na vedomie, že postup zadávania zákazky s využitím elektronického trhoviska bude predmetom finančnej kontroly zo strany poskytovateľa.
33. Prijímateľ berie na vedomie, že lehota určená, resp. dojednaná pre finančnú kontrolu ŽoP nezačne plynúť skôr, ako bude prijímateľ oboznámený o kladnom výsledku finančnej kontroly VO, resp. po potvrdení určenia ex ante finančnej opravy. Ustanovenie predchádzajúcej vety neplatí v prípade, ak ŽoP neobsahuje deklarované výdavky vzniknuté na základe obstarávania tovarov, služieb a stavebných prác.
34. Prijímateľ si je vedomý svojich povinností zabezpečiť, aby pri výbere dodávateľa bol dodržaný zákaz konfliktu záujmov v zmysle § 23 zákona o VO. V prípade identifikácie konfliktu záujmov je poskytovateľ oprávnený postupovať podľa § 46 odsek 12 zákona o príspevku z EŠIF alebo podľa iných všeobecne záväzných právnych predpisov alebo postupov upravených v právnych dokumentoch, ktoré poskytovateľ uplatní pri nedodržaní pravidiel a postupov verejného obstarávania, v súlade s prílohou č. 4 (Finančné opravy za porušenie pravidiel a postupov VO) rozhodnutia o schválení žiadosti o NFP a v Metodickom pokyne CKO č. 13 k posudzovaniu konfliktu záujmov v procese verejného obstarávania.
35. Prijímateľ si je vedomý povinností spojených s rešpektovaním pravidiel čestnej hospodárskej súťaže a zákazu protiprávneho konania pri výbere dodávateľa. Prijímateľ je v procese obstarávania tovarov, služieb, stavebných prác povinný postupovať s odbornou starostlivosťou za účelom preverenia, či v rámci VO nedošlo k porušeniu pravidiel čestnej hospodárskej súťaže alebo inému protiprávnemu konaniu, pričom je v prípade opomenutia uvedenej povinnosti plne zodpovedný za následky spojené s identifikovaním týchto skutočností zo strany poskytovateľa. Na porušenie týchto ustanovení sa vzťahujú ustanovenia článku 21 týchto VP.
36. V prípade, ak poskytovateľ identifikuje:
37. nedodržanie princípov a postupov VO a/alebo
38. porušenie zásad, princípov alebo povinností vyplývajúcich z právnych predpisov SR a z právnych aktov EÚ a/alebo
39. porušenie zásad, princípov alebo povinností vyplývajúcich z právnych dokumentov, z vyzvania, z usmernení, metodických pokynov CKO, stanovísk a zistení certifikačným orgánom, orgánom auditu, Európskej komisie alebo iných orgánov EÚ, ktoré sú pre poskytovateľa záväzné a v dôsledku aplikácie ktorých sa vylučujú výdavky z vykonaného VO z financovania,

to všetko pred podpisom zmluvy na dodávku tovarov, služieb alebo stavebných prác s úspešným uchádzačom a ak nedôjde k odstráneniu protiprávneho stavu, poskytovateľ nepripustí výdavky, ktoré vzniknú z takéhoto VO do financovania v plnom rozsahu alebo uplatní zodpovedajúcu výšku ex ante finančnej opravy, ak zároveň vyhodnotí, že opakovaním procesu VO by vznikli dodatočné náklady a časové obmedzenia. V prípade návrhu na uzatvorenie dodatku k existujúcej zmluve na dodávku tovarov, služieb alebo stavebných prác medzi prijímateľom a dodávateľom projektu sa ustanovenie týkajúce sa oboznámenia prijímateľa uvedené v prvej vete tohto odseku použijú obdobne, ak došlo k identifikovaniu obdobných nedostatkov.

1. V prípade, ak poskytovateľ identifikuje:
2. nedodržanie princípov a postupov VO a/alebo
3. porušenie zásad, princípov alebo povinností vyplývajúcich z právnych predpisov SR a z právnych aktov EÚ a/alebo
4. porušenie zásad, princípov alebo povinností vyplývajúcich z právnych dokumentov, z vyzvania, z usmernení, metodických pokynov CKO, stanovísk a zistení certifikačného orgánu, orgánu auditu, Európskej komisie alebo iných orgánov EÚ, ktoré sú pre poskytovateľa záväzné a v dôsledku aplikácie ktorých sa vylučujú výdavky vyplývajúce z vykonaného VO z financovania,

to všetko po uzavretí zmluvy prijímateľa a úspešného uchádzača, ale ešte pred úhradou oprávnených výdavkov v ŽoP, vzťahujúcou sa k oprávneným výdavkom projektu, ktoré vyplývajú z realizácie VO (napr. na základe záverov z finančnej kontroly VO, poskytovateľ nepripustí výdavky vzniknuté na základe takéhoto VO do financovania tým spôsobom, že nie je povinný preplatiť ŽoP v rozsahu takýchto výdavkov, alebo sa po súhlase prijímateľa stav konvaliduje prostredníctvom ex ante finančnej opravy. Vo veci určenia ex ante opravy a súčasného pripustenia kontrolovaného VO k financovaniu postupuje poskytovateľ v súlade s prílohou č. 4 rozhodnutia o schválení žiadosti o NFP. Konečné potvrdenie ex ante finančnej opravy vydá poskytovateľ prijímateľovi len po splnení podmienok určených poskytovateľom. Výdavky vzniknuté z takéhoto VO budú môcť byť pripustené k financovaniu za podmienky zníženia oprávnených výdavkov vo výške určenej ex ante finančnej opravy. V prípade uzatvoreného dodatku k existujúcej zmluve na dodávku tovarov, služieb alebo stavebných prác medzi prijímateľom a dodávateľom projektu sa ustanovenie týkajúce sa pripustenia súvisiacich výdavkov do financovania a ex ante finančnej opravy uvedené v prvej vete tohto odseku použijú obdobne, ak došlo k identifikovaniu obdobných nedostatkov.

1. V prípade uplatnenia ex ante finančných opráv za porušenie pravidiel a postupov VO je prijímateľ povinný deklarovať 100 % hodnoty výdavku, ktorá bude až na úrovni poskytovateľa znížená o zodpovedajúcu výšku finančnej opravy.
2. V prípade ex ante finančnej opravy je prijímateľ povinný pri predkladaní ŽoP postupovať nasledovne:
3. nepotvrdená ex ante finančná oprava – prijímateľ predkladá ŽoP zahŕňajúcu všetky výdavky vrátane výdavkov za nepotvrdenú ex ante finančnú opravu a poskytovateľ zníži oprávnenú sumu v predloženej ŽoP ;
4. potvrdená ex ante finančná oprava – prijímateľ predkladá ŽoP zahŕňajúcu všetky výdavky, avšak nárokuje si sumu zníženú o potvrdenú ex ante finančnú opravu.
5. Zoznam porušení pravidiel a postupov VO, spolu s určením percentuálnej výšky finančnej opravy prislúchajúcej konkrétnemu porušeniu, podľa ktorého postupuje poskytovateľ pri určení finančnej opravy a ex ante finančnej opravy, tvorí prílohu č. 4 rozhodnutia o schválení žiadosti o NFP.
6. Ak v súlade s vyzvaním vyplývala pre žiadateľa povinnosť spočívajúca v tom, že žiadateľ je povinný predložiť kompletnú dokumentáciu z procesu VO v rámci konania o žiadosti o NFP vo vzťahu k VO špecifikovanému vo vyzvaní, ako preukázanie splnenia podmienky poskytnutia príspevku v konaní o žiadosti o NFP, poskytovateľ má povinnosť vykonať opätovnú kontrolu takéhoto VO po vydaní rozhodnutia o schválení žiadosti o NFP ako administratívnu finančnú kontrolu VO podľa § 8 zákona o finančnej kontrole a audite s ohľadom na fázu, v akom sa predmetné VO nachádza v čase zaslania dokumentácie na kontrolu.
7. Ak v súlade s § 26 odsek 4 zákona o príspevku z EŠIF v spojení s § 8 zákona o finančnej kontrole a audite, bola vykonaná kontrola VO poskytovateľom pred predložením žiadosti o NFP na základe vyzvania, poskytovateľ má povinnosť vykonať opätovnú kontrolu takéhoto VO po vydaní rozhodnutia o schválení žiadosti o NFP ako administratívnu finančnú kontrolu VO podľa § 8 zákona o finančnej kontrole a audite s ohľadom na fázu, v akom sa predmetné VO nachádza v čase zaslania dokumentácie na kontrolu. Prijímateľ nie je povinný predkladať dokumentáciu k takémuto VO na opätovnú kontrolu podľa tohto článku VP. Uvedené nemá vplyv na možnosť poskytovateľa vykonať opätovnú kontrolu takéhoto VO.
8. „Neuplatňuje sa.“
9. Vo vzťahu k VO na hlavné aktivity projektu, zadávanie zákazky na ten istý predmet obstarávania, ktoré nebude ukončené záverom z kontroly uvedeným v odseku 13 písmeno b) alebo e) tohto článku VP, môže prijímateľ opakovať maximálne dvakrát. Pri opakovaní zadávania zákazky podľa predchádzajúcej vety môže byť predmet obstarávania zmenený len v odôvodnených prípadoch vyplývajúcich z projektu alebo v nadväznosti na nedostatky vytknuté poskytovateľom v čiastkovej správe z kontroly/správe z kontroly k predchádzajúcim VO. Nové VO musí byť vyhlásené do 45 dní od doručenia čiastkovej správy z kontroly/správy z kontroly od poskytovateľa vzťahujúcej sa k bezprostredne predchádzajúcemu VO. Ustanovenia tohto článku sa rovnako vzťahujú aj na iný druh obstarávania podľa odseku 3 tohto článku VP.
10. Prijímateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, alebo subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Zákaz podľa predchádzajúcej vety sa nevzťahuje na rámcovú dohodu, ktorú uzatvárajú s prijímateľom výlučne dvaja alebo viacerí uchádzači, ktorí sú fyzickými osobami a ktorá sa týka poskytovania služieb.
11. Poskytovateľ môže odmietnuť výkon kontroly VO/finančnej kontroly VO v prípadoch, v ktorých mu povinnosť vykonať takýto typ kontroly neukladá Systém riadenia EŠIF alebo iný právny dokument. Po predložení žiadosti prijímateľa o vykonanie kontroly VO/finančnej kontroly VO poskytovateľovi v prípadoch, v ktorých zo Systému riadenia EŠIF alebo iného právneho dokumentu nevyplýva poskytovateľovi povinnosť vykonať takýto typ kontroly, nebude žiadosť prijímateľa považovaná za začiatok administratívnej finančnej kontroly podľa prvej vety § 20 odsek 1 zákona o finančnej kontrole a audite.

ČLÁNOK 9 POVINNOSTI SPOJENÉ S MONITOROVANÍM PROJEKTU A POSKYTOVANÍM INFORMÁCIÍ

1. Prijímateľ je povinný počas platnosti a účinnosti VP pravidelne predkladať poskytovateľovi monitorovacie správy projektu a ďalšie údaje potrebné na monitorovanie projektu vo formáte určenom poskytovateľom, a to:
2. doplňujúce monitorovacie údaje k ŽoP,
3. monitorovaciu správu projektu počas realizácie aktivít projektu (s príznakom ,,výročná“) a  monitorovaciu správu projektu pri ukončení realizácie aktivít projektu (s príznakom ,,záverečná“),
4. následnú monitorovaciu správu projektu po finančnom ukončení projektu po dobu udržateľnosti projektu, prípadne ak to určí poskytovateľ.

## 2. Prijímateľ je povinný predkladať poskytovateľovi spolu s každým zúčtovaním zálohovej platby, priebežnou platbou alebo poskytnutím predfinancovania doplňujúce monitorovacie údaje k ŽoP.

1. Prijímateľ je povinný počas realizácie aktivít projektu predložiť poskytovateľovi monitorovaciu správu projektu (s príznakom ,,výročná“) za obdobie kalendárneho roka od 1.1. roku n do 31.12. roku n, najneskôr do 31. januára roku n+1. Prvým rokom, ktorý je rozhodujúci pre podanie monitorovacej správy projektu (s príznakom ,,výročná“), je nasledujúci rok po roku, v ktorom toto rozhodnutie o schválení žiadosti o NFP nadobudlo účinnosť rozhodnutie o schválení žiadosti o NFP; ak rozhodnutie o schválení žiadosti o NFP nadobudne účinnosť neskôr ako 1.1. roku n, prvá monitorovacia správa projektu (s príznakom ,,výročná“) obsahuje údaje za obdobie od nadobudnutia účinnosti rozhodnutia o schválení žiadosti o NFP alebo, v prípade ak k začatiu realizácie hlavných aktivít projektu došlo pred nadobudnutím účinnosti rozhodnutia o schválení žiadosti o NFP, od začatia realizácie hlavných aktivít projektu, do 31.12. roku n.
2. Prijímateľ je povinný do 30 dní od ukončenia realizácie aktivít projektu predložiť poskytovateľovi monitorovaciu správu projektu (s príznakom ,,záverečná“). Poskytovateľ je oprávnený umožniť predloženie monitorovacej správy projektu (s príznakom „záverečná“) aj v inom termíne uvedenom v príručke pre prijímateľa, najneskôr však spolu s podaním ŽoP (s príznakom „záverečná“). Monitorované obdobie monitorovacej správy projektu (s príznakom „záverečná“) je obdobie od účinnosti rozhodnutia o schválení žiadosti o NFP alebo v prípade ak k začatiu realizácie hlavných aktivít projektu došlo pred nadobudnutím účinnosti rozhodnutia o schválení žiadosti o NFP, od začatia realizácie hlavných aktivít projektu, do momentu ukončenia realizácie aktivít projektu. V prípade, ak k začatiu realizácie hlavných aktivít projektu ako aj k ukončeniu realizácie aktivít projektu došlo pred účinnosťou rozhodnutia o schválení žiadosti o NFP, prijímateľ je povinný predložiť poskytovateľovi monitorovaciu správu projektu (s príznakom „záverečná“) za toto obdobie do 30 dní od nadobudnutia účinnosti rozhodnutia o schválení žiadosti o NFP alebo v inom termíne, ktorý vyplýva z príručky pre prijímateľa. Prijímateľ je povinný predložiť za monitorované obdobie posledného roku, v ktorom boli ukončené aktivity projektu, iba monitorovaciu správu typu záverečná (monitorovacia správa typu výročná sa nepredkladá).
3. Prijímateľ je povinný predkladať poskytovateľovi následné monitorovacie správy projektu počas 5 rokov od finančného ukončenia projektu. Následné monitorovacie správy projektu je prijímateľ povinný predkladať poskytovateľovi každých 12 mesiacov odo dňa finančného ukončenia projektu. Prijímateľ predkladá následnú monitorovaciu správu do 30 kalendárnych dní od uplynutia monitorovaného obdobia. Za prvé monitorované obdobie sa považuje obdobie od ukončenia realizácie aktivít projektu (t. j. kalendárny deň nasledujúci po poslednom dni monitorovaného obdobia záverečnej monitorovacej správy Projektu) do uplynutia 12 mesiacov odo dňa finančného ukončenia projektu. Ďalšie následné monitorovacie správy sa predkladajú každých 12 mesiacov až do doby uplynutia obdobia udržateľnosti projektu.
4. Prijímateľ je povinný predložiť poskytovateľovi informácie o monitorovaných údajoch na úrovni projektu v rozsahu a termíne určenom poskytovateľom. Prijímateľ je povinný bezodkladne prostredníctvom ITMS2014+  informovať poskytovateľa o začatí a ukončení realizácie každej hlavnej aktivity projektu. Prijímateľ je povinný bezodkladne prostredníctvom ITMS2014+ informovať poskytovateľa o kalendárnom dni ukončenia realizácie hlavných aktivít projektu a kalendárnom dni ukončenia aktivít projektu. Na žiadosť poskytovateľa je prijímateľ povinný bezodkladne alebo v inom termíne určenom poskytovateľom predložiť aj iné informácie, dokumentáciu súvisiacu s charakterom a postavením prijímateľa, s realizáciou projektu, účelom projektu, s aktivitami prijímateľa súvisiacimi s účelom projektu, s vedením účtovníctva, a to aj mimo poskytovania doplňujúcich monitorovacích údajov k ŽoP, predkladania monitorovacích správ projektu alebo poskytovania informácií o monitorovaných údajoch na úrovni projektu podľa prvej vety tohto odseku.
5. Prijímateľ je zodpovedný za presnosť, správnosť, pravdivosť a úplnosť všetkých informácií poskytovaných poskytovateľovi. Monitorovacie správy projektu podliehajú výkonu kontroly poskytovateľom. Kontrola doplňujúcich monitorovacích údajov k ŽoP musí byť vykonávaná spolu s kontrolou ŽoP minimálne formou administratívnej finančnej kontroly kontrolovanej osoby v zmysle zákona o finančnej kontrole a audite.
6. O zmenách týkajúcich sa projektu je prijímateľ povinný informovať poskytovateľa v rozsahu podľa podmienok upravených v článku 6 VP.
7. Poskytovateľ je oprávnený požadovať od prijímateľa správy a informácie viažuce sa k projektu aj nad rámec rozsahu stanovenom v  tomto článku a prijímateľ je povinný v lehotách stanovených poskytovateľom tieto správy a informácie poskytnúť.
8. „Neuplatňuje sa.“
9. Prijímateľ je povinný informovať poskytovateľa o dodaní tovarov, poskytnutí služieb alebo vykonaní stavebných prác, ktoré boli dodané/poskytnuté alebo vykonané po uhradení preddavkovej platby prijímateľom dodávateľovi, a to zaslaním zúčtovacej faktúry a prípadne ďalšej podpornej dokumentácie vo formáte doplňujúcich údajov k preukázaniu dodania predmetu plnenia. Prijímateľ je povinný informovať poskytovateľa o dodaní tovarov, poskytnutí služieb alebo vykonaní stavebných prác bezodkladne po ich dodaní, poskytnutí alebo vykonaní, nie však neskôr ako v lehote určenej poskytovateľom.

ČLÁNOK 10  INFORMOVANIE A KOMUNIKÁCIA

1. Prijímateľ je povinný počas platnosti a účinnosti VP informovať verejnosť o príspevku, ktorý na základe VP získa, resp. získal formou NFP prostredníctvom opatrení v oblasti informovania a komunikácie uvedených v tomto článku VP, ostatných ustanovení VP a právnych dokumentov.
2. Prijímateľ je povinný zabezpečiť, aby všetky opatrenia v oblasti informovania a komunikácie zamerané na verejnosť obsahovali nasledujúce informácie:
	1. odkaz na Európsku úniu a znak Európskej únie v súlade s požadovanými grafickými štandardmi;
	2. odkaz na príslušný fond alebo fondy, ktorý spolufinancuje projekt s použitím nasledujúcich označení EFRR – Európsky fond regionálneho rozvoja, ESF – Európsky sociálny fond, ENRF – Európsky námorný a rybársky fond a KF – Kohézny fond; ak je Projekt financovaný z viac ako jedného fondu, odkaz podľa predchádzajúcej vety môže prijímateľ nahradiť odkazom na EŠIF – európske štrukturálne a investičné fondy, pričom odkaz na príslušný fond sa vykoná formou nasledujúceho vyhlásenia: „Tento projekt je podporený z ...... “, pričom sa doplní konkrétny EŠIF, z ktorého sa poskytuje financovanie projektu;
	3. logo príslušného OP.
3. Ak má prijímateľ zriadené webové sídlo, je povinný počas realizácie aktivít projektu uverejniť na svojom webovom sídle krátky opis projektu, vrátane popisu cieľov a výsledkov projektu. Rozsah informácie zverejnenej na webovom sídle prijímateľa musí byť primeraný výške poskytovaného NFP a musí zdôrazňovať finančnú podporu z Európskej únie.
4. V prípade projektov spolufinancovaných z EFRR alebo KF je prijímateľ povinný zabezpečiť počas realizácie aktivít projektu inštaláciu dočasného pútača na mieste realizácie projektu, ktorý spĺňa tieto podmienky:
	* 1. celková výška NFP na projekt presahuje 500 000 eur a
		2. projekt spočíva vo financovaní infraštruktúry  alebo stavebných činností.

Dočasný pútač musí byť dostatočne veľký a musí byť umiestnený na mieste ľahko viditeľnom verejnosťou.

1. Prijímateľ je povinný nahradiť dočasný pútač uvedený v odseku 4 tohto článku VP stálou tabuľou alebo stálym pútačom, alebo umiestniť stálu tabuľu alebo stály pútač v prípade projektu spĺňajúceho podmienky v tomto odseku bez ohľadu na fond, z ktorého je príspevok poskytovaný, a to najneskôr do troch mesiacov po ukončení realizácie hlavných aktivít projektu. Povinnosť umiestnenia stálej tabule alebo stáleho pútača sa vzťahuje na prípady, ak projekt spĺňa tieto podmienky:
	* 1. celková výška NFP na projekt presahuje 500 000 eur a
		2. projekt spočíva v nadobudnutí dlhodobého hmotného majetku alebo vo financovaní infraštruktúry alebo stavebných činností.

Stála tabuľa alebo stály pútač musí byť dostatočne veľký a musí byť umiestnený na mieste ľahko viditeľnom verejnosťou.

1. Prijímateľ je povinný uviesť na dočasnom pútači a na stálej tabuli alebo stálom pútači informácie uvedené v odseku 2 tohto článku VP, v prípade dočasného pútača, stálej tabule alebo stáleho pútača aj názov a hlavný cieľ projektu. Prijímateľ je povinný zabezpečiť, aby informácie uvedené v predchádzajúcej vete spolu zaberali najmenej 25% dočasného pútača, resp. stálej tabule alebo stáleho pútača.
2. V prípade projektov, ktoré nespĺňajú podmienky uvedené v odseku 4 a 5 tohto článku VP, je prijímateľ povinný zaistiť informovanie verejnosti počas realizácie aktivít projektu o tom, že projekt je spolufinancovaný z EŠIF minimálne umiestnením jedného plagátu (minimálnej veľkosti A3), a to na mieste ľahko viditeľnom verejnosťou, ako sú vstupné priestory budovy. Plagát obsahuje informácie v zmysle Manuálu pre informovanie a komunikáciu IROP v aktuálnom znení, ktorý vydal riadiaci orgán pre IROP.
3. „Neuplatňuje sa.“
4. V prípade malých reklamných predmetov sa ustanovenia odsek 2 písmeno b) a  c) tohto článku VP nepoužijú. Pri takýchto malých reklamných predmetoch (napr. pero, šnúrka na mobil, USB kľúč) je prijímateľ NFP povinný umiestniť iba znak Európskej únie s odkazom na EÚ (povinnosť uviesť odkaz na príslušný EŠIF sa neuplatňuje), pričom minimálna veľkosť znaku EÚ je 5 mm na výšku. Vo výnimočných prípadoch pri veľmi drobných predmetoch, na ktoré sa z technických objektívnych dôvodov nezmestí odkaz na EÚ, je povolené použiť len znak EÚ.
5. Prijímateľ je povinný uvádzať vo všetkých dokumentoch a písomných výstupoch projektu, ktoré sa týkajú realizácie aktivít projektu a sú určené pre verejnosť alebo účastníkov, vrátane prezenčných listín alebo iných dokumentov potvrdzujúcich účasť na realizovaných aktivitách projektu informácie uvedené v odseku 2 písmeno a) až c) tohto článku VP, s výnimkou podpornej dokumentácie súvisiacej s projektom, kde je prijímateľ povinný uvádzať informácie uvedené v odseku 2 písmeno a) tohto článku VP. Účtovné a obdobné doklady (napr. faktúry, výplatné pásky, dodacie listy a pod.) nie je potrebné označovať v zmysle odseku 2 tohto článku VP.
6. Poskytovateľ je oprávnený určiť bližšie technické podmienky na splnenie povinných požiadaviek v oblasti informovania a komunikácie v Manuáli pre informovanie a komunikáciu.
7. Ak poskytovateľ neurčí inak, prijímateľ je povinný použiť grafický štandard pre opatrenia v oblasti informovania a komunikácie obsiahnutý v Manuáli pre informovanie a komunikáciu, ktorý vydal riadiaci orgán pre IROP, v jeho aktuálnom znení.

ČLÁNOK 11 VLASTNÍCTVO A POUŽITIE VÝSTUPOV

1. Prijímateľ je povinný dodržať nasledovné podmienky počas realizácie projektu a udržateľnosti projektu:
	* 1. nehnuteľnosti, v súvislosti s ktorými sa projekt realizuje, budú spĺňať vo vyzvaní stanovené podmienky poskytnutia príspevku z hľadiska vlastníckych, resp. iných užívacích práv vzťahujúcich sa na právny vzťah prijímateľa k nehnuteľnostiam, v ktorých alebo v súvislosti s ktorými sa projekt realizuje v zmysle vyzvania (ďalej len „nehnuteľnosti na realizáciu projektu“). Z právneho vzťahu prijímateľa k nehnuteľnostiam na realizáciu projektu musí byť zrejmé, že prijímateľ je oprávnený nehnuteľnosti na realizáciu projektu nerušene a plnohodnotne užívať počas realizácie projektu a počas udržateľnosti projektu;
		2. predmet projektu, jeho časti a iné veci, práva alebo iné majetkové hodnoty, ktoré obstaral v rámci projektu z NFP alebo z jeho časti (ďalej len „majetok nadobudnutý z NFP“):
			1. bude používať výlučne pri výkone vlastnej činnosti, v súvislosti s projektom, na ktorý bol NFP poskytnutý, s výnimkou prípadov, kedy pre zabezpečenie a udržanie cieľa projektu je vhodné prenechanie prevádzkovania majetku nadobudnutého z NFP tretej osobe podľa schválenej žiadosti o NFP alebo v súlade  s vyzvaním alebo v súlade s oprávnením vyplývajúcim z osobitného predpisu,
			2. ak to jeho povaha dovoľuje, zaradí ho do svojho majetku a zostane v jeho majetku pri dodržaní príslušného právneho predpisu aplikovateľného na prijímateľa podľa jeho štatutárneho postavenia (napr. zákona o účtovníctve), ak osobitné právne predpisy výslovne nestanovujú iný postup pri aplikácii výnimiek podľa bodu (i) vyššie,
			3. nadobudne od tretích osôb na základe trhových podmienok, pri využití postupov a podmienok obstarávania uvedených v článku 8 týchto VP,
			4. bude nadobúdať, ak ide o nehmotný majetok, ktorý je predmetom duševného vlastníctva (autorského práva, práv súvisiacich s autorským právom a práva priemyselného vlastníctva, vrátane práva z patentu, práva na ochranu designu, práva na ochranu úžitkového vzoru, práva ku know-how) (ďalej vo všeobecnosti aj ako „**majetok, ktorý je predmetom duševného vlastníctva**“), na základe písomnej zmluvy, vrátane rámcovej zmluvy, z obsahu ktorých musí vyplývať splnenie nasledovných podmienok:
2. Ak prijímateľ nadobudne majetok, ktorý je predmetom duševného vlastníctva na základe zmluvy, ktorej účelom/predmetom je aj vytvorenie alebo zabezpečenie vytvorenia diela alebo iného práva duševného vlastníctva (vrátane priemyselného vlastníctva) pre projekt, prijímateľ ako nadobúdateľ musí byť oprávnený v rozsahu, v akom to nevylučujú všeobecne-záväzné právne predpisy kogentnej povahy, použiť dielo alebo vykonávať práva z priemyselného vlastníctva v súvislosti s projektom na základe vecne, miestne a časovo neobmedzenej, výhradnej, trvalej, bez osobitného súhlasu dodávateľa prevoditeľnej, v písomnej forme vyjadrenej licencie (súhlasu), ktorej (ktorého) obsahom nebudú žiadne obmedzenia prijímateľa pri používaní diela alebo pri vykonávaní iného práva duševného vlastníctva (vrátane priemyselného vlastníctva), ktoré by vyžadovali dodatočný alebo osobitný súhlas autora na uplatňovanie majetkových práv k dielu alebo dodatočný alebo osobitný súhlas majiteľa práva na vykonávanie iného práva duševného vlastníctva (vrátane priemyselného vlastníctva), v dôsledku čoho bude prijímateľ oprávnený všetky práva duševného vlastníctva nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne.
3. V zmluve podľa bodu 1 budú zahrnuté ustanovenia o zverejnení autorov, výrobcov a subdodávateľov dodávateľa prijímateľa.
4. Ak prijímateľ nadobudne majetok, ktorý je predmetom duševného vlastníctva na základe zmluvy, ktorej predmetom je dodávka existujúceho diela alebo iného existujúceho práva duševného vlastníctva (vrátane priemyselného vlastníctva) pre projekt, ktoré nebolo zhotovené podľa požiadaviek prijímateľa a ktoré sa v rovnakej alebo obdobnej podobe ponúka aj iným osobám, prijímateľ ako nadobúdateľ musí byť oprávnený v rozsahu, v akom to nevylučujú všeobecno-záväzné právne predpisy kogentnej povahy, použiť dielo alebo vykonávať práva z priemyselného vlastníctva tak, aby mohol realizovať projekt, dosiahnuť účel rozhodnutia o schválení žiadosti o NFP, cieľ projektu a zabezpečiť udržateľnosť projektu bez obmedzení a bez toho, aby vznikali dodatočné náklady vzťahujúce sa k prevádzke majetku z dôvodu výkonu práv z priemyselného vlastníctva alebo z dôvodu používania autorského diela. Za účelom dodržania podmienok uvedených v predchádzajúcej vete je prijímateľ povinný využiť všetky možnosti, ktoré mu umožňuje právny poriadok, vrátane úpravy udelenia licencie analogicky podľa bodu 1, pri zohľadnení štandardných licenčných podmienok vzťahujúcich sa na dodávaný majetok, ktorý je predmetom duševného vlastníctva.
5. Majetok nadobudnutý z NFP nemôže byť bez predchádzajúceho písomného súhlasu poskytovateľa počas realizácie projektu a počas udržateľnosti projektu:
	1. prevedený na tretiu osobu,
	2. prenajatý tretej osobe alebo prenechaný do iného druhu užívania tretej osoby, v celku alebo čiastočne, s výnimkou vyplývajúcou z odseku 1 písmeno b) bod (i) tohto článku alebo s výnimkou vyplývajúcou z vyzvania,
		1. zaťažený akýmkoľvek právom tretej osoby.
6. Prijímateľ je povinný akúkoľvek dispozíciu s majetkom nadobudnutým z NFP vykonať na základe písomného súhlasu poskytovateľa aj v prípadoch, na ktoré sa vzťahujú výnimky uvedené v odseku 1 a 2 tohto článku, alebo vo vzťahu k takým úkonom, o ktorých sa prijímateľ domnieva, že sa na nich nevzťahujú odsek 1 a 2 tohto článku. V prípade, že úkon pri dispozícii s majetkom nadobudnutým z NFP povinne podlieha VO, je prijímateľ povinný postupovať pri tomto obstarávaní v zmysle zákona o VO a pravidiel uvedených v právnych dokumentoch, pričom poskytovateľ overí súlad tohto obstarávania so zákonom o VO a pravidlami uvedenými v právnych dokumentoch ešte pred vydaním písomného súhlasu. Poskytovateľ môže udeliť súhlas s tým, že podmienky uvedené v odseku 1 písmeno b) bod (i) a (ii) a v odseku 2 písmeno a) a b) tohto článku VP sa budú vzťahovať na určitú časť majetku nadobudnutého z NFP len v obmedzenej miere, alebo sa na neho nebudú vzťahovať vôbec. O súhlas podľa tohto odseku 3 žiada prijímateľ poskytovateľa, pričom súčasťou žiadosti je dôsledné vecné odôvodnenie splnenia podmienok na udelenie súhlasu, inak poskytovateľ žiadosť o súhlas zamietne.
7. Porušenie povinnosti prijímateľa podľa odseku 1 písmeno. b) body (i) a (ii) a podľa odseku 2 písmeno a) až c) tohto článku môže v závislosti od rozsahu porušenia a druhu majetku nadobudnutého z NFP, ku ktorému sa porušenie povinnosti viaže, predstavovať podstatnú zmenu projektu, s ohľadom na jej definíciu uvedenú v článku 1 odsek 4 a v článku 4 odsek 3 VP.
8. Pri dodržaní podmienok uvedených v odseku 1 až 3 tohto článku prijímateľ zároveň berie na vedomie, že scudzenie, prenájom alebo akékoľvek iné prenechanie majetku nadobudnutého z NFP za iných ako trhových podmienok môže zakladať štátnu pomoc v zmysle článku 107 a nasl. Zmluvy o fungovaní EÚ, príslušných právnych predpisov SR a právnych aktov EÚ, v dôsledku čoho bude prijímateľ povinný vrátiť alebo vymôcť vrátanie takto poskytnutej štátnej pomoci spolu s úrokmi vo výške, v lehotách a spôsobom vyplývajúcim z uvedených právnych predpisov SR a právnych aktov EÚ. Prijímateľ je povinný vrátiť NFP alebo jeho časť dotknutú konaním alebo opomenutím prijímateľa uvedeným v prvej vete tohto odseku v súlade s článkom 16 VP.
9. Porušenie povinností prijímateľa uvedených v odseku 1 a 2 tohto článku alebo vykonanie právneho úkonu v súvislosti s majetkom nadobudnutým z NFP bez písomného súhlasu poskytovateľa v zmysle odseku 3 tohto článku VP predstavuje porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článom 16 VP.
10. Prijímateľ je povinný, s výnimkou majetku, ktorého povaha to nedovoľuje (napr. software, licencie na predmety priemyselného vlastníctva, patenty, ochranné známky a podobne) riadne poistiť majetok nadobudnutý z NFP. Pravidlá vzťahujúce sa na poistenie majetku nadobudnutého z NFP, vrátane možnosti úplne vylúčiť alebo podstatne obmedziť povinnosť poistenia majetku nadobudnutého z NFP určuje poskytovateľ v usmernení č. 2 - zabezpečovanie budúcich pohľadávok a povinného poistenia.

 ČLÁNOK 12 OPRÁVNENÉ VÝDAVKY

1. Oprávnenými výdavkami sú všetky výdavky, ktoré sú nevyhnutné na realizáciu aktivít projektu tak, ako je uvedený v článku 2 VP a ktoré spĺňajú všetky nasledujúce podmienky:
2. vznikli počas realizácie hlavných aktivít projektu (od začatia realizácie hlavných aktivít projektu do ukončenia realizácie hlavných aktivít projektu) na realizáciu projektu (nutná existencia priameho spojenia s projektom) v rámci oprávneného časového obdobia stanoveného vo vyzvaní, najskôr 01. 02 2020 a boli uhradené najneskôr do maximálnej doby realizácie projektu;
3. v nadväznosti na písmeno a) tohto odseku oprávnené môžu byť aj výdavky na podporné aktivity, ktoré sa vecne viažu k hlavným aktivitám a ktoré boli vykonávané pred začatím realizácie hlavných aktivít projektu, najskôr od 01. 02 2020 alebo po ukončení realizácie hlavných aktivít projektu, najneskôr však do uplynutia 3 mesiacov od ukončenia realizácie hlavných aktivít projektu alebo do podania ŽoP s príznakom záverečná, podľa toho, ktorá skutočnosť nastane skôr;
4. patria do skupiny výdavkov odsúhlaseného rozpočtu projektu pri rešpektovaní postupov pri zmenách projektu vyplývajúcich z VP, sú v súlade s obsahovou stránkou projektu a prispievajú k dosiahnutiu plánovaných cieľov projektu a sú s nimi v súlade;
5. spĺňajú podmienky oprávnenosti výdavkov v zmysle príslušného vyzvania alebo iného právneho dokumentu poskytovateľa, ktorým sa určujú podmienky oprávnenosti výdavkov a v záveroch z kontroly VO bolo skonštatované, že je možné výdavky pripustiť do financovania;
6. viažu sa na aktivitu projektu, ktorá bola skutočne realizovaná, a tieto výdavky boli uhradené dodávateľovi alebo zamestnancom prijímateľa (ak ide napr. o mzdové výdavky) pred predložením ŽoP, najneskôr však do maximálnej doby realizácie projektu a zároveň boli oprávnené výdavky, bez ohľadu na ich charakter, premietnuté do účtovníctva prijímateľa v zmysle príslušných právnych predpisov SR a podmienok stanovených vo VP; podmienka úhrady dodávateľovi alebo zamestnancovi prijímateľa nemusí byť splnená v prípade, ak ide o výdavky, na ktoré sa vzťahuje výnimka uvedená v článku 14 odsek 6 písmeno b) VP, alebo ak sa táto podmienka nevyžaduje s ohľadom na konkrétny systém financovania v súlade s podmienkami upravenými v Systéme finančného riadenia;
7. boli vynaložené v súlade s rozhodnutím o schválení žiadosti o NFP, právnymi predpismi SR a právnymi aktmi EÚ; vrátane pravidiel týkajúcich sa štátnej pomoci podľa článku 107 Zmluvy o fungovaní EÚ;
8. sú v súlade s princípmi hospodárnosti, efektívnosti, účinnosti a účelnosti;
9. sú identifikovateľné, preukázateľné a sú doložené účtovnými dokladmi, ktoré sú riadne evidované u prijímateľa v súlade s právnymi predpismi SR; výdavok je preukázaný faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve prijímateľa; preukázanie výdavkov faktúrami alebo účtovnými dokladmi rovnocennej preukaznej hodnoty sa nevzťahuje na poskytnutie zálohovej platby; výdavky musia byť uhradené prijímateľom a ich uhradenie musí byť doložené najneskôr pred ich predložením poskytovateľovi; podmienka úhrady výdavkov sa neuplatní, ak táto skutočnosť vyplýva zo Systému finančného riadenia s ohľadom na konkrétny systém financovania; pre účely úhrady preddavkovej platby, sa za účtovný doklad považuje aj doklad, na základe ktorého je uhrádzaná preddavková platba zo strany prijímateľa dodávateľovi;
10. navzájom sa časovo a vecne neprekrývajú a neprekrývajú sa aj s inými prostriedkami z verejných zdrojov; sú dodržané pravidlá krížového financovania uvedené v kapitole 3.5.3 Systému riadenia EŠIF (Krížové financovanie);
11. majetok nadobudnutý z NFP, na obstaranie ktorého boli výdavky vynaložené, musí byť zakúpený od tretích strán za trhových podmienok na základe výsledkov VO bez toho, aby nadobúdateľ vykonával kontrolu nad predávajúcim v zmysle článku 3 nariadenia Rady (ES) č. 139/2004 z 20. 01. 2004 o kontrole koncentrácií medzi podnikmi (nariadenie ES o fúziách) alebo naopak; obstarávanie tovarov, služieb a stavebných prác musí byť vykonané v súlade s ustanoveniami VP (najmä článok 8 VP), právnymi dokumentmi, s právnymi predpismi SR a  právnymi aktmi EÚ upravujúcim oblasť VO alebo pravidiel vzťahujúcich sa k obstarávaniu tovarov, služieb a stavebných prác nespadajúcich pod režim zákona o VO, vždy za ceny, ktoré spĺňajú kritérium hospodárnosti, efektívnosti, účinnosti a účelnosti vyplývajúce z vyzvania, z článku 33 nariadenia EÚ 2018/1046 a z § 19 zákona o rozpočtových pravidlách verejnej správy.
12. Oprávneným výdavkom je aj výdavok za nákup tovaru, ktorý prijímateľ poskytne tretej osobe vykonávajúcej činnosti na úseku hospodárskej mobilizácie a civilnej ochrany obyvateľstva pri poskytovaní zdravotnej starostlivosti a zároveň spĺňa tieto podmienky:
13. rozhodnutie o schválení žiadosti o NFP obsahuje súhlas poskytovateľa prijímateľovi poskytnúť predmet výdavku (tovar) tretej osobe,
14. prevod z prijímateľa na tretiu osobu je realizovaný na základe písomného právneho aktu (napr. darovacia zmluva, zmluva o prevode majetku štátu do správy). Písomný právny akt obsahuje špecifikáciu tovaru a ustanovenie, že poskytnutý tovar (predmetu darovania, prevodu) v čase realizácie projektu bude použitý na účel definovaný v schválenej žiadosti o NFP a na dosiahnutie cieľa projektu, čím prispieva k napĺňaniu merateľných ukazovateľov projektu. Taktiež stanovuje sankčný mechanizmus za nedodržanie účelu použitia tovaru poskytnutého tretej osobe  vrátane zákazu predaja/prenájmu ďalšej osobe, informáciu, že výdavok je hradený z EŠIF a ustanovenia o povinnosti tretej osoby uchovávať všetku dokumentáciu k výdavku, strpieť výkon kontroly/auditu súvisiaceho s dodávaným tovarom do uplynutia stanovených lehôt, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
15. Výdavky prijímateľa deklarované v  ŽoP sú zaokrúhlené na dve desatinné miesta (1 eurocent).
16. Ak výdavok nespĺňa podmienky oprávnenosti podľa odseku 1 tohto článku VP, takéto neoprávnené výdavky nie sú spôsobilé na preplatenie z NFP v rámci podanej ŽoP a o takto vyčíslené neoprávnené výdavky bude ponížená suma požadovaná na preplatenie v rámci podanej ŽoP, ak vo zvyšnej časti bude ŽoP schválená. Ak nesplnenie podmienok oprávnenosti výdavkov podľa odsek 1 tohto článku zistí osoba oprávnená na výkon kontroly a auditu uvedená v článku 18 odsek 1 VP, príp. iná osoba oprávnená na výkon kontroly/auditu, ide o porušenie podmienok pre poskytnutie NFP a prijímateľ je povinný vrátiť NFP alebo jeho časť v súlade s článkom 16 VP pri rešpektovaní výšky intenzity vzťahujúcej sa na príspevok v plnej výške, bez ohľadu na skutočnosť, že pôvodne mohli byť tieto výdavky klasifikované ako oprávnené výdavky alebo schválené oprávnené výdavky. Všeobecné pravidlo týkajúce sa opätovnej kontroly/auditu uvedené v článku 18 odsek 9 VP sa vzťahuje aj na zmenu výdavkov z oprávnených výdavkov/schválených oprávnených výdavkov na neoprávnené výdavky.

ČLÁNOK 13 PREVOD A PRECHOD PRÁV A POVINNOSTÍ

1. Postúpenie pohľadávky prijímateľa na vyplatenie NFP na tretiu osobu sa vylučuje, bez ohľadu na právny titul, právnu formu alebo spôsob postúpenia.
2. Prevod správy pohľadávky poskytovateľa vzniknutej v súvislosti s projektom vykonaný v súlade s právnymi predpismi SR nie je nijako obmedzený.
3. K zmene v subjekte prijímateľa môže dôjsť len v prípade, ak táto zmena vyplýva z právneho predpisu, alebo z organizačného aktu poskytovateľa alebo jeho nadriadeného orgánu, s ktorými osobitný predpis spája právne nástupníctvo nového subjektu do všetkých práv a povinností pôvodného subjektu (vrátane práv a povinností vyplývajúcich z individuálnych správnych aktov) a súčasne v jej dôsledku nedôjde k porušeniu žiadnej z podmienok poskytnutia príspevku, ako boli definované vo vyzvaní. Zmena nastane účinnosťou právneho predpisu alebo organizačného aktu poskytovateľa alebo jeho nadriadeného orgánu. Splnenie podmienok na zmenu podľa prvej vety overí poskytovateľ bezodkladne po tom, ako nastane zmena. V prípade, ak z overenia vyplynie, že sú splnené podmienky podľa tohto odseku, pokračuje sa v plnení práv a povinností podľa rozhodnutia o schválení žiadosti o NFP s novými subjektmi. V prípade, ak z overenia vyplynie, že nie sú splnené podmienky podľa tohto odseku, pôvodný prijímateľ alebo jeho právny nástupca, ak pôvodný prijímateľ zanikol, je povinný vrátiť NFP alebo jeho časť v súlade s článkom 16 VP, ak nie je možné projekt predčasne ukončiť jedným zo spôsobov uvedených v článku 15 VP bez vzniku povinnosti prijímateľa vrátiť NFP alebo jeho časť.
4. Podrobnosti spojené s vykonaním jednotlivých úkonov pri prevode a prechode práv a povinností sú upravené v Systéme finančného riadenia a je potrebné ich vykonať pred zrealizovaním zmeny subjektu.

ČLÁNOK 14 REALIZÁCIA AKTIVÍT PROJEKTU

1. Prijímateľ je povinný zrealizovať schválený projekt v súlade s rozhodnutím o schválení žiadosti o NFP a ukončiť realizáciu hlavných aktivít projektu riadne a včas.
2. Deň začatia realizácie hlavných aktivít projektu je prijímateľ povinný oznámiť poskytovateľovi (elektronicky alebo iným spôsobom podľa článku 7 VP) alebo vyznačením začatia realizácie hlavných aktivít projektu v ITMS2014+. Ak k oznámeniu dňa začatia realizácie hlavných aktivít projektu podľa predchádzajúcej vety nedošlo, ale tento deň vyplýva z akceptácie zmeny termínu začatia realizácie hlavných aktivít projektu podľa článku 6 odsek 2 písmeno c) bod (i) VP, za začatie realizácie hlavných aktivít projektu sa považuje deň vyplývajúci z akceptácie menej významnej zmeny, bez ohľadu na to, kedy prijímateľ s realizáciou hlavných aktivít projektu skutočne začal. Ak k zmene termínu začatia realizácie hlavných aktivít projektu na základe oznámenia zmeny podľa predchádzajúcej vety nedošlo, za začatie realizácie hlavných aktivít projektu sa považuje deň, ktorý uvedený v  prílohe č. 2 rozhodnutia o schválení žiadosti o NFP ako plánovaný deň začatia realizácie hlavných aktivít projektu (prvý deň kalendárneho mesiaca), a to bez ohľadu na to, kedy s realizáciou hlavných aktivít projektu prijímateľ skutočne začal.
3. Prijímateľ je oprávnený pozastaviť realizáciu hlavných aktivít projektu, ak realizácii hlavných aktivít projektu bráni vyššia moc, a to po dobu jej trvania. Čas, počas ktorého trvá vyššia moc, sa nezapočítava do doby realizácie hlavných aktivít projektu, pričom však realizácia hlavných aktivít projektu musí byť ukončená najneskôr do uplynutia stanoveného obdobia oprávnenosti podľa vyzvania, t. j. do maximálnej doby realizácie. Poskytovateľ na základe oznámenia prijímateľa o pominutí vyššej moci zabezpečí úpravu harmonogramu projektu uvedeného v prílohe č. 2 rozhodnutia o schválení žiadosti o NFP pri využití režimu menej významnej zmeny podľa článku 6 odsek 2 písmeno c) týchto VP. Postup podľa tohto odseku 3 sa bude analogicky aplikovať aj v prípade, ak poskytovateľ pozastaví poskytovanie NFP z dôvodu vyššej moci (odsek 6 písmeno b) v spojení s odsekom 11 písmeno b) tohto článku VP).
4. Prijímateľ je oprávnený pozastaviť realizáciu hlavných aktivít projektu aj v prípade, ak sa poskytovateľ dostane do omeškania:

s vykonaním úkonu alebo postupu, ktorý realizuje podľa týchto VP na ich základe alebo v súvislosti s nimi sám alebo ho realizuje iný na to oprávnený subjekt o viac ako 30 dní, a to po dobu omeškania poskytovateľa; v prípade, ak tieto VP alebo právne dokumenty a/alebo právne predpisy SR alebo právne akty EÚ nestanovujú lehotu na vykonanie úkonu alebo postupu, prijímateľ je oprávnený pozastaviť realizáciu hlavných aktivít projektu po márnom uplynutí 30 dní, odkedy mal poskytovateľ povinnosť začať konať. V prípade ŽoP sa lehota uvedená v predchádzajúcej vete počíta odo dňa splatnosti ŽoP uvedenej v článku 132 všeobecného nariadenia. Uvedené neplatí, ak bolo omeškanie poskytovateľa zavinené prijímateľom. V prípade, že poskytovateľ vykoná predmetný úkon alebo postup, dňom, kedy sa dozvedel o vykonaní tohto úkonu alebo postupu je prijímateľ povinný pokračovať v realizácii hlavných aktivít projektu alebo

s výkonom administratívnej kontroly VO podľa článku 8 VP, a to po dobu omeškania poskytovateľa.

Doba realizácie hlavných aktivít projektu sa v prípadoch uvedených v písmene a) a v písmene b) vyššie predlžuje o čas omeškania poskytovateľa, pričom však realizácia hlavných aktivít projektu musí byť ukončená najneskôr do uplynutia stanoveného obdobia oprávnenosti podľa vyzvania, t. j. do maximálnej doby realizácie.

1. Prijímateľ bezodkladne po vzniku prípadu vyššej moci alebo po tom, čo sa o jeho vzniku dozvedel, alebo po tom, ako nastala skutočnosť podľa odseku 4 tohto článku VP, písomne oznámi poskytovateľovi pozastavenie realizácie hlavných aktivít projektu spolu s uvedením dôvodov pozastavenia podľa odseku 3 alebo 4 tohto článku VP a v prípade vzniku prípadu vyššej moci tiež uvedie skutočnosti, ktoré viedli k jej vzniku, dátum jej vzniku, k čomu priloží príslušnú dokumentáciu preukazujúcu vznik prípadu vyššej moci. Doručením tohto oznámenia poskytovateľovi nastávajú účinky pozastavenia realizácie hlavných aktivít projektu, ak boli splnené podmienky podľa odseku 3 alebo 4 tohto článku VP, to však neplatí v nasledovných prípadoch:
	* 1. v prípade dôvodov pozastavenia podľa odseku 3 tohto článku, prijímateľ poskytovateľovi jednoznačne preukáže skorší vznik vyššej moci a poskytovateľ tento skorší vznik písomne akceptuje; v prípade, že sa pozastavenie realizácie hlavných aktivít projektu týka len niektorých hlavných aktivít projektu, prijímateľ v oznámení uvedie názov jednotlivých hlavných aktivít, ktorých sa pozastavenie týka podľa názvu jednotlivých hlavných aktivít uvedených v rozpočte projektu ako tvorí prílohu rozhodnutia o schválení žiadosti o NFP a v tabuľke č. 5 v prílohe č. 2 rozhodnutia o schválení žiadosti o NFP. Ak v oznámení o pozastavení realizácie hlavných aktivít projektu nie sú špecifikované žiadne hlavné aktivity, má sa za to, že pozastavenie sa týka všetkých hlavných aktivít projektu, na základe čoho z hľadiska oprávnenosti výdavkov nastávajú účinky uvedené v odseku 10 prvá veta tohto článku;
		2. v prípade pozastavenia realizácie hlavných aktivít projektu podľa odseku 4 písmeno a) tohto článku VP, došlo k uplynutiu lehôt na preplatenie podanej ŽoP, ktoré sú stanovené vo VP a prijímateľ si v oznámení uplatnil ako deň pozastavenia tridsiaty prvý deň po uplynutí lehôt na preplatenie podanej ŽoP;
		3. v prípade pozastavenia realizácie hlavných aktivít projektu podľa odseku. 4 písmeno a) v prípadoch nesúvisiacich so ŽoP došlo k uplynutiu lehôt stanovených týmito VP alebo právnymi dokumentmi na vykonanie zodpovedajúceho úkonu alebo postupu a prijímateľ si v oznámení uplatnil ako deň pozastavenia tridsiaty prvý deň po uplynutí týchto lehôt,
		4. v prípade pozastavenia realizácie hlavných aktivít projektu podľa odseku 4 písmeno b) došlo k uplynutiu lehôt stanovených týmito VP alebo právnymi dokumentmi na vykonanie zodpovedajúceho úkonu alebo postupu a prijímateľ si v oznámení uplatnil ako deň pozastavenia prvý kalendárny deň po uplynutí týchto lehôt (prvý deň omeškania poskytovateľa).

V prípade, že nejde o vyššiu moc, poskytovateľ písomne oznámi prijímateľovi, že vznik vyššej moci z dôvodov uvedených v oznámení neakceptuje, v dôsledku čoho k pozastaveniu realizácie hlavných aktivít projektu nedošlo.

1. Poskytovateľ je oprávnený pozastaviť poskytovanie NFP:
2. v prípade porušenia povinností vyplývajúcich z rozhodnutia o schválení žiadosti o NFP prijímateľom, a to až do doby odstránenia tohto porušenia zo strany prijímateľa,
3. v prípade, ak poskytnutiu NFP bráni vyššia moc, až do doby zániku tohto prípadu; toto písmeno b) sa neuplatní na prípady, kedy je predmetom ŽoP výdavok vzťahujúci sa na aktivitu alebo jej časť vykonanú v rámci realizácie aktivít projektu pred tým, ako došlo k účinkom pozastavenia projektu podľa odseku 5 tohto článku, a to aj v prípade, že k vynaloženiu takéhoto výdavku v rámci projektu došlo až v čase po vzniku účinkov pozastavenia projektu podľa odseku 5 tohto článku,
4. v prípade začatia trestného stíhania za skutok súvisiaci s realizáciou aktivít projektu alebo s konaním o žiadosti alebo v prípade vznesenia obvinenia voči prijímateľovi, osobám konajúcim v mene prijímateľa alebo iným osobám v priamej súvislosti s projektom,
5. v prípade, ak je projekt predmetom výkonu auditu alebo kontroly na úrovni poskytovateľa a zistenia počas prebiehajúceho auditu/kontroly predbežne obsahujú zistenia, ktoré vyžadujú dočasne pozastavenie poskytovania NFP, bez ohľadu na porušenie právnej povinnosti prijímateľom,
6. v prípade, ak došlo k začatiu konania týkajúceho sa poskytnutia pomoci nezlučiteľnej s vnútorným trhom alebo neoprávnenej pomoci v nadväznosti na článok 108 Zmluvy o fungovaní EÚ, najmä konania týkajúceho sa neoznámenej alebo protiprávnej pomoci podľa článku 4 odsek 4 nariadenia Rady (EÚ) č. 2015/1589, ktorým sa ustanovujú podrobné pravidlá na uplatňovanie článku 108 Zmluvy o fungovaní Európskej únie, alebo v prípade, ak Komisia prijala rozhodnutie, ktorým prikázala členskému štátu pozastaviť akúkoľvek protiprávnu pomoc, kým Komisia neprijme rozhodnutie o zlučiteľnosti pomoci so spoločným trhom,
7. v prípade, ak poskytnutiu NFP bráni uzatvorenie Štátnej pokladnice na prelome kalendárnych rokov.
8. Poskytovateľ môže pozastaviť poskytovanie NFP, vrátane všetkých procesov s tým súvisiacich, v prípade vzniku nezrovnalosti až do jej odstránenia a ak k odstráneniu nedôjde v primeranej lehote poskytnutej poskytovateľom, ide o porušenie podmienok pre poskytnutie NFP a poskytovateľ je oprávnený vykonať finančnú opravu alebo v prípade už vyplateného NFP je prijímateľ povinný vrátiť NFP alebo jeho časť v súlade s článkom 16 VP.
9. Poskytovateľ oznámi prijímateľovi pozastavenie poskytovania NFP, ak budú splnené podmienky podľa odseku 6 alebo 7 tohto článku VP. Doručením tohto oznámenia prijímateľovi nastávajú účinky pozastavenia poskytovania NFP.
10. Ak poskytovateľ pozastaví poskytovanie NFP vrátane všetkých procesov s tým súvisiacich v zmysle odseku 6 písmeno a), c) a d) alebo 7 tohto článku a v oznámení o pozastavení poskytovania NFP neuvedie konkrétne aktivity, ktorých sa pozastavenie poskytovania NFP týka, dôjde k automatickému pozastaveniu realizácie aktivít projektu ako celku. Poskytovateľ sa v takom prípade nedostáva do omeškania s plnením svojich povinností podľa VP a prijímateľovi nevzniká žiadne právo z takéhoto ne/konania poskytovateľa, ktoré nie je osobitne dohodnuté v tomto článku VP. V prípade, ak prijímateľ vynakladá počas obdobia pozastavenia projektu výdavky, ktoré by inak boli oprávnené, tieto výdavky nebudú považované za oprávnené, pretože nevznikli počas realizácie hlavných aktivít projektu (článok 12 odsek 1 písmeno a) VP), resp. nevznikli na podporné aktivity, ktoré vecne súvisia s realizáciou hlavných aktivít projektu. Keďže realizácia hlavných aktivít projektu je v zmysle prvej vety tohto odseku pozastavená, takto vynaložené výdavky nebudú prijímateľovi preplatené, a to aj bez ohľadu na záväzky, ktoré môžu v tejto súvislosti prijímateľovi vzniknúť najmä v súvislosti s jeho zmluvnými vzťahmi v rámci projektu alebo v súvislosti s ním (napr. s dodávateľmi). Ak poskytovateľ v oznámení o pozastavení poskytovania NFP podľa odseku 6 písmeno a), c) a d) a 7 tohto článku uviedol konkrétne aktivity, ktorých sa týka pozastavenie poskytovania NFP, dôsledky uvedené v tomto odseku 9 sa týkajú len v oznámení uvedených aktivít a nimi generovaných výdavkov. Poskytovateľ je povinný, ak ho o to prijímateľ požiada, poskytnúť mu všetku požadovanú nevyhnutnú súčinnosť na to, aby prijímateľ bol schopný opäť pokračovať v riadnej realizácii aktivít projektu.
11. Výdavky realizované prijímateľom počas obdobia pozastavenia realizácie hlavných aktivít projektu sa nebudú pokladať za oprávnené výdavky, a to ani výdavky vzťahujúce sa na podporné aktivity vecne súvisiace s realizáciou hlavných aktivít projektu v tej časti, ktorá bola pozastavená. To neplatí pre tie výdavky realizované prijímateľom, ktoré sú v zmysle rozpočtu projektu zahrnuté pod časťou projektu, ktorej realizácia nebola pozastavená v nadväznosti na oznámenie prijímateľa podľa odseku 5 tohto článku VP. Z hľadiska posúdenia oprávnenosti jednotlivého výdavku sa uplatní výnimka stanovená v odseku 6 písmeno b) vyššie.
12. Ak prijímateľ má za to, že:
13. odstránil zistené porušenia VP, ktoré sú v zmysle odsek 6 tohto článku prekážkou pre poskytovanie NFP zo strany poskytovateľa, s výnimkou písmena d) a e) odseku 6 tohto článku, na ktoré sa toto ustanovenie odsek 11 nevzťahuje, za podmienky, ak súčasne nedošlo k porušeniu povinnosti prijímateľa, alebo
14. došlo k zániku prípadu vyššej moci, ktoré sú v zmysle odseku 6 tohto článku prekážkou pre poskytovanie NFP zo strany poskytovateľa, alebo
15. odstránil nezrovnalosť v zmysle odsek 7 tohto článku,

je povinný bezodkladne doručiť poskytovateľovi oznámenie o odstránení zistených porušení podmienok pre poskytnutie NFP. V prípade, ak obnoveniu poskytovania NFP prijímateľovi nebráni iný vykonaný právny úkon alebo akákoľvek povinnosť poskytovateľa vyplývajúca pre neho z právnych predpisov SR alebo z právnych aktov EÚ alebo z právnych dokumentov týkajúcich sa nezrovnalostí a zároveň podľa overenia poskytovateľa tvrdenia prijímateľa o odstránení zistených porušení VP zodpovedajú skutočnosti, obnoví poskytovateľ poskytovanie NFP prijímateľovi. V prípade obnovenia poskytovania NFP z dôvodov uvedených v tomto odseku písmeno a) a c) vyššie, sa do doby realizácie hlavných aktivít projektu nezapočítava doba, počas ktorej poskytovateľ pozastavil poskytovanie NFP; doba realizácie hlavných aktivít projektu nesmie presiahnuť maximálnu dobu realizácie.

1. V prípade zániku vyššej moci podľa odseku 6 písmeno b) tohto článku VP je poskytovateľ povinný bezodkladne obnoviť poskytovanie NFP prijímateľovi.

ČLÁNOK 15 UKONČENIE PROJEKTU

1. Projekt, realizovaný na právnom základe rozhodnutia o schválení žiadosti o NFP, je možné ukončiť riadne alebo mimoriadne.
2. Riadne ukončenie projektu nastane kumulatívnym splnením nasledovných podmienok:
	1. ukončením realizácie aktivít projektu a uplynutím doby udržateľnosti, ak sa v rámci projektu sleduje a
	2. splnením všetkých povinností prijímateľom v dobe trvania rozhodnutia o schválení žiadosti o NFP v zmysle odseku 11 rozhodnutia o schválení žiadosti o NFP, čo potvrdzuje schválenie poslednej následnej monitorovacej správy poskytovateľom.
3. K mimoriadnemu ukončeniu projektu dôjde:
4. akceptáciou návrhu jednej zo strán rozhodnutia na mimoriadne ukončenie projektu druhou stranou rozhodnutia, a to dňom akceptácie návrhu, alebo
5. oznámením poskytovateľa prijímateľovi o mimoriadnom ukončení projektu z dôvodu porušenia podmienok pre poskytnutie NFP, a to dňom doručenia oznámenia, alebo
6. oznámením prijímateľa poskytovateľovi o mimoriadnom ukončení projektu z dôvodov na strane prijímateľa, a to dňom doručenia oznámenia.
7. Za porušenie podmienok pre poskytnutie NFP, pre ktoré možno mimoriadne ukončiť projekt podľa odseku 3 písmeno. b) tohto článku, sa považuje každé porušenie, s ktorým je v týchto VP spojená povinnosť vrátenia NFP alebo časti a tiež najmä:
	1. vznik takých okolností na strane prijímateľa, v dôsledku ktorých bude zmarené dosiahnutie účelu VP a/alebo cieľa projektu a súčasne nepôjde o vyššiu moc;
8. nesplnenie alebo porušenie podmienok poskytnutia príspevku, ktoré sú uvedené vo vyzvaní; za porušenie podmienok sa nepovažuje, ak konkrétna podmienka poskytnutia príspevku zostáva z objektívneho hľadiska splnená, ale iným spôsobom, ako bolo uvedené v schválenej žiadosti o NFP;
9. porušenie povinností týkajúcich sa vecnej a/alebo časovej stránky realizácie aktivít projektu, ktoré majú podstatný negatívny vplyv na projekt, spôsob jeho realizácie a/alebo cieľ projektu, ide najmä o zastavenie alebo prerušenie realizácie aktivít projektu z dôvodov na strane prijímateľa, ak ho nie je možné podradiť pod dôvody uvedené v článku 14 VP, porušenie povinností pri použití NFP v zmysle čláku 2 odsek 6 VP, nedodržanie skutočností, podmienok alebo záväzkov týkajúcich sa projektu, ktoré boli uvedené v schválenej žiadosti o NFP;
10. porušenie povinností týkajúcich sa obstarania tovarov, služieb a stavebných prác v rámci projektu spôsobom a za podmienok uvedených vo vyzvaní, v rozhodnutí o schválení žiadosti o NFP, v zákone o VO alebo v právnych dokumentoch, ktoré boli vydané pre vykonanie VO alebo iného postupu obstarávania zo strany orgánov zapojených do riadenia, auditu a kontroly EŠIF vrátane finančného riadenia, ak boli zverejnené, ak nedôjde k aplikácii postupu podľa § 41 zákona o príspevku z EŠIF; porušenie povinností sa vzťahuje najmä na porušenie zákazu konfliktu záujmov pri vykonanom VO alebo inom postupe obstarávania v zmysle § 46 zákona o príspevku z EŠIF medzi prijímateľom a poskytovateľom, na existenciu kolúzie alebo akejkoľvek formy dohody obmedzujúcej súťaž medzi víťazným uchádzačom a ostatnými uchádzačmi alebo víťazným uchádzačom a prijímateľom pri vykonanom VO alebo inom postupe obstarávania, ktorú identifikoval poskytovateľ v rámci vykonávanej kontroly, bez ohľadu na to, či Protimonopolný úrad SR rozhodol o porušení zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov; k aplikácii tohto bodu môže dôjsť kedykoľvek počas trvania účinnosti rozhodnutia o schválení žiadosti o NFP v nadväznosti na vykonanú kontrolu prijímateľa bez ohľadu na výsledok predchádzajúcich kontrol alebo iných postupov aplikovaných vo vzťahu k projektu zo strany poskytovateľa alebo iného oprávneného orgánu;
11. ak sa právoplatným rozhodnutím preukáže spáchanie trestného činu v súvislosti s procesom hodnotenia, výberu projektu, s realizáciou aktivít projektu, alebo ak bude ako opodstatnená vyhodnotená sťažnosť smerujúca k ovplyvňovaniu hodnotiteľov alebo ku konfliktu záujmov alebo k zaujatosti, prípadne ak takéto ovplyvňovanie alebo porušovanie skonštatujú aj bez sťažnosti alebo podnetu na to oprávnené kontrolné orgány;
12. porušenie povinností prijímateľom podľa článku 2 odsek 6 VP, ktoré je konštatované v rozhodnutí Komisie vydanom v nadväznosti na článok 108 Zmluvy o fungovaní EÚ bez ohľadu na to, či došlo k pozastaveniu poskytovania NFP zo strany poskytovateľa podľa článku 14 odsek 6 písmeno e) VP;
13. také porušenie povinností prijímateľa v súvislosti s projektom, ktoré je považované za nezrovnalosť v zmysle všeobecného nariadenia a poskytovateľ stanoví, že v prípade neodstránenia porušení povinností prijímateľa, ktoré boli dôvodom vzniku takejto nezrovnalosti, v primeranej lehote, ide o dôvod na mimoriadne ukončenie projektu zo strany poskytovateľa;
14. opakované nepredloženie ŽoP v lehote podľa článku 5 odsek 1 VP;
15. porušenie článku 16 odsek 1 a článok 18 odsek 3 týchto VP;
16. vykonanie takého úkonu zo strany prijímateľa, na ktorý je potrebný písomný súhlas poskytovateľa v prípade, ak súhlas nebol udelený, a to ani dodatočne;
17. ak nedošlo k dodaniu tovarov, poskytnutiu služieb alebo vykonaniu stavebných prác, ktoré boli uhradené na základe preddavkovej platby spôsobom a v lehotách stanovených zmluvou medzi prijímateľom a jeho dodávateľom v nadväznosti na článok 5 odsek 3 týchto VP;
18. ak prijímateľ svojím zavinením nezačne VO alebo iný spôsob obstarávania podľa článku 8 VP na výber dodávateľa najneskôr do 3 mesiacov od nadobudnutia účinnosti rozhodnutia o schválení žiadosti o NFP alebo do 45 dní od zrušenia predchádzajúceho VO alebo do 45 dní od ukončenia zmluvy s  dodávateľom z predchádzajúceho VO alebo do 45 dní od doručenia čiastkovej správy z kontroly/správy z kontroly od poskytovateľa vzťahujúcej sa k bezprostredne predchádzajúcemu VO, ktorá obsahuje oznámenie poskytovateľa v zmysle článku 8 odsek 13 písmeno d) VP.
19. Ak splneniu povinnosti strany rozhodnutia bráni vyššia moc, je druhá strana rozhodnutia oprávnená mimoriadne ukončiť projekt oznámením len vtedy, ak od vzniku vyššej moci uplynul aspoň jeden kalendárny rok. V prípade objektívnej nemožnosti plnenia (nezvratný zánik predmetu projektu a pod.) sa ustanovenie predchádzajúcej vety neuplatní.
20. Mimoriadne ukončenie projektu podľa odseku 3 písmeno a) tohto článku nemá za následok vznik povinnosti prijímateľa vrátiť celú sumu už vyplateného NFP, ak došlo k splneniu cieľa projektu; ak realizácia aktivít projektu smerovala k splneniu viacerých cieľov projektu, uvedené pravidlo sa aplikuje na všetky splnené ciele projektu. V ostatných prípadoch je prijímateľ povinný vrátiť časť NFP pomerne k nesplnenej časti cieľa projektu podľa článku 16 VP. Rozsah práv a povinností, ktoré zostávajú zachované napriek mimoriadnemu ukončeniu projektu bude obsiahnutý v právnych úkonoch vykonaných podľa odseku 3 písmeno. a) tohto článku.
21. V prípade mimoriadneho ukončenia projektu podľa odseku 3 písmeno. b) tohto článku je prijímateľ povinný vrátiť NFP alebo jeho časť podľa článku 16 VP. Vzhľadom na to, že ide o porušenie podmienok pre poskytnutie NFP, ktorých nesplnenie je spojené s povinnosťou ich vrátenia v celom rozsahu podľa článku 16 VP, uplatní sa pri porušení týchto podmienok postup podľa § 31 odsek 7 druhá veta zákona o rozpočtových pravidlách, to znamená, že sa uplatní rovnaký postup, vrátane sankcie, ako pri porušení finančnej disciplíny podľa § 31 odsek 1 písmeno b) zákona o rozpočtových pravidlách. Súčasne zostávajú zachované tie práva poskytovateľa, ktoré podľa svojej povahy majú platiť aj po skončení projektu, a to najmä právo žiadať vrátenie poskytnutej čiastky NFP, práva uvedené v odseku 10 rozhodnutia o schválení žiadosti o NFP a ďalšie ustanovenia VP podľa svojho obsahu, ktoré poskytovateľ uvedie v oznámení. Súčasne zostávajú zachované povinnosti prijímateľa zodpovedajúce uvedeným právam poskytovateľa.
22. Prijímateľ je oprávnený mimoriadne ukončiť projekt podľa odseku 3 písmeno c) tohto článku z dôvodu, že nie je schopný realizovať projekt v zmysle rozhodnutia o schválení žiadosti o NFP, alebo nie je schopný dosiahnuť cieľ projektu. Ide preto o porušenie podmienok pre poskytnutie NFP, ktorých nesplnenie je spojené s povinnosťou ich vrátenia v celom rozsahu podľa článku 16 VP, v dôsledku čoho sa uplatní pri porušení týchto podmienok postup podľa § 31 odsek 7 druhá veta zákona o rozpočtových pravidlách. To znamená, že sa uplatní rovnaký postup, vrátane sankcie, ako pri porušení finančnej disciplíny podľa § 31 odsek 1 písmeno b) zákona o rozpočtových pravidlách. Súčasne zostávajú zachované tie práva poskytovateľa, ktoré podľa svojej povahy majú platiť aj po skončení projektu, a to najmä právo žiadať vrátenie poskytnutej čiastky NFP, práva uvedené v odseku 10 rozhodnutia o schválení žiadosti o NFP a ďalšie ustanovenia VP podľa svojho obsahu a súčasne povinnosti prijímateľa zodpovedajúce uvedeným právam poskytovateľa.
23. Ak sa prijímateľ dostane do omeškania s plnením svojich povinností v súvislosti s projektom v dôsledku porušenia, resp. nesplnenia povinnosti zo strany poskytovateľa, nejde o porušenie povinnosti prijímateľa.

ČLÁNOK 16 VYSPORIADANIE FINANČNÝCH VZŤAHOV

1. Prijímateľ je povinný:
2. vrátiť NFP alebo jeho časť, ak ho nevyčerpal podľa podmienok tohto rozhodnutia o schválení žiadosti o NFP, alebo ak nezúčtoval celú sumu poskytnutého predfinancovania alebo zálohovej platby, alebo ak mu vznikol kurzový zisk; suma neprevyšujúca 40 eur podľa § 33 odsek 2 zákona o príspevku z EŠIF sa uplatní na úhrnnú sumu celkového nevyčerpaného NFP alebo jeho časti z poskytnutých zálohových platieb alebo z poskytnutých predfinancovaní;
3. vrátiť prostriedky poskytnuté omylom; suma neprevyšujúca 40 eur podľa § 33 odseku 2 zákona o príspevku z EŠIF sa v tomto prípade neuplatňuje;
4. vrátiť NFP alebo jeho časť, ak porušil povinnosti uvedené vo VP a porušenie povinnosti znamená porušenie finančnej disciplíny podľa § 31 odseku 1 písmeno a), b), c) zákona o rozpočtových pravidlách; suma neprevyšujúca 40 eur podľa § 33 odseku 2 zákona o príspevku z EŠIF sa uplatní na vyplatený NFP alebo jeho časť systémom refundácie alebo na úhrnnú sumu celkového NFP alebo jeho časť nezúčtovaných zálohových platieb alebo predfinancovaní;
5. vrátiť NFP alebo jeho časť, ak v súvislosti s projektom bolo porušené ustanovenie právneho predpisu SR alebo právneho aktu EÚ (bez ohľadu na konanie alebo opomenutie prijímateľa alebo jeho zavinenie) a toto porušenie znamená nezrovnalosť a nejde o porušenie finančnej disciplíny podľa § 31 odseku 1 písmeno a), b), c) zákona o rozpočtových pravidlách; vzhľadom k skutočnosti, že za nezrovnalosť sa považuje také porušenie podmienok poskytnutia NFP, s ktorým sa spája povinnosť vrátenia NFP alebo jeho časti. V prípade, ak prijímateľ takýto NFP alebo jeho časť nevráti postupom stanoveným v odseku 4 až 10 tohto článku VP, bude sa na toto porušenie povinností uvedených vo VP aplikovať ustanovenie druhej vety § 31 odsek 7 zákona o rozpočtových pravidlách; suma neprevyšujúca 40 eur podľa § 33 odsek 2 zákona o príspevku z EŠIF sa uplatní na úhrnnú sumu nezrovnalosti;
6. vrátiť NFP alebo jeho časť, ak prijímateľ porušil pravidlá a postupy VO a toto porušenie malo alebo mohlo mať vplyv na výsledok VO alebo pravidlá a postupy vzťahujúce sa na obstarávanie tovarov, služieb a stavebných prác, ak takéto obstarávanie nespadá pod zákon o VO; suma neprevyšujúca 40 eur podľa § 33 odsek 2 zákona o príspevku z EŠIF sa uplatní na poskytnutý NFP alebo jeho časť;
7. vrátiť NFP alebo jeho časť, ak porušil zákaz nelegálneho zamestnávania podľa § 33 odsek 3 zákona o príspevku z EŠIF; suma neprevyšujúca 40 eur podľa § 33 odsek 2 zákona o príspevku z EŠIF sa uplatní na poskytnutý NFP alebo jeho časť;
8. vrátiť NFP alebo jeho časť v iných prípadoch, ak to ustanovujú VP, alebo ak došlo k mimoriadnemu ukončeniu projektu v zmysle článku 15 VP; suma neprevyšujúca 40 eur podľa § 33 odsek 2 zákona o príspevku z EŠIF sa uplatní na poskytnutý NFP alebo jeho časť;
9. vrátiť čistý príjem z projektu v prípade, ak bol počas realizácie projektu alebo v období troch rokov od finančného ukončenia projektu vytvorený príjem podľa článku 61 všeobecného nariadenia; vrátiť iný čistý príjem z projektu v prípade, ak bol počas realizácie aktivít projektu vytvorený príjem podľa článku 65 odsek 8 všeobecného nariadenia; suma neprevyšujúca 40 eur podľa § 33 odsek 2 zákona o príspevku z EŠIF sa v tomto prípade neuplatňuje;
10. odviesť výnos z prostriedkov NFP podľa § 7 odsek 1 písmeno m) zákona  o rozpočtových pravidlách vzniknutý na základe úročenia poskytnutého NFP (ďalej len „výnos“); uvedené platí len v prípade poskytnutia NFP systémom zálohovej platby a/alebo predfinancovania; suma neprevyšujúca 40 eur podľa § 33 odsek 2 zákona o príspevku z EŠIF sa v tomto prípade neuplatňuje;
11. ak to určí poskytovateľ, vrátiť NFP alebo jeho časť v prípade, ak prijímateľ nedosiahol hodnotu merateľného ukazovateľa projektu uvedenej v schválenej žiadosti o NFP s odchýlkou presahujúcou 5 % oproti schválenej hodnote, a to úmerne so znížením hodnoty merateľného ukazovateľa projektu vo vzťahu k tým hlavným aktivitám, ktoré prispievajú k dosiahnutiu znižovaného merateľného ukazovateľa projektu. Spôsob výpočtu sumy, ktorú má prijímateľ vrátiť podľa tohto ustanovenia, zverejní poskytovateľ na svojom webovom sídle. Suma neprevyšujúca 40 eur podľa § 33 odsek 2 zákona o príspevku z EŠIF sa uplatní na poskytnutý NFP alebo jeho časť.
12. vrátiť preplatok vzniknutý na základe zúčtovania preddavkovej platby najneskôr spolu s predložením doplňujúcich údajov k preukázaniu dodania predmetu plnenia.
13. V prípade vzniku povinnosti odvodu výnosu podľa odsek 1 písmeno i) tohto článku VP sa je prijímateľ povinný odviesť výnos do 31. januára roku nasledujúceho po roku, v ktorom vznikol výnos. V prípade vzniku povinnosti vrátenia čistého príjmu (za účtovné obdobie) podľa odseku 1 písmeno h) tohto článku VP sa prijímateľ zaväzuje vrátiť čistý príjem do 31. januára roku nasledujúceho po roku, v ktorom bola zostavená účtovná závierka alebo, ak sa na prijímateľa vzťahuje povinnosť overenia účtovnej závierky audítorom v súlade s ustanoveniami zákona o účtovníctve o overovaní účtovnej závierky audítorom, po roku, v ktorom bola účtovná závierka audítorom overená. Prijímateľ je povinný oznámiť poskytovateľovi, aj cez verejnú časť ITMS2014+, príslušnú sumu výnosu alebo čistého príjmu najneskôr do 16. januára roku nasledujúceho po roku, v ktorom vznikol výnos, resp. v ktorom bola zostavená účtovná závierka, resp. v ktorom bola účtovná závierka overená audítorom a požiadať poskytovateľa o informáciu k podrobnostiam vrátenia čistého príjmu, alebo odvodu výnosu (napr. č. účtu, variabilný symbol). Poskytovateľ zašle túto informáciu prijímateľovi bezodkladne. Pri realizácii úhrady prijímateľ uvedie variabilný symbol, ktorý je automaticky generovaný systémom ITMS2014+ a je dostupný vo verejnej časti ITMS2014+. Ak prijímateľ vráti čistý príjem alebo odvedie výnos riadne a včas v súlade s týmto odsekom, ustanovenia odsek 3 až 8 tohto článku VP sa nepoužijú. Ak prijímateľ čistý príjem alebo výnos riadne a včas nevráti, resp. neodvedie, poskytovateľ bude postupovať rovnako ako v prípade povinnosti vrátenia NFP alebo jeho časti vzniknutej podľa odseku 1 písmeno a) až h) a písmeno j) tohto článku VP a na prijímateľa sa ustanovenia o vrátení NFP alebo jeho časti podľa odseku 3 až 8 tohto článku VP vzťahujú rovnako.
14. Ak nie je NFP alebo jeho časť vrátený z dôvodov uvedených v odseku 1 tohto článku VP iniciatívne zo strany prijímateľa, sumu vrátenia NFP alebo jeho časti stanoví poskytovateľ v ŽoV, ktorú zašle prijímateľovi aj elektronicky prostredníctvom ITMS2014+. K záväznému uplatneniu nároku poskytovateľa na vrátenie NFP alebo jeho časti na základe ŽoV dochádza zverejnením ŽoV poskytovateľom vo verejnej časti ITMS2014+. Prijímateľ je o zverejnení ŽoV vo verejnej časti ITMS2014+ informovaný automaticky generovanou notifikačnou elektronickou správou zo systému ITMS2014+ na e-mailovú adresu kontaktnej osoby. Poskytovateľ v ŽoV uvedie výšku NFP, ktorú má prijímateľ vrátiť a zároveň určí čísla účtov, na ktoré je prijímateľ povinný vrátenie vykonať.
15. Prijímateľ je povinný vrátiť NFP alebo jeho časť uvedený v ŽoV do 60 dní odo dňa doručenia ŽoV prijímateľovi vo verejnej časti ITMS2014+. Deň doručenia vo verejnej časti ITMS2014+ je totožný s dňom prechodu ŽoV do stavu „Odoslaný dlžníkovi“ v systéme ITMS2014+. Dňom nasledujúcim po dni sprístupnenia ŽoV vo verejnej časti ITMS2014+ začína plynúť 60 dňová lehota splatnosti. Preplatok vzniknutý na základe zúčtovania preddavkovej platby je prijímateľ povinný vrátiť najneskôr spolu s predložením doplňujúcich údajov k preukázaniu dodania predmetu plnenia na základe oznámenia o vysporiadaní finančných vzťahov. Ak prijímateľ tieto povinnosti nesplní, poskytovateľ:
	1. oznámi porušenie  pravidiel a podmienok uvedených v týchto VP ako prílohe rozhodnutia o schválení žiadosti o NFP, za ktorých bol NFP poskytnutý, príslušnému správnemu orgánu (ak ide o porušenie finančnej disciplíny) alebo
	2. oznámi porušenie pravidiel a podmienok uvedených v týchto VP ako prílohe rozhodnutia o schválení žiadosti o NFP, za ktorých bol NFP poskytnutý, Úradu pre verejné obstarávanie (ak ide o porušenie pravidiel a postupov VO) alebo
	3. postupuje podľa § 41 a § 41a zákona o príspevku z EŠIF.
16. Prijímateľ, ktorý je štátnou rozpočtovou organizáciou realizuje vrátenie NFP alebo jeho časti formou platby na účet alebo formou rozpočtového opatrenia v súlade so žiadosťou o vrátenie finančných prostriedkov.
17. Vrátenie NFP alebo jeho časti formou rozpočtového opatrenia vykoná prijímateľ prostredníctvom ITMS2014+.
18. Prijímateľ, ktorý nie je štátnou rozpočtovou organizáciou realizuje vrátenie NFP alebo jeho časti formou platby na účet.

Pri realizácii vrátenia NFP alebo jeho časti formou platby na účet je prijímateľ povinný uviesť variabilný symbol, ktorý je automaticky generovaný systémom ITMS2014+ a je dostupný vo verejnej časti ITMS2014+.

1. Ak prijímateľ zistí nezrovnalosť súvisiacu s projektom, je povinný:
2. bezodkladne túto nezrovnalosť oznámiť poskytovateľovi,
3. predložiť poskytovateľovi príslušné dokumenty týkajúce sa tejto nezrovnalosti a
4. vysporiadať túto nezrovnalosť postupom podľa odseku 8 až 8 tohto článku VP; ustanovenia týkajúce sa ŽoV sa nepoužijú.

Uvedené povinnosti má prijímateľ do 31. 08. 2027. Táto doba sa predĺži ak nastanú skutočnosti uvedené v článku 140 všeobecného nariadenia, a to o čas trvania týchto skutočností.

1. V prípade vrátenia NFP alebo jeho časti z vlastnej iniciatívy prijímateľa, prijímateľ pred realizovaním úhrady oznámi poskytovateľovi výšku vrátenia prostredníctvom verejnej časti ITMS2014+ (z dôvodu evidencie pohľadávky na strane poskytovateľa). Následne pri realizácii úhrady prijímateľ uvedie správny variabilný symbol automaticky generovaný systémom ITMS2014+, ktorý je dostupný vo verejnej časti ITMS2014+.
2. Ak prijímateľ nevráti NFP alebo jeho časť na správne účty alebo pri uskutočnení úhrady neuvedie správny automaticky ITMS2014+ generovaný variabilný symbol, príslušný záväzok prijímateľa zostáva nesplnený a finančné vzťahy voči poskytovateľovi sa považujú za nevysporiadané.
3. Proti akejkoľvek pohľadávke na vrátenie NFP ako aj proti akýmkoľvek iným pohľadávkam poskytovateľa voči prijímateľovi vzniknutých z akéhokoľvek právneho dôvodu prijímateľ nie je oprávnený jednostranne započítať akúkoľvek svoju pohľadávku.
4. Na vrátenie NFP alebo jeho časti podľa odseku 4 tohto článku VP sa uplatní 120-dňová lehota, ak čo i len deň pôvodnej 60-dňovej lehoty pripadne na obdobie krízovej situácie podľa § 56 odseku 1 zákona o príspevku z EŠIF, inak platí 60-dňová lehota splatnosti na vrátenie NFP alebo jeho časti. Krízovou situáciou je čas mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 a obdobie šiestich mesiacov nasledujúcich po ich odvolaní. Začiatok plynutia 120-dňovej lehoty je totožný s dňom sprístupnenia ŽoV v ITMS2014+, t. j. začiatok plynutia lehoty sa nemení.

ČLÁNOK 17 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE

1. Prijímateľ, ktorý je účtovnou jednotkou podľa zákona o účtovníctve, je povinný účtovať o skutočnostiach týkajúcich sa projektu na analytických účtoch v členení podľa jednotlivých projektov alebo v analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov, ak účtuje v sústave podvojného účtovníctva.
2. Záznamy v účtovníctve musia zabezpečiť údaje na účely monitorovania pokroku dosiahnutého pri realizácii projektu, vytvoriť základ pre nárokovanie platieb
a uľahčiť proces overovania a kontroly výdavkov zo strany príslušných orgánov.
3. Prijímateľ uchováva a ochraňuje účtovnú dokumentáciu podľa odseku 1 tohto článku, evidenciu podľa odseku 2 tohto článku a inú dokumentáciu týkajúcu sa projektu v súlade so zákonom o účtovníctve a v lehote uvedenej v článku 19 VP.
4. V súvislosti s plnením povinností poskytovateľa podľa článku 72 všeobecného nariadenia, poskytovateľ dohodne s prijímateľom spôsob monitorovania čistých príjmov z projektu podľa článku 61 všeobecného nariadenia a vedenie záznamov u prijímateľa, a to na účely zdokladovania a preukázania skutočností týkajúcich sa čistého príjmu z projektu uvedených v následných monitorovacích správach.

ČLÁNOK 18 KONTROLA/ AUDIT

1. Oprávnené osoby na výkon kontroly/auditu sú najmä:
	1. poskytovateľ a ním poverené osoby,
	2. útvar vnútorného auditu riadiaceho orgánu alebo sprostredkovateľského orgánu a nimi poverené osoby,
	3. Najvyšší kontrolný úrad SR a ním poverené osoby,
	4. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
	5. splnomocnení zástupcovia Európskej Komisie a Európskeho dvora audítorov,
	6. orgán zabezpečujúci ochranu finančných záujmov EÚ,
	7. osoby prizvané orgánmi uvedenými v písmene a) až f) v súlade s príslušnými právnymi predpismi SR a právnymi aktmi EÚ.
2. Kontrolou projektu sa rozumie súhrn činností poskytovateľa a ním prizvaných osôb, ktorými sa overuje plnenie podmienok poskytnutia NFP v súlade s VP, súlad nárokovaných finančných prostriedkov/deklarovaných výdavkov a ostatných údajov predložených zo strany prijímateľa a súvisiacej dokumentácie s právnymi predpismi SR a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít projektu, vrátane dosiahnutých hodnôt merateľných ukazovateľov projektu a ďalšie povinnosti stanovené prijímateľovi vo VP. Kontrola projektu je vykonávaná v súlade so zákonom o finančnej kontrole a  audite, a to najmä formou administratívnej finančnej kontroly povinnej osoby a finančnej kontroly na mieste. V prípade, ak sú kontrolou vykonávanou formou administratívnej finančnej kontroly kontrolovanej osoby alebo finančnej kontroly na mieste identifikované nedostatky, doručí poskytovateľ prijímateľovi návrh čiastkovej správy z kontroly/návrh správy z kontroly, pričom prijímateľ je oprávnený podať v lehote určenej oprávnenou osobou písomné námietky k zisteným nedostatkom, navrhnutým odporúčaniam, k lehote na predloženie písomného zoznamu opatrení prijatých na nápravu zistených nedostatkov a na odstránenie príčin ich vzniku (ďalej len „prijaté opatrenia“) a k lehote na splnenie prijatých opatrení, uvedeným v návrhu čiastkovej správy alebo v návrhu správy z kontroly. Po zohľadnení opodstatnených námietok (za predpokladu, že prijímateľ zaslal námietky v stanovenej lehote) zasiela poskytovateľ prijímateľovi čiastkovú správu z kontroly/správu z kontroly. Poskytovateľ zašle čiastkovú správu z kontroly/správu z kontroly prijímateľovi aj v prípade, ak kontrolou neboli zistené nedostatky. Kontrola a audit sú skončené dňom zaslania správy prijímateľovi. Zaslaním čiastkovej správy je skončená tá časť kontroly/auditu, ktorej sa čiastková správa týka. Ak je kontrola/audit zastavená/zastavený z dôvodov hodných osobitného zreteľa kontrola/audit je skončená/skončený vyhotovením záznamu s uvedením dôvodov jej/jeho zastavenia. Záznam sa prijímateľovi nezasiela, ak medzičasom zanikol.
3. Prijímateľ je povinný umožniť výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole a  audite a týchto VP.
4. Prijímateľ je počas výkonu kontroly/auditu povinný najmä preukázať oprávnenosť vynaložených výdavkov a dodržanie podmienok poskytnutia NFP v zmysle VP.
5. Prijímateľ je povinný zabezpečiť prítomnosť osôb zodpovedných za realizáciu aktivít projektu, vytvoriť primerané podmienky na riadne a včasné vykonanie kontroly/auditu, zdržať sa konania, ktoré by mohlo ohroziť začatie a riadny priebeh výkonu kontroly/auditu a plniť všetky povinnosti, ktoré mu vyplývajú najmä zo zákona o finančnej kontrole a audite.
6. Oprávnené osoby na výkon kontroly/auditu môžu vykonať kontrolu/audit u prijímateľa kedykoľvek od účinnosti VP až do uplynutia lehôt uvedených v odseku 11 rozhodnutia o schválení žiadosti o NFP. Uvedená doba sa predĺži v prípade, ak nastanú skutočnosti uvedené v článku 140 všeobecného nariadenia, a to o čas trvania týchto skutočností. Poskytovateľ je oprávnený prerušiť plynutie lehôt vo vzťahu k výkonu kontroly ŽoP formou administratívnej kontroly pred jej uhradením/zúčtovaním v prípadoch stanovených článku 132 odsek 2 všeobecného nariadenia.
7. Osoby oprávnené na výkon kontroly/auditu majú práva a povinnosti upravené najmä v zákone o finančnej kontrole a  audite, vrátane právomoci ukladať sankcie pri porušení povinností zo strany prijímateľa.
8. Prijímateľ sa zaväzuje informovať poskytovateľa o začatí akejkoľvek kontroly/auditu osobami podľa odseku 1 tohto článku odlišnými od poskytovateľa a súčasne mu zašle na vedomie návrh správy z kontroly/správu z kontroly alebo iný relevantný výsledný dokument z vykonanej kontroly/overovania/auditu/vyšetrovania/konania týchto osôb zakladajúcich poskytovateľa pristúpiť k postupu prebiehajúceho skúmania podľa Systému finančného riadenia. Prijímateľ je povinný prijať opatrenia  na nápravu nedostatkov zistených kontrolou/auditom  v zmysle čiastkovej správy z kontroly/ správy  z kontroly/auditu a zaslať na vedomie správu o splnení opatrení vždy aj poskytovateľovi, ak nie je v konkrétnom prípade osobou vykonávajúcou kontrolu/audit v lehote stanovenej oprávnenými osobami na výkon kontroly/auditu. Prijímateľ je zároveň povinný zaslať osobám oprávneným na výkon kontroly/auditu písomný zoznam prijatých opatrení na nápravu zistených nedostatkov v lehote uvedenej v čiastkovej správe z kontroly/správe z kontroly/auditu a na základe výzvy poskytovateľa/iných oprávnených osôb na výkon kontroly/auditu predložiť dokumentáciu preukazujúcu splnenie prijatých opatrení. Prijímateľ je zároveň povinný prepracovať a predložiť v lehote určenej oprávnenou osobou písomný zoznam prijatých opatrení, ak oprávnená osoba vyžadovala jeho prepracovanie a predloženie.
9. Právo poskytovateľa alebo osôb uvedených v odseku 1 tohto článku na vykonanie kontroly/auditu projektu nie je obmedzené žiadnym ustanovením týchto VP. Uvedené právo poskytovateľa alebo osôb uvedených v odseku 1 tohto článku sa vzťahuje aj na vykonanie opätovnej kontroly/auditu tých istých skutočností, bez ohľadu na druh vykonanej kontroly/auditu. Pri vykonávaní kontroly/auditu sú poskytovateľ alebo osoby uvedené v odseku 1 tohto článku viazané iba platnými právnymi predpismi a týmito VP, nie však závermi predchádzajúcich kontrol/auditov, pričom tým nie sú nijak dotknuté povinnosti (týkajúce sa napríklad povinnosti plniť prijaté opatrenia) vyplývajúce z týchto predchádzajúcich kontrol/auditov. Povinnosť prijímateľa vrátiť NFP alebo jeho časť, ak táto povinnosť vyplynie z výsledku vykonanej kontroly/auditu kedykoľvek počas účinnosti VP, nie je dotknutá výsledkom predchádzajúcej kontroly/auditu.
10. Prijímateľ berie na vedomie, že poskytovateľ pri získavaní informácií o projekte využíva aj osobitné nástroje vytvorené inštitúciami/orgánmi EÚ alebo SR, vrátane nástroja ARACHNE, a to najmä za účelom plnenia svojej povinnosti ochrany finančných záujmov. Prijímateľ súhlasí s tým, aby údaje týkajúce sa projektu, ktoré poskytne poskytovateľovi, boli súčasťou systému ARACHNE a využívali sa pri jeho fungovaní. Prijímateľ sa zároveň zaväzuje poskytnúť poskytovateľovi akékoľvek doplňujúce informácie, ktoré bude poskytovateľ požadovať v súvislosti s prešetrovaním informácií získaných v rámci systému ARACHNE.

ČLÁNOK 19 UCHOVÁVANIE DOKUMENTOV

Prijímateľ je povinný uchovávať dokumentáciu k projektu do uplynutia lehôt uvedených v odseku 11 rozhodnutia o schválení žiadosti o NFP a do tejto doby strpieť výkon kontroly/auditu zo strany oprávnených osôb v zmysle článku. 18 VP. Stanovená doba podľa prvej vety tohto odseku môže byť automaticky predĺžená na základe oznámenia poskytovateľa prijímateľovi v prípade, ak nastanú skutočnosti uvedené v článku 140 všeobecného nariadenia o čas trvania týchto skutočností.

ČLÁNOK 20 SPOLOČNÉ USTANOVENIA K ÚČTOM PRIJÍMATEĽA a PLATBÁM

1. Poskytovateľ zabezpečí poskytnutie NFP prijímateľovi bezhotovostne formou rozpočtového opatrenia v súlade so zákonom o rozpočtových pravidlách na prijímateľom určený výdavkový účet vedený v EUR (ďalej len ,,účet prijímateľa“).
2. Prijímateľ pri vedení účtu prijímateľa a predkladaní ŽoP postupuje v súlade so Systémom finančného riadenia (časť učty prijímateľa – štátna rozpočtová organizácia, resp. príslušné ustanovenia k jednotlivých systémov financovania – predfinancovanie, refundácia, zálohová platba).
3. Ak sa projekt realizuje prostredníctvom subjektu v zriaďovateľskej pôsobnosti prijímateľa, postupuje sa v zmysle príslušnej kapitoly Systému finančného riadenia.
4. Deň aktivácie evidenčného listu úprav rozpočtu potvrdzujúci úpravu rozpočtu prijímateľa rozpočtovým opatrením sa považuje za deň čerpania NFP, resp. jeho časti.
5. Ak prijímateľ predkladá ŽoP v listinnej forme, všetky dokumenty (účtovné doklady, výpisy z účtu, podporná dokumentácia) predkladané spolu so ŽoP sú rovnopisy originálov alebo ich kópie.
6. Jednotlivé systémy financovania sa môžu v rámci jedného projektu kombinovať. Kombinácia systémov financovania (systém predfinancovania, systému refundácie a systému zálohových platieb) je možná za dodržania podmienok definovaných v Systéme finančného riadenia.
7. Ak dôjde ku kombinácií dvoch systémov financovania v rámci jedného projektu, jednotlivé ŽoP môže prijímateľ predkladať len na jeden z uvedených systémov, tzn. že napr. výdavky realizované systémom predfinancovania nemôže prijímateľ kombinovať spolu s výdavkami uplatňovanými systémom refundácie v rámci jednej ŽoP. V takom prípade prijímateľ predkladá samostatne ŽoP (priebežná platba – refundácia) a/alebo samostatne ŽoP (zúčtovanie predfinancovania). Pri využití troch systémov financovania v rámci jedného projektu strany rozhodnutia za týmto účelom v rámci prílohy č. 3 rozhodnutia o schválení žiadosti o NFP identifikovali jednotlivé typy výdavkov (rozpočtových položiek projektu) tak, že je určené, ktoré konkrétne výdavky budú deklarované systémom zálohových platieb. Pri kombinácii dvoch alebo viacerých systémov financovania sa predkladá ŽoP (s príznakom záverečná) len za jeden z využitých systémov.
8. Ak projekt obsahuje aj výdavky neoprávnené na financovanie nad rámec finančnej medzery, je tieto prijímateľ povinný uhrádzať dodávateľom pomerne z každého účtovného dokladu, pričom vecne neoprávnené výdavky prijímateľ hradí z vlastných zdrojov.
9. Poskytovateľ je oprávnený zvýšiť alebo znížiť výšku ŽoP z technických dôvodov na strane poskytovateľa maximálne vo výške 0,01 % z maximálnej výšky NFP uvedeného v rozhodnutí o schválení žiadosti o NFP v rámci jednej ŽoP. Ustanovenie článku 3 odsek 2 VP týmto nie je dotknuté.
10. Suma neprevyšujúca 40 eur podľa § 33 odseku 2 zákona o príspevku z EŠIF sa uplatní na úhrnnú sumu celkového nevyčerpaného alebo nesprávne zúčtovaného NFP alebo jeho časti z poskytnutých platieb, pričom poskytovateľ môže tieto čiastkové sumy kumulovať a pri prekročení sumy 40 eur vymáhať priebežne alebo až pri poslednom zúčtovaní zálohovej platby alebo poskytnutého predfinancovania.
11. Podrobnejšie postupy a podmienky, vrátane práv a povinností strán rozhodnutia týkajúce sa systémov financovania (platieb) sú určené Systémom finančného riadenia, ktorý je pre strany záväzný, ako to vyplýva aj z článku 3 odsek 3 VP. Tento dokument zároveň slúži pre potreby výkladu príslušných ustanovení, resp. práv a povinností strán rozhodnutia.
12. Na účely tohto rozhodnutia o schválení žiadosti o NFP sa za úhradu účtovných dokladov dodávateľovi môže považovať aj:
	* + 1. úhrada účtovných dokladov postupníkovi, v prípade, že dodávateľ postúpil pohľadávku voči prijímateľovi tretej osobe v súlade s § 524 až § 530 Občianskeho zákonníka;
			2. úhrada záložnému veriteľovi na základe výkonu záložného práva na pohľadávku dodávateľa voči prijímateľovi v súlade s § 151a až § 151me Občianskeho zákonníka;
			3. úhrada oprávnenej osobe na základe výkonu rozhodnutia voči dodávateľovi v zmysle všeobecne záväzných právnych predpisov SR;
			4. započítanie daňového nedoplatku dodávateľa s pohľadávkou voči prijímateľovi (štátnej rozpočtovej organizácii) v súlade s § 87 daňového poriadku;
			5. započítanie pohľadávok dodávateľa a prijímateľa v súlade s § 580 až § 581  Občianskeho zákonníka, resp. § 358 až § 364 Obchodného zákonníka;
			6. ak prijímateľ nemôže splniť svoj záväzok veriteľovi, pretože veriteľ je neprítomný alebo je v omeškaní alebo ak prijímateľ má odôvodnené pochybnosti, kto je veriteľom, alebo veriteľa nepozná, nastávajú účinky splnenia záväzku, ak jeho predmet prijímateľ uloží do notárskej úschovy na účely splnenia záväzku. Vynaložené potrebné náklady s tým spojené znáša veriteľ.
13. V prípade, že dodávateľ postúpil pohľadávku voči prijímateľovi tretej osobe v súlade s § 524 až § 530 Občianskeho zákonníka, prijímateľ v rámci dokumentácie ŽoP predloží aj dokumenty preukazujúce postúpenie pohľadávky dodávateľa na postupníka.
14. V prípade úhrady záväzku prijímateľa záložnému veriteľovi pri výkone záložného práva na pohľadávku dodávateľa voči prijímateľovi v súlade s § 151a až § 151me Občianskeho zákonníka prijímateľ v rámci dokumentácie ŽoP predloží aj dokumenty preukazujúce vznik záložného práva.
15. V prípade úhrady záväzku prijímateľa oprávnenej osobe (veriteľovi) na základe uloženia predmetu záväzku medzi prijímateľom a veriteľom do notárskej úschovy v zmysle právnych predpisov SR, prijímateľ v rámci dokumentácie ŽoP predloží notársku zápisnicu a dokumenty preukazujúce vykonanie uloženia predmetu záväzku do notárskej úschovy.
16. V prípade úhrady záväzku prijímateľa oprávnenej osobe na základe výkonu rozhodnutia voči dodávateľovi v zmysle právnych predpisov SR prijímateľ v rámci dokumentácie ŽoP predloží aj dokumenty preukazujúce výkon rozhodnutia (napr. exekučný príkaz, vykonateľné rozhodnutie).
17. V prípade započítania daňového nedoplatku dodávateľa s pohľadávkou voči prijímateľovi (štátnej rozpočtovej organizácii) podľa § 87 daňového poriadku, prijímateľ v rámci dokumentácie ŽoP predloží doklady preukazujúce započítanie daňového nedoplatku (najmä potvrdenie Finančného riaditeľstva SR o započítaní).
18. V prípade započítania pohľadávok dodávateľa a prijímateľa v súlade s § 580 až § 581  Občianskeho zákonníka, resp. § 358 až § 364 Obchodného zákonníka, prijímateľ v rámci dokumentácie ŽoP predloží doklady preukazujúce započítanie pohľadávok.
19. Ustanovenia tohto článku sa nevzťahujú na prijímateľa, ktorý by sa pri aplikácii niektorého z vyššie uvedených postupov dostal do rozporu s právnymi predpismi SR (napr. so zákonom o rozpočtových pravidlách a pod.).

ČLÁNOK 21 Protikorupčná doložka

1. Strany rozhodnutia sa zaväzujú počas celej realizácie projektu dodržiavať a presadzovať platné právne normy zakazujúce korupciu.
2. Strany rozhodnutia sa zaväzujú a súhlasia s tým, že v prípade, ak konanie prijímateľa, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením povinností prijímateľa vyplývajúcich mu z tohto rozhodnutia a súčasne dôvodom na okamžité ukončenia projektu, pričom prijímateľ je povinný nahradiť poskytovateľovi všetku škodu, ktorá mu v dôsledku takéhoto konania vznikla.
1. Tabuľka 2 formuláru žiadosti o NFP; ak sa nehodí, prečiarknite [↑](#footnote-ref-2)
2. § 3 ods. 2, písm. d) zákona o príspevku z EŠIF a v súlade s podmienkami vyzvania; ak sa nehodí, prečiarknite [↑](#footnote-ref-3)
3. podmienky splnomocnenia upravuje Príručka pre prijímateľa [↑](#footnote-ref-4)